ישיבת מליאה, כנסת 20, פרוטוקול מספר 392, 2018-12-24 00:00

יולי יואל אדלשטיין: חברי הכנסת, היום ט"ז בטבת התשע"ט, 24 בדצמבר 2018.

יולי יואל אדלשטיין: אני מתכבד לפתוח את ישיבת הכנסת.

יולי יואל אדלשטיין: הודעה למזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק להסדרת הביטחון בגופים ציבוריים (הוראת שעה) (תיקון), התשע"ט–2018, שהחזירה ועדת החוץ והביטחון; הצעת חוק התקנת מצלמות לשם הגנה על פעוטות במעונות יום לפעוטות, התשע"ט–2018, שהחזירה הוועדה המיוחדת לזכויות הילד.

ירדנה מלר-הורוביץ: לקריאה ראשונה, מטעם הממשלה: הצעת חוק הביטוח הלאומי (תיקון מס' 212), התשע"ט–2018; הצעת חוק הבטחת הכנסה (הוראת שעה ותיקוני חקיקה) (תיקון מס' 2) (הארכת תוקף), התשע"ט–2018.

ירדנה מלר-הורוביץ: לקריאה ראשונה, מטעם הכנסת:

ירדנה מלר-הורוביץ: הצעת חוק כרטיסי חיוב (תיקון מס' 7) (הפסקת חיוב וסליקה בשל עסקאות עם ספק מפר), התשע"ט–2018, של חבר הכנסת איציק שמולי וקבוצת חברי הכנסת; הצעת חוק בתי דין רבניים (קיום פסקי דין של גירושין) (תיקון מס' 9) (פרסום מרשם סרבני גט באינטרנט), התשע"ט–2018, של חברי הכנסת רויטל סויד, איציק שמולי וקארין אלהרר.

ירדנה מלר-הורוביץ: לדיון מוקדם: החל בהצעת חוק פ/5960/20 וכלה בהצעת חוק פ/5997/20 – הצעת חוק הביטוח הלאומי (תיקון – רכז תנועות נוער כעבודה מועדפת), התשע"ט–2018, מאת חברי הכנסת לאה פדידה, רוברט טיבייב, משה מזרחי, נחמן שי, מיכל בירן, יוסי יונה, יעל כהן-פארן, יואל חסון, מוסי רז, מיכל רוזין, דב חנין, יעל גרמן, יחיאל חיליק בר, איציק שמולי, רויטל סויד, סתיו שפיר ואילן גילאון; הצעת חוק הפיקוח על שירותים פיננסיים (ביטוח) (תיקון – הארכת תקופת הכיסוי בביטוחים סיעודיים), התשע"ט–2018, מאת חבר הכנסת איציק שמולי; הצעת חוק לתיקון פקודת הרוקחים (עלון לצרכן של תכשיר מרשם), התשע''ט–2018, מאת חברי הכנסת רוברט טיבייב וטלי פלוסקוב; הצעת חוק הביטוח הלאומי (תיקון – תשלום גמלה לשמירת היריון עבור כל התקופה), התשע"ט–2018, מאת חבר הכנסת איציק שמולי; הצעת חוק בית חולים באשדוד (הקמה והפעלה) (תיקון – הגדלת מספר המיטות), התשע"ט–2018, מאת חברי הכנסת סופה לנדבר, אביגדור ליברמן, עודד פורר, רוברט אילטוב, חמד עמאר, אלי אלאלוף, עבד אל חכים חאג' יחיא, חיים ילין, אלעזר שטרן, איתן ברושי, מיכאל מלכיאלי, מאיר כהן, מיקי רוזנטל, יואל חסון, מוסי רז, פנינה תמנו, יוסף ג'בארין, סעיד אלחרומי, ניבין אבו רחמון, אמיר אוחנה, יואב בן צור, דוד אמסלם, שלי יחימוביץ, עיסאווי פריג', איתן כבל, מרב מיכאלי, עמיר פרץ, יחיאל חיליק בר, אילן גילאון, מיכל רוזין, קארין אלהרר, יואל רזבוזוב, אורי מקלב, מרדכי יוגב, סתיו שפיר, יואב קיש, דוד ביטן, אברהם נגוסה, נאוה בוקר, שרן השכל, מכלוף מיקי זוהר, יצחק וקנין, ענת ברקו, יעקב מרגי, דן סידה, ישראל אייכלר, מירב בן ארי ושולי מועלם-רפאלי; הצעת חוק התאמת אופן ההעסקה של מטפלות במשפחתונים המפוקחים על ידי האגף למעונות יום ומשפחתונים במשרד העבודה, הרווחה והשירותים החברתיים, התשע"ט–2018, מאת חבר הכנסת ישראל אייכלר; הצעת חוק ביטוח בריאות ממלכתי (תיקון – עדכון עלות הסל לקופות בהתאם לגידול הדמוגרפי ולהזדקנות האוכלוסייה), התשע"ט–2018, מאת חברי הכנסת מיכל בירן,

ירדנה מלר-הורוביץ: יעל כהן-פארן, לאה פדידה, משה מזרחי, רוברט טיבייב, איילת נחמיאס ורבין, יוסי יונה, מרב מיכאלי, נחמן שי, יחיאל חיליק בר, יואל חסון, רויטל סויד, מיקי רוזנטל, עמר בר-לב, איציק שמולי וסתיו שפיר; הצעת חוק לתיקון פקודת מס הכנסה (עידוד צמיחה לעסקים עצמאיים קטנים ובינוניים), התשע"ט–2018, מאת חבר הכנסת רועי פולקמן; הצעת חוק לתיקון פקודת מס הכנסה (פטור ממס לגמלאים על תשלומי הפנסיה), התשע"ט–2018, מאת חברי הכנסת סופה לנדבר, אביגדור ליברמן, רוברט אילטוב, חמד עמאר ועודד פורר; הצעת חוק לתיקון פקודת מס הכנסה (פטור ממס על משיכה הונית מקופת גמל), התשע"ט–2018, מאת חברי הכנסת סופה לנדבר, אביגדור ליברמן, עודד פורר, חמד עמאר, רוברט אילטוב, איציק שמולי ויואל רזבוזוב; הצעת חוק ביטוח בריאות ממלכתי (תיקון – השתתפות עצמית ברכישת תכשיר מרשם מבית מרקחת שאינו בהסדר עם קופת החולים), התשע"ט–2018, מאת חברי הכנסת עודד פורר, אביגדור ליברמן, חמד עמאר, רוברט אילטוב, אילן גילאון, מוסי רז, מכלוף מיקי זוהר, נורית קורן, אברהם נגוסה, מסעוד גנאים, מיכאל מלכיאלי, מרדכי יוגב, עבד אל חכים חאג' יחיא, טלב אבו עראר, ניבין אבו רחמון ויעקב מרגי; הצעת חוק ביטוח בריאות ממלכתי (תיקון – השתתפות עצמית ברכישת תכשיר מרשם מבית מרקחת שאינו בהסדר עם קופת החולים), התשע"ט–2018, מאת חברת הכנסת נורית קורן; הצעת חוק שכר מינימום (תיקון – תוספת שלא תובא בחשבון בשכר המינימום), התשע"ט–2018, מאת חברי הכנסת מרב מיכאלי, מכלוף מיקי זוהר, אלי אלאלוף, נחמן שי ודב חנין; הצעת חוק החברות (תיקון – פרסום דוחות כספיים של מונופול), התשע"ט–2018, מאת חברי הכנסת רועי פולקמן, מירב בן ארי, טלי פלוסקוב, יפעת שאשא ביטון, רחל עזריה ואכרם חסון; הצעת חוק אחריות לעבודות שיפוצים, התשע"ט–2018, מאת חבר הכנסת רועי פולקמן; הצעת חוק הביטוח הלאומי (תיקון – עבודה במעונות יום לפעוטות כעבודה מועדפת), התשע"ט–2018, מאת חברת הכנסת איילת נחמיאס ורבין; הצעת חוק איסור ייצוג לקוחות בעלי אינטרסים מנוגדים על ידי שדלן (תיקוני חקיקה),

ירדנה מלר-הורוביץ: התשע"ט–2018, מאת חבר הכנסת מוסי רז; הצעת חוק החיסונים, התשע"ט–2018, מאת חבר הכנסת אורן אסף חזן; הצעת חוק שכירות הוגנת (רשם השכירויות), התשע"ט–2018, מאת חברת הכנסת סתיו שפיר; הצעת חוק איסור פרסום מידע מזירות אסון, התשע"ט–2018, מאת חבר הכנסת ניסן סלומינסקי; הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון – ביטול הדרגתי של היטל על העסקת עובד זר) (הוראת שעה), התשע"ט–2018, מאת חבר הכנסת משה גפני; הצעת חוק הכנסת (תיקון – הרחבת תקופת הצינון במעבר לשדלנות בכנסת), התשע"ט–2018, מאת חבר הכנסת מוסי רז; הצעת חוק הפעלת תחבורה ציבורית ביום המנוחה השבועי, התשע"ט–2018, מאת חברי הכנסת תמר זנדברג, אילן גילאון, עיסאווי פריג', מיכל רוזין ומוסי רז; הצעת חוק הפעלת תחבורה ציבורית ביום המנוחה השבועי, התשע"ט–2018, מאת חבר הכנסת דב חנין; הצעת חוק הפעלת תחבורה ציבורית בשבת, התשע"ט–2018, מאת חברת הכנסת קסניה סבטלובה; הצעת חוק הטבות במס וייעוץ במס (תיקוני חקיקה) (תיקון – הארכת הוראות המעבר והוראת השעה), התשע"ט–2018, מאת חברי הכנסת משה גפני, איתן ברושי, דוד אמסלם, מכלוף מיקי זוהר, רועי פולקמן, חיים ילין, איילת נחמיאס ורבין, יצחק וקנין, דוד ביטן, מיקי לוי, בצלאל סמוטריץ ומיקי רוזנטל; הצעת חוק התרת נישואין אזרחיים (תיקוני חקיקה), התשע"ט–2018, מאת חברי הכנסת מרב מיכאלי, עמיר פרץ, סתיו שפיר, איל בן ראובן, איילת נחמיאס ורבין, איציק שמולי, משה מזרחי, שלי יחימוביץ, נחמן שי, עמר בר-לב, רויטל סויד, יוסי יונה, מיקי רוזנטל, מיכל בירן, יואל חסון, יחיאל חיליק בר, ציפי לבני, יעל כהן-פארן, רוברט טיבייב, איתן כבל ולאה פדידה; הצעת חוק שכר מינימום לחיילים בשירות סדיר, התשע"ט–2018, מאת חבר הכנסת מוסי רז; הצעת חוק אדמות נסיגת ים המלח, התשע"ט–2018, מאת חברי הכנסת חיים ילין, אלעזר שטרן, מיקי רוזנטל, מרב מיכאלי, איציק שמולי, נחמן שי,

ירדנה מלר-הורוביץ: עודד פורר, אמיר אוחנה, מאיר כהן, יהודה גליק ואיתן כבל; הצעת חוק ברית הזוגיות לחסרי דת (תיקון – ברית זוגיות למנועי חיתון בישראל), התשע"ט–2018, מאת חברי הכנסת רוברט אילטוב, חמד עמאר ועודד פורר; הצעת חוק הוועדה לטיפול במשפחות נעדרים אזרחיים, התשע"ט–2018, מאת חברי הכנסת איל בן ראובן, זאב בנימין בגין, טלי פלוסקוב, יעקב מרגי, אמיר אוחנה, ישראל אייכלר, שרן השכל, מירב בן ארי, אוסנת הילה מארק, מיקי רוזנטל, מוסי רז, יואל חסון, יוסי יונה, איילת נחמיאס ורבין, איתן ברושי, אלעזר שטרן, יעל כהן-פארן, משה מזרחי, מיקי לוי, חיים ילין, רוברט אילטוב, רוברט טיבייב ולאה פדידה; הצעת חוק לתיקון פקודת מיסי העירייה ומיסי הממשלה (פטורין) (פטור מארנונה למגורים), התשע"ט–2018, מאת חברי הכנסת עודד פורר, אביגדור ליברמן, חמד עמאר ורוברט אילטוב; הצעת חוק זכויות הסטודנט (תיקון – חובת דיווח שנתית בדבר תלונות סטודנטים לוועדת החינוך, התרבות והספורט של הכנסת), התשע"ט–2018, מאת חברי הכנסת יעקב מרגי, מיכאל מלכיאלי, יוסי יונה, פנינה תמנו ודב חנין; הצעת חוק יחסי ממון בין בני זוג (תיקון – איסור פגיעה בזכות לאיזון בעת פקיעת נישואין בנסיבות של חוסר נאמנות מינית), התשע"ט–2018, מאת חברי הכנסת קארין אלהרר, יאיר לפיד, פנינה תמנו, אלעזר שטרן, חיים ילין, מאיר כהן, עפר שלח, מיקי לוי, יעל גרמן, יואל רזבוזוב, מיכל רוזין, דב חנין, נחמן שי, עמר בר-לב, מרב מיכאלי ולאה פדידה; הצעת חוק לשכת עורכי הדין (תיקון – ציוני מבחני ההסמכה), התשע"ט–2018, מאת חברי הכנסת אוסנת הילה מארק, אברהם נגוסה, אחמד טיבי, איימן עודה, נורית קורן, אמיר אוחנה, שרן השכל, מסעוד גנאים, טלב אבו עראר ויהודה גליק; הצעת חוק לשכת עורכי הדין (תיקון – שינוי סף המעבר), התשע"ט–2018, מאת חברי הכנסת עיסאווי פריג' ויחיאל חיליק בר; הצעת חוק לשכת עורכי הדין (תיקון – הוספת סמכות שר המשפטים למתן תוספת ניקוד למבחני הלשכה), התשע"ט–2018, מאת חברי הכנסת אמיר אוחנה, אחמד טיבי,

ירדנה מלר-הורוביץ: מנחם אליעזר מוזס, אוסנת הילה מארק, מכלוף מיקי זוהר, מיקי רוזנטל, איילת נחמיאס ורבין, יעקב מרגי, מסעוד גנאים, יואל חסון, מיכל רוזין, עיסאווי פריג', סעיד אלחרומי, שלי יחימוביץ, ג'מעה אזברגה, רוברט אילטוב, ניבין אבו רחמון, רויטל סויד, דוד ביטן, משה מזרחי, מאיר כהן, אלי אלאלוף, אורן אסף חזן, צחי הנגבי, יואב בן צור, יעקב אשר, איימן עודה, ענת ברקו, יוסף ג'בארין, נחמן שי, מיכל בירן, דוד אמסלם, שרן השכל, איתן כבל, רוברט טיבייב, מירב בן ארי, יצחק וקנין, דן סידה, משה גפני, טלי פלוסקוב, עודד פורר, יהודה גליק, עאידה תומא סלימאן, עבד אל חכים חאג' יחיא, דב חנין, חנין זועבי, קארין אלהרר, מרב מיכאלי, יחיאל חיליק בר, עמר בר-לב, יוסי יונה, איתן ברושי, מרדכי יוגב ויעל כהן-פארן; הצעת חוק הכנסת (תיקון – כללי אתיקה לשדלנים), התשע"ט–2018, מאת חבר הכנסת מכלוף מיקי זוהר.

ירדנה מלר-הורוביץ: הסכם בין ממשלת ישראל לבין ממשלת הרפובליקה של הפיליפינים בדבר העסקה זמנית של עובדים פיליפינים בענף המלונאות במדינת ישראל.

ירדנה מלר-הורוביץ: הודעות שר החינוך חבר הכנסת נפתלי בנט על מסקנות ועדת החינוך, התרבות והספורט בעקבות דיון מהיר בהצעתם של חברי הכנסת מיכל רוזין, מירב בן ארי, יוסי יונה ואחמד טיבי בנושא: שביתות במוסדות האקדמיים ברחבי הארץ; בהצעתו של חבר הכנסת סעיד אלחרומי בנושא: עוני, הזנחה וקיפוח הם מתכון מובהק לאלימות ולפשיעה.

ירדנה מלר-הורוביץ: עוד אודיעכם, כי חברת הכנסת נורין קורן ביקשה להסיר את שמה מהצעת חוק זכות יוצרים (תיקון – התרת ביצוע פומבי של יצירה מוסיקלית בעסק קטן), התשע"ט–2018, שמספרה פ/5958/20.

ירדנה מלר-הורוביץ: כמו כן, הונחו מסקנות ועדת הכלכלה בעקבות דיון מהיר בהצעתם של חברי הכנסת יעקב אשר ויהודה גליק בנושא: גיבוש נהלים בחברת אל על למניעת הישנות מקרים של התעמרות בנוסעים.

ירדנה מלר-הורוביץ: תודה.

יולי יואל אדלשטיין: תודה למזכירת הכנסת.

יולי יואל אדלשטיין: חברי הכנסת, נאומים בני דקה, למרות שכפי שאמר חבר הכנסת מסעוד גנאים, הח"כים לא חיכו לחקיקה וכבר התפזרו.

יולי יואל אדלשטיין: ברשימה המשותפת לא קשובים לחדשות.

עבד אל חכים חאג' יחיא: כן קשובים, אבל פה – – – לציבור.

דב חנין: – – – לא מתפזרים.

מסעוד גנאים: נתפזר בזמן.

מסעוד גנאים: נתפזר בזמן.

יולי יואל אדלשטיין: יפה מאוד.

יולי יואל אדלשטיין: צחוקים, צחוקים, אבל אתם צודקים.

יולי יואל אדלשטיין: חברי הכנסת, אנחנו נצביע על מנת להירשם, כדי שתוכלו להירשם.

יולי יואל אדלשטיין: אני מציע שחבר הכנסת גנאים יפתח את הנאומים היום.

מסעוד גנאים: כבוד היושב-ראש, חבריי חברי הכנסת, כולנו התבשרנו לפני כשעתיים על הקדמת הבחירות ל-9 באפריל.

מסעוד גנאים: נכון שהתירוץ הוא חוק הגיוס, אבל לפי דעתי הסיבה העיקרית היא כתב האישום שהולך ומתקרב בכל התיקים של ראש הממשלה.

מסעוד גנאים: הממשלה הזאת הייתה צריכה לחלוף מהעולם מזמן בגלל המדיניות האגרסיבית והגזענית כלפי האזרחים הערבים.

מסעוד גנאים: זו הממשלה הרביעית של נתניהו, והפתגם הערבי אומר (אומר בערבית ומתרגם:) הרביעית היא האחרונה.

מסעוד גנאים: לגבי הרשימה המשותפת, אנחנו נמשיך ללכת ביחד.

מסעוד גנאים: נמשיך בפרויקט ובתוכנית שלנו, שאנחנו נהיה מאוחדים ונהיה בשותפות אחת, כי הרשימה המשותפת, לפני כל דבר אחר, היא הישג לחברה הערבית, לאזרחים הערבים, והיא נוצרה רק בשבילם ולטובתם, ולכן היא תמשיך להתקיים.

יולי יואל אדלשטיין: תודה, חבר הכנסת מסעוד גנאים.

יולי יואל אדלשטיין: אני רק מציע שלא נטעה את הציבור.

יולי יואל אדלשטיין: אני לא יודע מי ומאיפה הביא את התאריך של 9 באפריל.

יולי יואל אדלשטיין: לא נקבע עדיין שום תאריך לבחירות.

יולי יואל אדלשטיין: במהלך היום נקיים התייעצויות עם כל הסיעות.

יולי יואל אדלשטיין: גם אתם תוזמנו, ברשותכם, אליי, ונקיים את ההתייעצויות.

מסעוד גנאים: – – – נשמח – – –

יולי יואל אדלשטיין: חבר הכנסת עמר בר-לב, ואחריו – חבר הכנסת עבד אל חכים חאג' יחיא.

עמר בר-לב: תודה רבה, אדוני היושב-ראש.

עמר בר-לב: ראשית, אני מברך על ההחלטה לפזר את הכנסת.

עמר בר-לב: אין ספק שכנסת ישראל במתכונת הנוכחית, בשבועות האחרונים, בחודשים האחרונים, בוודאי במה שהיה צפוי לנו בשבועות הקרובים, הפכה מכנסת ישראל לקבוצה של חברי כנסת עם גחמות שונות, כאשר חברי כנסת מהקואליציה מעבירים חוקים הזויים שבשום כנסת קודמת לא היו עוברים – חלקם בשביל לקדם את עצמם בפריימריז.

עמר בר-לב: לכן אני מאוד מאוד שמח – הכנסת עדיין לא החליטה – שקרוב לוודאי שהכנסת תחליט לפזר את עצמה ונלך לבחירות.

עמר בר-לב: אין לי ספק שמה שקרה היום במפגש של ראשי הקואליציה, שראש הממשלה, בעצם, כרגיל, בחר בדרך הקלה מבחינתו ובמקום להתמודד עם הקשיים שהיו לו בקואליציה ובאמת להעביר חוק גיוס שלדעתו היה נכון – לדעתי היה לא נכון – במקום להתמודד עם זה, הוא בחר בדרך הנוחה לו, בדרך שמשרתת את האינטרסים האישיים שלו, והחליט לפזר את הכנסת.

עמר בר-לב: אין לי ספק שנתניהו, כראש ממשלה – זו תהיה הקדנציה האחרונה שלו כראש ממשלה, ואני סומך על אזרחי מדינת ישראל ועל הדמוקרטיה הישראלית שידעו לבחור את המנהיגות הנכונה למדינת ישראל.

עמר בר-לב: תודה רבה.

יולי יואל אדלשטיין: תודה, חבר הכנסת עמר בר-לב.

יולי יואל אדלשטיין: חבר הכנסת עבד אל חכים חאג' יחיא, ואחריו – חבר הכנסת ג'מאל זחאלקה.

עבד אל חכים חאג' יחיא: בסם אללה א-רחמאן א-רחים.

עבד אל חכים חאג' יחיא: כבוד היושב-ראש, נבחרנו ברשימה המשותפת כדי לשרת את הציבור שלנו, בראש ובראשונה, ובנוסף, לשרת גם את כלל הציבור.

עבד אל חכים חאג' יחיא: אני, כחבר כנסת, התחלתי בוועדת הכלכלה ואחר כך בוועדת העבודה, הרווחה והבריאות, יש לי חותם באותן ועדות.

עבד אל חכים חאג' יחיא: מספיק שאתן את הדוגמה של היום בוועדת הכלכלה: הביאו את החוק כדי לתקן ולשנות בעבירות תנועה.

עבד אל חכים חאג' יחיא: באחד הסעיפים דיברו על החרמת רכב למי שעובר ברמזור אדום.

עבד אל חכים חאג' יחיא: כבוד היושב-ראש, מי שעובר ברמזור אדום, צריך להעניש אותו במלוא החומרה, כי – הגדרתי את זה, את העבירה, כניסיון רצח.

עבד אל חכים חאג' יחיא: אבל להחרים רכב ל-30 יום ולתת את הסמכות לקצין – אני לא רוצה לדבר על שחיתות ואין שחיתות בתוך המשטרה – הרכב יכול להיות של חברה ויכול להיות של בעלים אחרים, והוא לא צריך להיות מוענש.

עבד אל חכים חאג' יחיא: הצלחתי להוריד את הסעיף הזה ולפצל אותו מהחוק.

עבד אל חכים חאג' יחיא: זה אחד הדברים הפשוטים לכאורה, אבל שיכולים להשפיע על הרבה אנשים ועל היום-יום שלהם.

עבד אל חכים חאג' יחיא: לכן, אנחנו נמשיך במשותפת, ונמשיך לשרת את כל הציבור, ובמיוחד את הציבור שלנו.

עבד אל חכים חאג' יחיא: תודה.

יולי יואל אדלשטיין: תודה, חבר הכנסת עבד אל חכים חאג' יחיא.

יולי יואל אדלשטיין: חבר הכנסת ג'מאל זחאלקה, ואחריו – חבר הכנסת דב חנין.

ג'מאל זחאלקה: קיצור תולדות הכנסת העשרים.

ג'מאל זחאלקה: הכנסת העשרים חוקקה את חוק הלאום הגזעני, הפאשיסטי והקולוניאליסטי.

ג'מאל זחאלקה: נשיאות הכנסת פסלה את חוק מדינת כל אזרחיה, חוק דמוקרטי נאור – צעד אנטי-דמוקרטי שהובל על ידי יושב-ראש הכנסת מר אדלשטיין, וזה ייזכר ויירשם לזכותו כמעשה אנטי-פרלמנטרי ואנטי-דמוקרטי.

ג'מאל זחאלקה: אני גאה להיות בצד הזה של המשוואה, של שוויון בין כלל האזרחים, של נאורות, של דמוקרטיה אמיתית, מול המחשכים של חוק מדינת כל אזרחיה – שנותן הכשר ופותח את הדלתות בפני גזענות ובפני שלילת זכויות ובפני פאשיזם.

ג'מאל זחאלקה: תודה.

יולי יואל אדלשטיין: תודה לחבר הכנסת ג'מאל זחאלקה.

יולי יואל אדלשטיין: חבר הכנסת דב חנין, בבקשה.

דב חנין: אדוני היושב-ראש, בואו נעשה את חשבון הממשלה הזו.

דב חנין: שמעתי שנתניהו מאוד גאה בהישגים אבל יודע להזכיר רק את חוק הלאום.

דב חנין: איזה ממשלה זאת?

דב חנין: ממשלה שבראשה עומד ראש ממשלה שחשוד בשוחד.

דב חנין: נגיד את זה שוב: ראש ממשלה שחשוד בשוחד, מתעסק בשחיתויות ובחקירות, ובזירה הפוליטית מקדם הסדרה וסיפוח בצד אחד, לאומנות והסתה בצד שני, אבל לא פותר שום בעיה אמיתית.

דב חנין: מחירי הדיור בישראל המשיכו לטפס, הזקנה במסדרון של בית החולים ממשיכה להמתין, המצב בבתי החולים הולך ומחמיר כי תקציב הבריאות סובל מדיאטה רצחנית.

דב חנין: אנשים תקועים בפקקים, תקועים אפילו ברכבת, אבל נתניהו את כל הדברים האלה לא רואה, כי מהחלונות הכהים של רכב השרד שלו הוא מרגיש רק את מהירות התנועה כשמפנים לו את הדרך.

דב חנין: הממשלה הזאת צריכה ללכת, וכמה שיותר מוקדם יותר טוב.

יולי יואל אדלשטיין: תודה לחבר הכנסת חנין.

יולי יואל אדלשטיין: חבר הכנסת יוסף ג'בארין, בבקשה, אדוני.

יוסף ג'בארין: כבוד היושב-ראש, אנחנו ברשימה המשותפת מברכים על הקדמת הבחירות.

יוסף ג'בארין: תמיד הזהרנו מהמדיניות של הממשלה הזו, ממשלה שהעמיקה את הכיבוש, הרחיבה התנחלויות, שזרעה שנאה ופירוד בקרב הציבור בישראל; ממשלה שחוקקה חקיקה גזענית לאורך כל השנים האחרונות, ולאחרונה גם את חקיקת חוק הלאום.

יוסף ג'בארין: ולכן, אנחנו שמחים על כך שהממשלה הזו נופלת ואנחנו פונים לציבור בישראל ואומרים שהגיע הזמן להחליף את השלטון.

יוסף ג'בארין: נתניהו רצה החלפת שלטון דמוקרטית, לא דרך המערכת המשפטית, אז זהו הזמן לומר בקול רם שצריך להחליף ממשלה שמביאה את העם בישראל לייאוש ולהמשך העימות עם העם הפלסטיני, בלי שום תקווה לשני העמים.

יוסף ג'בארין: ולכן טוב שמקדימים את הבחירות, וצריך להחליף את הממשלה הזאת בממשלה שתוביל את שני העמים לשלום אמיתי ושלום צודק.

יולי יואל אדלשטיין: תודה לחבר הכנסת יוסף ג'בארין.

יולי יואל אדלשטיין: חבר הכנסת מאיר כהן, בבקשה, דקה שלך.

מאיר כהן: אדוני היושב-ראש, חברות וחברי כנסת נכבדים, חוק הגיוס היה אחד הדברים שאנחנו ייחלנו להם, ועשינו הכול כדי שסוף-סוף תהיה הסדרה של חוק הגיוס.

מאיר כהן: ואנחנו במפלגת יש עתיד, למרות ובניגוד לשכר הפוליטי, היינו מוכנים להצביע על חוק ככתבו וכלשונו.

מאיר כהן: ולצערי הגדול, כמו שכל אחד מיושבי הכנסת ודרי הבית הזה יודעים, הסתבר שהפכו את החוק הזה מחוק גיוס לחוק גיוס כספים.

מאיר כהן: וכשאנחנו שומעים את ההתבטאויות, וכשמסתבר שכבר אנשים באוצר קיבלו הוראה להעביר 50 מיליון שקלים כמקדמה לחוק הזה, אז ברור לכולנו שזה חוק, לצערי הגדול, של קומבינות.

מאיר כהן: וצר לי על כך שחוק כזה חשוב הופך להיות למגרש משחקים של תן וקח ושל קומבינות כלכליות.

מאיר כהן: אני שמח על כך שהכנסת מתפזרת ושהממשלה הרעה הזאת הולכת הביתה, ואני מאוד מקווה שנלך כולנו לתהליך של מערכת בחירות הגונות ככל שאנחנו נחליט שהן יהיו הגונות, ומכובדות ושמכבדות את העם הזה, אבל שידע כל אחד מהמאזינים שאנחנו התנגדנו לחוק של קומבינות, אנחנו התנגדנו לחוק של גיוס כספים.

מאיר כהן: צר לי על כך שהמדינה הזאת עדיין לא יודעת לרפא את הפצע הזה, וצר לי עוד יותר על כך שראש הממשלה הפך להיות לעושה דברן של המפלגות החרדיות.

מאיר כהן: אדוני ראש הממשלה, להתחמם בחיקם של החרדים על חשבון הגיוס לצבא זה דבר רע.

מאיר כהן: תודה רבה, כבודו.

יולי יואל אדלשטיין: תודה לחבר הכנסת מאיר כהן.

יולי יואל אדלשטיין: חבר הכנסת אחמד טיבי, בבקשה, אדוני.

אחמד טיבי: אדוני היושב-ראש, ככל שמקצרים את ימיה של הממשלה הנוראית הזאת, ממשלה קטסטרופלית, כן ייטב.

אחמד טיבי: אמרתי לחברי איתן כבל כבר לפני עשרה ימים שלא נגיע למאי – כי דיברו, רמדאן לא רמדאן.

אחמד טיבי: אמרתי, הוא ייזום בחירות לפני, ואכן זה מה שקרה.

אחמד טיבי: כישלון בתחום החברתי, הכלכלי, התייקרויות, עליות מחירים, שטף של חוקים גזעניים, תחרות בין הסיעות השונות מי קיצוני יותר, מי גזעני יותר בחוקים.

אחמד טיבי: יכול להיות שראש הממשלה חשש מאוד בכנסת הקודמת מהערבים הנוהרים אל הקלפיות.

אחמד טיבי: אני קורא לכל האזרחים הערבים – תנצלו את הזכות הזאת ביום הזה, יום הבחירות, ותנהרו אל הקלפיות כדי להשאיר את בנימין נתניהו, לא בבלפור אלא בקיסריה.

אחמד טיבי: וצריך להיפטר מהממשלה הזאת כמה שיותר מהר וזה אפשרי.

אחמד טיבי: אנחנו חייבים לתרום לכך.

מאיר כהן: תודה רבה, אדוני.

מאיר כהן: חבר הכנסת יוסף ג'בארין.

קריאה: – – –

מאיר כהן: דיבר, סליחה.

מאיר כהן: חברת הכנסת ענת ברקו, בבקשה, גברתי.

אחמד טיבי: לפנים משורת הדין.

מאיר כהן: בבקשה, אדוני, לפנים משורת הדין לכבודך.

אחמד טיבי: נמצא כאן הילד אדם עבד אלחאי, הוא אלוף ישראל באגרוף תאילנדי – –

ענת ברקו: כל הכבוד.

אחמד טיבי: – – עד גיל 11 – –

קריאה: כל הכבוד.

אחמד טיבי: – – מטירה.

אחמד טיבי: והאח שלו, ליית – –

מאיר כהן: אהלן.

אחמד טיבי: – – סגן אלוף העולם באגרוף תאילנדי, גם הוא מטירה, וההורים, ונג'ואה – – – והאבא, גם הוא, תראה איזה גוף יש לו – – –

עמר בר-לב: גם האבא נראה לי מתאגרף תאילנדי.

קריאות: – – –

אחמד טיבי: אהלן וסהלן פיכום – – –

מאיר כהן: ברוכים הבאים.

מאיר כהן: גברתי חברת הכנסת ברקו, בבקשה.

ענת ברקו: אדוני היושב-ראש, כנסת נכבדה, אני רוצה להגיד לחברי חבר הכנסת טיבי – קודם כול, אני מברכת את האלופים ואת האלוף באגרוף תאילנדי, הקטן והמקסים, שהגיע לכאן – שאנחנו לא הולכים לעשות מאבק אגרוף; לא עם חבר הכנסת לפיד, שזגזג ושינה את דעתו ביחס לחוק הגיוס – כי בסופו של דבר תצטרך להיות פשרה, כי אנחנו רוצים לקיים איזושהי קואליציה ואני, באופן אישי, כסגן אלוף בצבא – –

מיקי רוזנטל: יש פריימריז – – –

ענת ברקו: – – בטח בעד שכולם יתגייסו, אבל צריך למצוא את הדרך שאפשר יהיה לעשות את זה באופן מכבד ולפי ההסכמות שהוסכמו.

ענת ברקו: ומעבר לזה, לא יהיו כל מיני משאלות לב, חבר הכנסת טיבי.

ענת ברקו: הממשלה הלאומית תמשיך ותהיה.

ענת ברקו: היא תהיה גם בקדנציה הבאה, לא משנה באיזה הרכב, אבל היא תהיה ותוביל את המחנה הלאומי ותשמור על ביטחון ישראל ותשמור על חיילי צה"ל ותעשה את מה שנכון למדינה הזאת, שתמשיך לשגשג בהיבט החברתי, כלכלי, מדיני, בין-לאומי, כל הדברים הללו.

ענת ברקו: ולאויבינו, אלה שבצפון, מתחפרים במנהרות, בצפון ובדרום, אני אומר שהמנהרות האלה לא יובילו אותם לשום מקום, אלא האור הוא רק הרכבת שבאה ממול, והכוונה היא שאלה שמשתמשים באזרחיהם כמגן חי, גם בצפון וגם בדרום, צריכים לקחת בחשבון שאם יהיה איזשהו אירוע ביטחוני אנחנו נעשה את כל החשבונות.

ענת ברקו: וכמובן, צה"ל הוא צבא מוסרי, אבל יחד עם זה, דמם של חיילינו ודמם של אזרחינו קודם לכל אויבינו.

ענת ברקו: את זה כדאי שהם יזכרו טוב מאוד כאשר הם שולחים ילדים להתנפץ על הגדר, כאשר הם מציבים רקטות בתוך בתים או חופרים מנהרות מתוך בתים, בצפון וגם בדרום.

ענת ברקו: אנחנו צריכים לקחת בחשבון שאלו שמשתמשים בנשותיהם וילדיהם – בעצם אלה לא הנשים שלהם באופן אישי, כי את נשותיהם הם ידעו לשמור באופן בטוח יחד עם ילדיהם, אותם הם שולחים לחוץ לארץ ללימודים; אבל אלה שמשתמשים באזרחיהם כבשר תותחים – צריך לקחת בחשבון שאם יהיה אירוע ביטחוני הם יצטרכו לשלם את המחיר אם הם מסתירים טרוריסטים בקרבם.

ענת ברקו: נמשיך להוביל את המדינה הזאת בביטחון, כמו שצריך וכמו שהיה עד כה.

ענת ברקו: תודה, אדוני.

מאיר כהן: תודה רבה, גברתי, תודה רבה.

מאיר כהן: אם כן, תם סדר הנאומים בני דקה.

קריאה: עלא כיפאק.

מיקי לוי: לא הספקתי להירשם.

מאיר כהן: לא הספקת להירשם.

מאיר כהן: יש עוד מישהו חוץ ממיקי?

מאיר כהן: אוקיי.

מאיר כהן: אז לפנים משורת הדין, מיקי – דקה, וחברת הכנסת לאה פדידה – דקה, ואנחנו נעבור לחקיקה.

מאיר כהן: אדוני.

מיקי לוי: ענת, אל תצאי.

מיקי לוי: זה אלייך.

מיקי לוי: חברת הכנסת ענת ברקו, שמעתי אותך אומרת: הזגזוג של יש עתיד, של לפיד.

מיקי לוי: אנחנו לא עלה התאנה של הליכוד.

מיקי לוי: אם אתם לא הייתם מבטלים את חוק השוויון בנטל בתחילת הקדנציה תמורת שלמונים ותמורת שוחד בחירות, או תמורת שוחד הישיבה בקואליציה, לא היינו מגיעים למצב הזה.

מיקי לוי: הליכוד, להזכיר לך, הוא אשר ביטל את חוק השוויון בנטל, כשהוא עצמו היה שותף שלנו וחוקק בקדנציה הקודמת.

מיקי לוי: אתם סיכמתם מתחת לפני השטח, מתחת לשולחן, מתן שלמונים לסיעות החרדיות.

מיקי לוי: אמרתם להם: לא יהיו סנקציות, אל תדאגו, ניתן לכם את זה כבר בתקציב הקרוב, הבא.

מיקי לוי: אז תבואו בתלונות רק לעצמכם.

מיקי לוי: מי שהלך בדרך עקלקלה זה אתם, הליכוד.

מיקי לוי: בושה.

מאיר כהן: תודה רבה, אדוני.

מאיר כהן: חברת הכנסת לאה פדידה, בבקשה, גברתי.

לאה פדידה: אדוני היושב-ראש, כנסת נכבדה, ארבע שנים, ארבע שנים של חרטוטים, ארבע שנים של שקרים בלי למצמץ, ארבע שנים של זחיחות בלתי נסבלת, ארבע שנים של לדבר על הפריפריה ולא לעשות למען הפריפריה.

לאה פדידה: ארבע שנים ונגמר הקרדיט.

לאה פדידה: כן, היו צריכים לסגור עליך מימין, משמאל, ממרכז, כדי שתבין, בנג'מין, שהאשראי נגמר.

לאה פדידה: ועוד, כדי לעשות צחוק, בסוף רצית למנות את השר יריב לוין גם לשר הקליטה.

לאה פדידה: הוכחת לחברי הכנסת שלך שאתה לא סומך עליהם.

לאה פדידה: אם ראש הממשלה לא סומך על חברי הכנסת שלו ונותן את מספר התיקים למספר אנשים מצומצם, למה שהציבור יסמוך על חברי הכנסת של הליכוד?

לאה פדידה: זה הזמן להרים את הראש, אזרחים ואזרחיות, ולהביא את הבשורה: תם עידן בנג'מין נתניהו.

מאיר כהן: תודה רבה, גברתי.

מאיר כהן: אם כן, אי-אפשר לטעות, הבחירות כבר התחילו.

מאיר כהן: אנחנו עוברים לחקיקה, חברים.

מאיר כהן: הודעת הממשלה בהתאם לסעיף 24(ב) לחוק-יסוד: הממשלה, בדבר החלטת הממשלה לקבוע כי השר יריב לוין ימלא את תפקיד שר העלייה והקליטה נוסף על תפקידו כשר התיירות, וזאת במקום ראש הממשלה, שמילא את תפקיד שר העלייה והקליטה מאז שהשרה סופה לנדבר חדלה לכהן בתפקיד שרת העלייה והקליטה ביום 18 בנובמבר 2018.

מאיר כהן: ימסור את ההודעה השר צחי הנגבי, אדוני.

מאיר כהן: השר צחי הנגבי, אדוני, תמסור את ההודעה.

אחמד טיבי: זו תהיה תקופה מאוד מרגשת, אדוני היושב-ראש.

מאיר כהן: כן.

אחמד טיבי: תקופה מאוד מרגשת.

אחמד טיבי: מאתגרת.

מאיר כהן: הודעת השר לא מצריכה הצבעה.

מאיר כהן: בבקשה, אדוני.

צחי הנגבי: אדוני היושב-ראש, רבותיי חברי הכנסת, אני מתכבד להודיע לכנסת כי בהתאם לסעיף 24(ב) לחוק-יסוד: הממשלה, החליטה הממשלה לקבוע כי השר יריב לוין ימלא את תפקיד שר העלייה והקליטה נוסף על תפקידו כשר התיירות, וזאת במקום ראש הממשלה, שמילא את תפקיד שר העלייה והקליטה מאז שהשרה סופה לנדבר חדלה לכהן בתפקיד שרת העלייה והקליטה ביום 18 בנובמבר 2018.

צחי הנגבי: בהתאם לסעיף 9(א)(7) לחוק הממשלה, התשס"א–2001, מבקשת הממשלה להודיע לכנסת על ההחלטה הנ"ל.

צחי הנגבי: תודה לכם.

מאיר כהן: תודה רבה, אדוני.

מאיר כהן: תודה רבה, אדוני, ואנחנו מאחלים הצלחה לשר לוין.

מאיר כהן: [מס' מ/1276; דברי הכנסת, חוב' ז', ישיבה 380, עמ' 32073; נספחות.

מאיר כהן: ]

מאיר כהן: אנחנו עוברים לסעיף הבא, הצעת חוק להסדרת הביטחון בגופים ציבוריים (הוראת שעה) (תיקון), התשע"ט–2018, קריאה שנייה וקריאה שלישית.

מאיר כהן: קיבלה פטור מחובת הנחה.

מאיר כהן: יציג את הצעת החוק יושב-ראש ועדת החוץ והביטחון חבר הכנסת דיכטר, בבקשה, אדוני.

מאיר כהן: כבודו.

אבי דיכטר: אדוני יושב-ראש הישיבה, חבריי חברי הכנסת, אדוני השר, אולי לפני זה להגיד מילה טובה.

אבי דיכטר: באמת, לא כל יום מזדמן לנו לשבת עם אלופי עולם ביציע, אז תרשו לי להגיד לכם בשפה הכי מובנת (אומר בערבית: תהיו בריאים.

אבי דיכטר: ) באמת, כל הכבוד.

אבי דיכטר: הצעת חוק – – –

מאיר כהן: אדוני חבר הכנסת, אנא ממך, אתה יושב כשגבך מופנה ליושב-ראש הוועדה.

מאיר כהן: תודה.

אחמד טיבי: בערבית יש פתגם, (אומר בערבית ומתרגם:) כולך פנים.

מאיר כהן: אוקיי.

מאיר כהן: תכף דיכטר יגיד משהו על זה.

אחמד טיבי: הוא יודע – – – בערבית.

יוסף ג'בארין: הוא חושב שהוא יודע.

מאיר כהן: בבקשה, אדוני.

אבי דיכטר: הגב, אדוני היושב-ראש, בערבית, הוא דבר שמשמש להרבה מאוד פתגמים.

אבי דיכטר: ובעברית פשוטה, כשאתה רוצה לומר למישהו "תסתלק", אתה אומר לו: (אומר בערבית ומתרגם:) זאת אומרת: תראה לי את גבך.

אבי דיכטר: אבל מאחר שאני באמת לא – אין לי שום כוונה, חס וחלילה, שתסתלק; אני מעדיף לראות את הפנים, (אומר בערבית: הפנים שלך, יותר מכל צד אחר.

אבי דיכטר: )

אחמד טיבי: אפילו בפתגמים – – – תקין יותר.

יוסף ג'בארין: אתה, בתור יוזם חוק הלאום, אני לא איכנס איתך – – –

מאיר כהן: בבקשה, אדוני.

אבי דיכטר: אני שמח – – –

יוסף ג'בארין: שמחים שהולכים להחליף את הממשלה.

יוסף ג'בארין: זה העיקר.

אבי דיכטר: שמע, אמרתי לך כבר הרבה פעמים בעבר: במזרח התיכון, (אומר בערבית: על מילים לא משלמים מכס) – אפשר לדבר כמה שרוצים.

יוסף ג'בארין: ניפגש – – –

אבי דיכטר: על מילים לא משלמים מכס.

עבד אל חכים חאג' יחיא: נאום פרידה.

אבי דיכטר: אפשר לדבר כמה שרוצים.

עבד אל חכים חאג' יחיא: נאום פרידה, תמשיך.

אבי דיכטר: החוק הוא חוק.

אבי דיכטר: ואני רוצה, חבריי חברי הכנסת, להביא לכם, לקריאה השנייה והשלישית, את הצעת חוק להסדרת הביטחון בגופים ציבוריים (הוראת שעה) (תיקון), התשע"ט–2018.

אבי דיכטר: הצעת החוק ניזומה על ידי הממשלה לקריאה השנייה והשלישית, עברה בוועדת החוץ והביטחון, וכפי שאמרת, אדוני היושב-ראש, היא קיבלה פטור מחובת הנחה, ואנחנו מניחים אותה היום כאן להצבעה לפני חברי הכנסת.

אבי דיכטר: ביוני 2016 – – –

מאיר כהן: חברים, אני מבקש שקט, אנא מכם.

אחמד טיבי: לקריאה שנייה?

מאיר כהן: שנייה ושלישית, בבקשה, אל תפריעו לשר.

אחמד טיבי: אפילו קליטה לא נתנו לו.

מאיר כהן: יו"ר הוועדה, סליחה.

מאיר כהן: טוב, כשאני הייתי ראש הרשות הוא היה השר לביטחון פנים.

מאיר כהן: בבקשה, אדוני.

יוסף ג'בארין: – – – אהב את זה.

מאיר כהן: ג'בארין, חביבי, אתה היום פעיל מאוד.

אחמד טיבי: אחרי ההודעה על הבחירות.

מאיר כהן: הוא מבסוט.

אחמד טיבי: הוא פורח.

מאיר כהן: בבקשה, אדוני, בואו נאפשר לשר.

אבי דיכטר: ביוני 2016 חוקקה הכנסת הוראת שעה אשר במסגרתה הוענקה לרשות הסייבר סמכות ההנחיה של הגופים הקבועים בחוק לעניין אבטחת מערכות ממוחשבות חיוניות, סמכות שהייתה נתונה עד אז בידי שירות הביטחון הכללי.

אבי דיכטר: כפועל יוצא מכך, נקבע כי ראש הרשות יהיה הקצין המוסמך לפי החוק, וניתנה לו סמכות המינוי של ממוני הביטחון והנגזר ממינוי כזה.

אבי דיכטר: נוסף על כך, כדי לייעל את הנחייתם של גופים אשר משטרת ישראל מנחה לעניין אבטחה פיזית והשב"כ מנחה לעניין אבטחת מידע, נקבע כי אם גופים כאלה מונחים גם על ידי הרשות, הרשות היא זו שתנחה אותם גם לגבי אבטחת מידע.

אבי דיכטר: עוד נקבע כי הרשות תנחה את מערך הסייבר עצמו בכל הנוגע לאבטחת מערכות ממוחשבות חיוניות ואבטחת מידע.

אבי דיכטר: ההסדר כולו נקבע כהוראת שעה עד 31 בדצמבר 2018, קרי עד השבוע הבא.

אבי דיכטר: וכל זאת נקבע כהוראת שעה כדי שניתן יהיה לבחון את המהלך על השלכותיו, החיוביות או חלילה השליליות, ולתקן את שנדרש לתקן.

אבי דיכטר: הצעת החוק היום כוללת שלושה עיקרים.

אבי דיכטר: העיקרון הראשון: מוצע להפוך את הוראת השעה שנחקקה ב-2016 להוראת קבע, ואני תכף אפרט, בהמשך.

אבי דיכטר: הנושא השני: לאחר החלטת הממשלה מ-17 בדצמבר 2017 לאחד את הרשות הלאומית להגנת הסייבר עם מטה הסייבר הלאומי לגוף אחד שייקרא "מערך הסייבר הלאומי", בעקבות זאת החלפנו בהצעת החוק שלפניכם את המונחים וההגדרות שנקבעו בהוראת השעה בהתאם, קרי: "מערך הסייבר" במקום השמות האחרים.

אבי דיכטר: הנקודה השלישית, אדוני היושב-ראש, מציעה להרחיב את סמכויות ההנחיה של מערך הסייבר כלפי עצמו ולקבוע כי ראש מערך הסייבר, או מי שהסמיך לכך – – –

מאיר כהן: חברים, אני מבקש שקט.

מאיר כהן: מי שרוצה לדבר שיעשה את זה בחוץ.

מאיר כהן: אני מבין את ההתרגשות של היום הזה, אבל אנא מכם, ממשיכים לחוקק, ממשיכים להציג חוקים.

מאיר כהן: לא להפריע.

מאיר כהן: סליחה, אדוני.

אבי דיכטר: הנקודה השלישית, אדוני היושב-ראש, רבותיי חברי הכנסת, היא הצעה להרחיב את סמכויות ההנחיה של מערך הסייבר כלפי עצמו ולקבוע כי ראש מערך הסייבר או מי שהסמיך לכך ישמש כקצין המוסמך של מערך הסייבר עצמו גם לעניין אבטחה פיזית, נוסף על סמכותו לעניין אבטחת מידע ואבטחת מערכות ממוחשבות חיוניות, והוא אותו קצין שימנה את ממונה הביטחון ואת המאבטחים במערך הסייבר.

אבי דיכטר: להצעת החוק, אדוני, לא הוגשו הסתייגויות ולא הוגשו בקשות רשות דיבור, ואני מבקש מחברי הכנסת לאשר בקריאה שנייה ובקריאה השלישית את תיקון הצעת החוק, שיהפוך את הוראת השעה להוראת קבע.

אבי דיכטר: אדוני היושב-ראש, חבריי חברי הכנסת, מערך הסייבר, או בשמו הקודם, רשות הסייבר, מטה הסייבר, זו אולי העשייה המשמעותית ביותר בעולם האבטחה בישראל, מפני שזו הפעם הראשונה שמדינת ישראל, שממשלת ישראל – ולזכותו של ראש הממשלה נתניהו ייאמר שהוא היה זה שיזם את זה – זו הפעם הראשונה שמוקם מערך אבטחה בראייה מונעת, לפני שקרה אסון כלשהו.

אבי דיכטר: אנחנו כולנו מכירים היטב את מערך האבטחה, שבעצם, כשאתה בוחן מה מדינת ישראל עשתה כצעדי אבטחה, זה תמיד היה אחרי אסון שקרה לנו.

אבי דיכטר: אדוני היושב-ראש, ב-1968 נחטף מטוס אל על לאלג'יר – על ידי מחבלים פלסטינים, אם לא היה ברור – ומאז 1968 מדינת ישראל מאבטחת את הטיסות הישראליות בתוך הארץ ומהארץ לחו"ל ובחזרה.

מאיר כהן: חבריא, אני מבקש שקט בצד שמאל, סליחה.

מאיר כהן: סדרנים.

מאיר כהן: בבקשה.

אבי דיכטר: אני חוזר, אדוני היושב-ראש: מאז 1968, בעקבות אותה חטיפה של מחבלים פלסטינים את מטוס אל על לאלג'יר, מדינת ישראל, ממשלת ישראל, החליטה לאבטח את כל הטיסות הישראליות; הון עתק – שמשלם את עצמו בריבית דריבית, אבל הוא עדיין נשאר הון עתק.

אבי דיכטר: ב-1972 מדינת ישראל חוותה כמה אירועים קשים מאוד, שבעקבותיהם נבנה מערך האבטחה בישראל.

אבי דיכטר: ב-1972, אדוני היושב-ראש, רבותיי חברי הכנסת, מחבלים השתלטו על שגרירות ישראל בבנגקוק, בתאילנד.

אבי דיכטר: בעקבות זה מדינת ישראל שינתה את האופן שבו היא מאבטחת את השגרירויות והנציגויות של ישראל ברחבי העולם.

אבי דיכטר: באותה שנה, 1972, מחבלים פלסטינים וזרים, תחת ארגון טרור החזית העממית, נחתו בנתב"ג, פתחו באש והרגו ופצעו עשרות ישראלים במתחם המזוודות המגיעות בנתב"ג.

אבי דיכטר: מה שנקרא פיגוע קוזו אוקמוטו – הוא היה אחד המחבלים.

אבי דיכטר: בעקבות – – –

אלי אלאלוף: הלך לנו אדם נדיר, פרופ' קציר.

מאיר כהן: קציר, אח של – – –

אבי דיכטר: הלכו לצערי יותר מאשר אדם אחד.

אבי דיכטר: מדען דגול.

אבי דיכטר: פיגוע נוראי.

אבי דיכטר: בעקבות הפיגוע הזה מדינת ישראל התחילה לאבטח את כל שדות התעופה שבהם נוחתים וממריאים ישראלים בארץ ובחו"ל, בטיסות ישראליות.

אבי דיכטר: בארץ – כמובן, בכל הטיסות.

אבי דיכטר: ב-1992 מחבלים של החיזבאללה פוצצו את שגרירות ישראל בבואנוס איירס באמצעות מכונית תופת, ומאז מדינת ישראל מאבטחת ומגינה על נציגויות ישראל בעולם בשיטות ובעלויות אחרות לגמרי.

אבי דיכטר: ב-1995 נרצח ראש ממשלה בישראל על ידי מחבל יהודי.

אבי דיכטר: מאז אותו פיגוע נוראי מדינת ישראל מאבטחת את הבכירים שלה, מראש הממשלה עד נשיא המדינה ומטה, בדרך אחרת לגמרי.

אבי דיכטר: כל המקרים האלה, אדוני היושב-ראש, אלה דוגמאות לפיגועים, לאסונות שקרו לנו, שבעקבותיהם מדינת ישראל, ממשלת ישראל, החליטה על מדיניות אבטחה שונה.

אבי דיכטר: תמיד לאחר אסון.

אבי דיכטר: בפעם הראשונה שמדינת ישראל, שממשלת ישראל – וכפי שאמרתי, במקרה הזה, שראש הממשלה נתניהו – החליטו למנוע ולהקדים פני רעה.

אבי דיכטר: והוקמה רשות להגנה בסייבר, מטה הסייבר, שכפי שאמרתי בהצעת החוק הזאת, שמה הוסב למערך הסייבר, כבר לפני שנה.

אבי דיכטר: זה המערך שבעצם משמש כגורם מנחה, ככתובת לכל אותם גופים אזרחיים בישראל שיש בידיהם מערכות מידע שיש להן השלכות על ביטחונה של ישראל ברמה התשתיתית, אם זה בתחום הבנקים, אם זה בתחום הרפואה, אם זה בתחום הכלכלה, החינוך, ולמעשה בכל תחום שפגיעה בו – ומי כמונו, כמדינה שעברה תהליך מאוד מאוד מתקדם, ברמה עולמית, של דיגיטציה של המערכות, של התמחשבות בסדרי גודל חסרי תקדים.

אבי דיכטר: מערך הסייבר נבנה לתלפיות והוקם הגוף הזה, שכאן, בהצעת החוק היום, אנחנו מבקשים לקבע את סמכויותיו, והפעם לא כהוראת שעה אלא כחוק קבוע – והדרך הקיימת תמיד, כמובן, היא לחוקק חוק אחר.

אבי דיכטר: לכן, חברי הכנסת, אני קורא לכולכם לתמוך בהצעת החוק.

אבי דיכטר: תודה רבה.

מאיר כהן: תודה רבה, אדוני.

מאיר כהן: אם כן, אנחנו עוברים לשתי הצבעות, בשנייה ושלישית, על הצעת החוק להסדרת הביטחון בגופים הציבוריים (הוראת שעה).

מאיר כהן: אני מבקש מכולם לשבת.

מאיר כהן: אנחנו עוברים להצבעה, ברשותכם.

מאיר כהן: מי בעד ומי נגד?

מאיר כהן: קריאה שנייה.

מאיר כהן: הצבעה מס' 2 בעד סעיפים 1–6 – 39 נגד – 4 נמנעים – אין סעיפים 1–6 נתקבלו.

מאיר כהן: 39 בעד, ארבעה מתנגדים, אפס נמנעים.

מאיר כהן: אם כן, הצעת החוק עברה בקריאה שנייה.

מאיר כהן: אנחנו עוברים לקריאה השלישית.

מאיר כהן: מי בעד ומי נגד?

מאיר כהן: הצבעה מס' 3 בעד החוק – 42 נגד – 6 נמנעים – אין חוק להסדרת הביטחון בגופים ציבוריים (הוראת שעה) (תיקון), התשע"ט–2018, נתקבל.

מאיר כהן: 42 בעד, שישה מתנגדים, אפס נמנעים.

מאיר כהן: אם כן, הצעת חוק להסדרת הביטחון בגופים הציבוריים (הוראת שעה) עברה גם בקריאה השנייה וגם בקריאה השלישית ותיכנס לספר החוקים.

מאיר כהן: [מס' כ/786; דברי הכנסת, מושב רביעי, חוב' כ"ט, ישיבה 346, עמ' 29462; נספחות.

מאיר כהן: ]

מאיר כהן: אנחנו עוברים לסעיף 5: הצעת חוק הבנקאות (שירות ללקוח) (תיקון מס' 30), התשע"ט–2018, לקריאה שנייה ולקריאה שלישית.

מאיר כהן: יציג את הצעת החוק יושב-ראש ועדת הכלכלה חבר הכנסת איתן כבל, אדוני.

מאיר כהן: תפדל, יא אוסתאז.

איתן כבל: אדוני היושב-ראש, שר נכבד, רשמת פרלמנטרית, צדקת, חבר הכנסת אחמד טיבי, לגבי המועד והסיבות, כל מילה בסלע.

איתן כבל: תודה שהארת את עינינו.

איתן כבל: אדוני היושב-ראש, הצעת חוק הבנקאות (שירות ללקוח) (תיקון מס' 30) (דחיית מועד הפירעון החודשי של הלוואה לדיור בנסיבות מיוחדות), התשע"ט–2018.

איתן כבל: אני מתכבד להביא בפני הכנסת, לקריאה השנייה ולקריאה השלישית, את הצעת חוק הבנקאות (שירות ללקוח) (תיקון מס' 30) (דחיית מועד הפירעון החודשי של הלוואה לדיור בנסיבות מיוחדות), התשע"ט–2018.

איתן כבל: הצעה זו היא הצעת חוק פרטית של חבר הכנסת רועי פולקמן, ואני מברך אותו על כך.

איתן כבל: מוצע לקבוע כי טרם כריתת הסכם הלוואה לדיור – משכנתה – כשמדובר ברכישת דירה יחידה, נותן ההלוואה יודיע ללקוח שבאפשרותו לכלול בהסכם ההלוואה הוראות שלפיהן יוכל הלקוח לדחות את מועדי הפירעון של ההלוואה במקרים הבאים: הלקוח סיים את עבודתו בשנה שקדמה לבקשת הדחייה והוא אינו עובד בפועל; הלקוח חלה או נפצע ועקב כך הוא אינו כשיר לעבוד במשך יותר משלושה חודשים רצופים; או הלקוחה ילדה והיא אינה עובדת, וכל עוד לא חלפו שישה חודשים מיום הלידה.

איתן כבל: לקוח שבחר לכלול הוראות אלה בהסכם יוכל לדחות את מועדי הפירעון של ההלוואה לתקופה שיבקש, שלא תעלה על שלושה חודשים.

איתן כבל: הוא יוכל לעשות כן לכל היותר פעם אחת בכל 12 חודשים רצופים ועד שלוש פעמים בתקופת ההלוואה כולה.

איתן כבל: ניתן יהיה להתנות על הוראות אלה רק לטובת הלקוח.

איתן כבל: עוד מוצע לקבוע כי על נותן ההלוואה למסור ללקוח הסבר בכתב בדבר התנאים לדחיית מועד הפירעון כאמור, כולל העלויות הכרוכות בעצם כלילת הוראות אלה בחוזה, כמו גם העלויות הכרוכות במימוש אפשרות הדחייה בפועל.

איתן כבל: אני מבקש להדגיש שהוועדה החליטה להחיל את הצעת החוק על כל נותני המשכנתאות לדיור במשק – בנקים כמובן, אך גם גופים מוסדיים דוגמת חברות ביטוח ונותני אשראי שהם גופים חוץ-בנקאיים, אם הם נותנים הלוואות לדיור.

איתן כבל: כדי לאפשר לנותני ההלוואות לדיור זמן היערכות לצורך התאמת הסכמי ההלוואה שעליהם הם מחתימים את לקוחותיהם, מוצע כי ההוראות ייכנסו לתוקפן שישה חודשים מיום פרסום החוק.

איתן כבל: הצעת החוק צפויה להקל על נוטלי הלוואות לדיור בשעת צרה, כאשר הם נקלעים למצוקה כלכלית זמנית או נגרמת פגיעה זמנית בהכנסתם, ולדבר חשיבות רבה בעיקר בימים אלה, שבהם המשכנתאות גבוהות וניטלות לתקופות של שנים ארוכות.

איתן כבל: בנוסף, החוק המוצע יגביר את השקיפות בעניין זה.

איתן כבל: גם כיום מאפשרים נותני ההלוואות לדיור, במקרים מסוימים, דחייה של מועדי פירעון ההלוואה, אולם לפי הצעת החוק יהיה עליהם למסור ללקוח, מראש, את הפרטים המלאים בנוגע לאפשרויות הדחייה ולעלויותיה.

איתן כבל: ברצוני להודות לעו"ד אתי בנדלר, היועצת המשפטית של ועדת הכלכלה והמשנה ליועץ המשפטי של הכנסת, ולעורכת הדין נעמה דניאל מצוות הייעוץ המשפטי של ועדת הכלכלה, שעמלו על הכנת הצעת החוק.

איתן כבל: זאת גם הזדמנות להודות ללאה ורון, מנהלת ועדת הכלכלה ולכל צוות הוועדה על העבודה שנעשית במשך כל השנה.

איתן כבל: חבריי וחברותיי חברי הכנסת, להצעת החוק אין הסתייגויות ואני מבקש לאשר את הצעת החוק בקריאות השנייה והשלישית.

איתן כבל: תודה.

מאיר כהן: תודה רבה, אדוני.

מאיר כהן: אני מבקש מכולם לשבת, אנחנו רוצים לעבור להצבעה.

מאיר כהן: להזכירכם, אנחנו מצביעים על הצעת חוק הבנקאות (שירות ללקוח) (תיקון מס' 30), התשע"ט–2018, בקריאה שנייה ולקריאה שלישית.

מאיר כהן: אנחנו מצביעים בקריאה שנייה.

מאיר כהן: מי בעד ומי נגד?

מאיר כהן: הצבעה מס' 4 בעד סעיפים 1–7 – 34 נגד – אין נמנעים – אין סעיפים 1–7 נתקבלו.

מאיר כהן: 34 בעד, אפס מתנגדים, אפס נמנעים, הצעת החוק עברה בקריאה שנייה.

מאיר כהן: ואנחנו עוברים, ברשותכם, לקריאה השלישית.

מאיר כהן: מי בעד ומי נגד?

מאיר כהן: הצבעה מס' 5 בעד החוק – 33 נגד – אין נמנעים – אין חוק הבנקאות (שירות ללקוח) (תיקון מס' 30), התשע"ט–2018, נתקבל.

מאיר כהן: 33 בעד, אפס מתנגדים, אפס נמנעים.

מאיר כהן: אם כן, הצעת חוק הבנקאות (שירות ללקוח) עברה בקריאה שנייה ובקריאה שלישית ותיכנס לספר החוקים.

מאיר כהן: [מס' כ/796; דברי הכנסת, מושב רביעי, חוב' ל"ב, ישיבה 356, עמ' 30244; נספחות.

מאיר כהן: ]

מאיר כהן: ברשותכם, אנחנו עוברים לסעיף הבא:

מאיר כהן: הצעת חוק תאגידי מים וביוב (תיקון מס' 12), התשע"ט–2018, לקריאה שנייה ושלישית.

מאיר כהן: יציג את הצעת החוק יושב-ראש הוועדה המשותפת חבר הכנסת דוד ביטן, אדוני.

דוד ביטן: תודה רבה, כבוד היושב-ראש.

דוד ביטן: אדוני היושב-ראש, כנסת נכבדה, אני מתכבד להציג בפניכם את חוק תאגידי מים וביוב (תיקון מס' 12), התשע"ט–2018, לקריאה שנייה ולקריאה שלישית, שאנחנו קוראים לו בקיצור:

דוד ביטן: חוק צמצום תאגידי המים.

דוד ביטן: הצעת החוק שנדונה בוועדה המשותפת לוועדות הכלכלה והפנים והגנת הסביבה, בראשותי, היא מיזוג של שתי הצעות חוק פרטיות שהגישו חברי הכנסת איציק שמולי, אורן חזן, יואב קיש, ענת ברקו, אמיר אוחנה ואברהם נגוסה, וכן השר אלי כהן, טרם מינויו לשר.

דוד ביטן: מטרתה העיקרית של הצעת החוק היא לקדם התייעלות בניהול משק המים ובמתן השירות לצרכני המים באמצעות צמצום מספרם של תאגידי המים – שהיום עומד על 56, אבל יש עוד 28 מקומות שלא הקימו תאגיד מים, ועל פי החוק הקיים הם צריכים להקים תאגיד, כך שאנחנו מדברים על מעל 80 תאגידי מים, 84.

דוד ביטן: ואת זה אנחנו מצמצמים בחוק הזה לעד 30 בשלב ראשון.

דוד ביטן: אם התאגידים לא יוכיחו את עצמם גם בצמצום הוצאות וגם בשירות לציבור, אז אנחנו נלך אחרי הבחירות לפעימה שנייה שלא כל כך תהיה לטובת התאגידים.

דוד ביטן: הוועדה המשותפת קיימה 12 דיונים ממושכים בהצעת החוק, שבהם נשמעו בהרחבה גורמים רבים הנוגעים בדבר, ובהם נציגי ציבור ונציגי משרדי הממשלה.

דוד ביטן: בנוסף, קיימתי ישיבות עבודה ממושכות עם נציגי משרדי הממשלה הרלוונטיים כדי ללבן את הסוגיות השונות שעלו בדיונים ולגבש הסדר מוסכם.

דוד ביטן: הצעת החוק המובאת היום לאישור הכנסת כוללת מתווה לצמצום מספר התאגידים, כפי שאציג מייד, וכן תיקונים נלווים שנועדו לקדם את המעבר להפעלת משק המים באמצעות תאגידים אזוריים ולשפר את תפקוד התאגידים ואת רמת השירות שהם נותנים לצרכנים, ובכך להגביר את האמון בתאגידים.

דוד ביטן: חוק תאגידי מים וביוב, התשס"א–2001, מחייב את כל העיריות והמועצות המקומיות, החל משנת 2007, להעביר את האחריות להפעלת שירותי מים וביוב בתחומיהן לידי תאגיד נפרד.

דוד ביטן: בשנת 2013 אושר בכנסת תיקון מקיף לחוק, במסגרת חוק ההסדרים לשנים 2013 ו-2014, שקבע מתווה לצמצום מספר התאגידים, תאגידי המים והביוב, ולהקמת תאגידים אזוריים שיספקו מים וביוב לכמה רשויות מקומיות, תוך קביעת מועדים מחייבים להקמת תאגידי מים וביוב ברשויות המקומיות שטרם עשו כן, ובהמשך – להקמת תאגידים אזוריים.

דוד ביטן: מועדים אלה נדחו פעם אחר פעם בשל קשיים לצמצום מספר התאגידים, ובסופו של דבר החוק לא נכנס לתוקף בפועל.

דוד ביטן: ולכן המשכנו הפעם וסירבנו לדרישת הרשויות לקבל דחייה נוספת בצמצום בהקמת תאגידים אזוריים, ובעצם מיוני 2019 יש חובה לעשות את הצמצום.

דוד ביטן: ולכן, כל המערכת המשפטית, רשות המים, משרד האוצר ומשרד הפנים יצטרכו לפעול עד יוני 2019 ליצור את האיחוד שיצמצם את התאגידים למקסימום 30 תאגידים.

דוד ביטן: לפי החוק היום מספר התאגידים האזוריים נקבע בהחלטת מועצת רשות המים, המשייכת את הרשויות המקומיות לקבוצות על בסיס גיאוגרפי.

דוד ביטן: אנחנו אמרנו: אתם תחלקו את זה, אבל בסופו של דבר תצמצמו, עד 30.

דוד ביטן: תיקון חשוב נוסף בעניין זה נוגע למתן פטור לתאגיד מים וביוב מהחובה להעביר את הפעלת משק המים והביוב לתאגיד אזורי.

דוד ביטן: לפי החוק היום, הסמכות לתת פטור כאמור היא בידי מועצת רשות המים, המוסמכת לתת פטור אם התאגיד עומד בדרישות הקבועות בחוק לעניין איתנות פיננסית, ביצוע תוכנית פיתוח וקיום אמות המידה הצרכניות לפי החוק.

דוד ביטן: כדי למנוע ככל האפשר מתן פטור לתאגיד מהחובה להתמזג לתאגיד אזורי, ובכך לסכל את צמצום מספר התאגידים, מוצע להסמיך את הממונה על ענייני התאגידים ברשות המים, באישור מועצת הרשות, לקבוע אם תאגיד המבקש פטור אכן עומד באמות המידה האמורות, אך קביעה כאמור תהיה טעונה אישור של שר האנרגיה, בהסכמת שר האוצר ושר הפנים.

דוד ביטן: לפי המוצע, הפטור יינתן לשלוש שנים עם אפשרות להאריך את תוקפו לתקופה אחת נוספת של שלוש שנים.

דוד ביטן: מאחר שמטרת החוק המוצע היא להבטיח צמצום משמעותי במספר התאגידים ללא אפשרות לעקוף זאת באמצעות הפטור, מוצע לקבוע שבכל מקרה לא יינתן פטור אם כתוצאה ממתן הפטור מספרם הכולל של התאגידים יעבור את ה-30, כמו שהחלטנו.

דוד ביטן: כלומר, אין מצב שאם יהיו 30 אז בעצם הסמכות לתת פטור לא קיימת.

דוד ביטן: הם חייבים שהמספר לא יהיה יותר מ-30.

דוד ביטן: תיקונים נוספים הנכללים בהצעת החוק נועדו לתת מענה לקשיים שהתעוררו בנושא הקמת התאגידים האזוריים ולקדם את יישום ההסדר החדש.

דוד ביטן: במסגרת זו מוצע לקבוע כי הממונה על התאגידים ברשות המים לא יאשר החלטה על פיצול של תאגיד אזורי או של תאגיד הנותן שירות לכמה רשויות מקומיות אלא אם כן שוכנע שלכל תאגיד שיוקם לאחר הפיצול ישויכו ככל הניתן הנכסים וההתחייבויות של אותו תאגיד.

דוד ביטן: אחת הבעיות המרכזיות במשא ומתן בין רשויות – לאיחוד – היא הנושא של הנכסים: כולם דואגים כל הזמן לנכסים ששייכים לרשות המקומית שלהם.

מאיר כהן: – – –

דוד ביטן: גם באיחוד וגם בפיצול.

דוד ביטן: פתאום הם החליטו לפרק, אז קבענו שכל אחד יקבל את מה ששייך לו במקרה של פיצול.

דוד ביטן: החוק הזה מסדיר את הבעיה העיקרית.

דוד ביטן: זאת בעיה ראשונה, באיחוד.

דוד ביטן: הבעיה השנייה, נושא הדירקטורים.

דוד ביטן: כל הזמן ערים גדולות לא מוכנות שערים קטנות, מועצות קטנות, ייכנסו ויקבלו על חשבונן דירקטורים.

דוד ביטן: ולכן, פעם ראשונה, בניגוד לחוק החברות, הגדלנו את מספר הדירקטורים שיכול להיות בתאגיד כזה, כך שככל הניתן – – –

מאיר כהן: שומרים על היחסיות.

דוד ביטן: תישמר היחסיות, אבל ככל הניתן לכל מועצה יהיה נציג אחד לפחות, כדי שלא ייווצר מצב שהם ירגישו שמקבלים החלטות על הגב שלהם, בעיר שלהם.

דוד ביטן: אתם יודעים שזה אחד הדברים שחשובים ביותר, ולכן תיקנו את החוק.

דוד ביטן: אני לא אתחיל להיכנס לכל מה שכתוב בחוק על העניין הזה בנושא של מספר דירקטורים על מנת שיהיה ייצוג לכולם.

דוד ביטן: הצעת החוק כוללת גם תיקונים בשני נושאים צרכניים שעלו במסגרת דיוני הוועדה.

דוד ביטן: התיקון הראשון נועד לתת מענה לצרכני מים המחויבים בסכומים גבוהים בחשבונות המים בשל צריכה חריגה הנובעת מנזילה סמויה.

דוד ביטן: מה שקורה, אחת הבעיות העיקריות שקשורות לתאגידי מים זה הנושא של נזילות מים.

דוד ביטן: זה לא רק גורם לבזבוז מים גדול, אלא זה בעיקר גורם לפגיעה בתאגידים, באמון של הציבור בתאגידים, מכיוון שאם לאדם יש נזילה הוא מחויב לשלם 10,000 שקל, 20,000 שקל, 30,000 שקל.

דוד ביטן: קיבלנו החלטה שרשות המים – – –

מאיר כהן: חבריא, אני מבקש שקט.

מאיר כהן: נכון שיש סוף קורס, אבל – –

קריאה: – – –

דוד ביטן: אני חייב להסביר, מה אני יכול לעשות?

דוד ביטן: מה?

דוד ביטן: מה אתה רוצה?

מאיר כהן: – – זאת אחת מהצעות החוק החשובות ביותר.

דוד ביטן: קיבלנו החלטה – – –

מאיר כהן: חבר הכנסת פורר.

מאיר כהן: חבר הכנסת עודד פורר.

מאיר כהן: חבר הכנסת עודד פורר, אנא ממך.

דוד ביטן: קיבלנו החלטה שיהיו כללים שבעצם ישנו את המחיר, כך שבאופן כללי, אם היום אדם משלם בשל נזילת מים 10,000 שקל, על פי הכללים החדשים במחיר החדש הוא ישלם בסביבות 300 שקל.

דוד ביטן: זה דבר שהוא – – –

מאיר כהן: מהפכני.

דוד ביטן: כן, מהפכני מבחינת האנשים.

דוד ביטן: אבל יש עוד משהו שקיבלנו החלטה לגביו, והכנסנו את זה לחוק: להחליף את כל מדי המים בארץ – לא על חשבון הצרכן, על חשבון התאגידים – באופן שאפשר יהיה לעשות קריאה מרחוק.

דוד ביטן: זאת אומרת שמה שיקרה, אם יש נזילה סמויה התאגיד יגלה את זה באופן ממוחשב מאוד מוקדם.

דוד ביטן: אחרי שעה, שעתיים, הוא יצלצל לדייר, יגיד לו: אדוני, יש לך נזילה, ואז הוא ירוץ לתקן אותה.

דוד ביטן: זה פותר את הבעיה של הסכום שבעצם הם צריכים לשלם, וגם של הכמות של המים.

דוד ביטן: זאת אומרת, זה יחסוך הרבה מים בטווח ארוך, ואז מחיר המים ירד גם בגלל הסיבה הזאת.

דוד ביטן: אבל גם הוספנו, לפי הצעה של חבר כנסת אשר – יש הרי נושא של דתיים שאומרים:

דוד ביטן: אנחנו לא רוצים שכשאנחנו פותחים את ברז המים המונה יעבוד ואז בעצם יהיה פה חילול שבת.

דוד ביטן: זה בניגוד למשל למקומות אחרים, כי פה אתה עושה את הפעולה עצמה של פתיחת הברז, ואז בסופו של דבר – מה?

דוד ביטן: יש לי קיצוץ בזמן?

מאיר כהן: – – –

דוד ביטן: ולכן החלטנו להחליף את כל מדי המים.

דוד ביטן: ולגבי האנשים הדתיים, שזה החיים שלהם, הם חיים כדתיים, חרדים או דתיים אחרים, והם יוכלו לבחור לפי צורכיהם מונה שבעצם – זה גם לפי הבקשה שלך; סליחה, שכחתי, כבוד סגן השר, גם אתה ביקשת, לא רק חבר הכנסת אשר.

דוד ביטן: אז האנשים האלה יקבלו מד מים מיוחד, שבעצם בשבת הוא אוגר את הנתון ומשחרר אותו רק במוצאי שבת.

דוד ביטן: לא תהיה פעולה שהמונה הזה יעשה – –

יצחק כהן: גם ללא עלות.

דוד ביטן: – – כשפותחים את ברז המים בשבת אבל הציבור לא יפסיד שקל אחד.

יצחק כהן: גם ללא עלות.

דוד ביטן: מכיוון שזה ייספר – –

מאיר כהן: נוהל שבת.

דוד ביטן: – – באופן כזה שלא יהיה חילול שבת.

דוד ביטן: נכון, חבר הכנסת אשר?

דוד ביטן: דיברתי על זה יפה.

יצחק כהן: דוד, גם ללא עלות.

דוד ביטן: ברור שללא עלות, זה כתוב בחוק.

דוד ביטן: גם מוסדות הדת הכלליים יצטרכו להיכנס לזה, איך עושים גם אצלם מונה מיוחד, אבל את זה נתנו לרשות המים לעשות במסגרת כללים.

דוד ביטן: והנושא הנוסף שהחלטנו הוא שיהיה מבצע גבייה של 36 תשלומים ללא ריבית על חובות עבר.

דוד ביטן: אבל התאגידים לא יכלו לוותר על זה.

דוד ביטן: אחת הבעיות המרכזיות במבצע הגבייה שהיה, שקשור לארנונה, הייתה שכל רשות יכלה להגיד: אני לא מסכימה.

דוד ביטן: ואז מה קרה?

דוד ביטן: עיריות חזקות לא הסכימו למבצע הגבייה הזה, ואנשים קשי יום בעצם לא יכלו לקבל את המבצע ולשלם חובות עבר בלי ריבית וכו'.

דוד ביטן: פה זה יהיה חלק מהסיפור.

דוד ביטן: יהיה מבצע גבייה, כבר הם קבעו כללים, מאפריל זה יתחיל.

דוד ביטן: זה חלק מהסוגיות בחוק.

דוד ביטן: דבר נוסף שאמרנו – – –

מאיר כהן: דוד.

דוד ביטן: הינה, אני גמרתי, סיימתי.

דוד ביטן: דבר נוסף שאמרתי הוא שאנחנו קבענו שיינתנו 20 מיליון שקל בשנה, האוצר התחייב לתת, על מנת שבעצם אפשר יהיה להיכנס למקומות קשי יום, למשל בניינים שגרים בהם אנשים מהמעמד הסוציו-אקונומי הנמוך ביותר.

דוד ביטן: יוכלו להיכנס לתוך הבית המשותף, להחליף את הצנרת.

דוד ביטן: בעצם יאפשרו לאנשים, על חשבון המדינה, להחליף את כל הצנרת.

דוד ביטן: אני קודם כול גם רוצה להודות לנציגי ועדת הכלכלה שבעצם היו בוועדה שלנו.

דוד ביטן: גם לאה, גם איתי, היועץ המשפטי, הינה הם פה, עשו עבודה מצוינת, ולהודות גם למשרדי הממשלה, שבאמת ישבו איתנו ישיבות והצלחנו להגיע לסיכומים ולהסכמים על הכול.

דוד ביטן: אין פה הסתייגויות, אני מבקש מהח"כים לאשר את החוק הזה, שייכנס לספר החוקים.

דוד ביטן: תודה רבה.

מאיר כהן: יופי.

דוד ביטן: אני רוצה גם להודות לשר אלי כהן, כמובן, שכשר עשה עבודה ועזר לנו מאחורי הקלעים, וגם הגיע לוועדה.

דוד ביטן: כל הכבוד, כבוד השר.

מאיר כהן: תודה רבה, אדוני.

דוד ביטן: התחלת כשהיית ח"כ, והמשכת כשהיית שר.

מאיר כהן: תודה רבה, אדוני.

מאיר כהן: השר, בבקשה.

מאיר כהן: השר אלי כהן, אחריו אנחנו נעבור להצבעה ואני אאפשר לאיציק שמולי להודות, אבל רק לאיציק, אני מצטער.

מאיר כהן: בבקשה.

מאיר כהן: הוא אחד היוזמים – הראשון.

מאיר כהן: בבקשה, כבודו.

אלי כהן: אדוני היושב-ראש, חבריי חברי הכנסת, כמה סמלי הוא שהחוק לצמצום תאגידי המים הוא כנראה החוק האחרון שיעבור בכנסת הנוכחית בקריאה שנייה ושלישית – –

מאיר כהן: לא, יש עוד.

אלי כהן: – – לפני החוק לפיזור הכנסת.

אלי כהן: לא, החוקים הבאים הם בקריאה ראשונה.

אלי כהן: כלומר, זה למעשה יהיה החוק האחרון שייכנס ככל הנראה לספר החוקים לפני פיזור הכנסת.

מאיר כהן: יש התקנת מצלמות בגני ילדים, כן.

אלי כהן: בשנייה ושלישית, טלי?

מאיר כהן: והתפזרות הכנסת.

אלי כהן: לא, זה, אתה יודע, זה יעבור.

אלי כהן: אז אני אומר למעשה שהחוק הזה – וחייבים כמובן קודם כול לציין את חבר הכנסת איציק שמולי: יזמנו והתחלנו למעשה את החוק הזה לפני למעלה משלוש שנים – לבוא, לעשות, להוביל אותו.

אלי כהן: תמיד חששנו, האם נצליח להעביר אותו עוד במהלך הכנסת הנוכחית, והינה אנחנו עושים אותו; כמובן – ליושב-ראש הוועדה, חבר הכנסת דוד ביטן, שבא ועשה.

אלי כהן: חייבים לציין בנושא הזה גם את "הכול כלול", שבאו ותיארו את אותה תופעה של תאגידי המים.

אלי כהן: תאגידי המים במדינת ישראל הם תאגידים מנופחים ומיותרים.

אלי כהן: נכון להיום יש 56 תאגידי מים, ולפי התוכנית היו אמורים להיות למעלה מ-80 תאגידים.

אלי כהן: תדמיינו לעצמכם שיהיו 56 חברות חשמל, 56 מנכ"לים, 56 דירקטוריונים.

אלי כהן: האם הדבר הזה סביר?

אלי כהן: ברור שלא.

אלי כהן: ראינו רק לאחרונה את הנושא של חלוקת דיבידנדים מתאגידי המים לרשויות המקומיות.

אלי כהן: האם יעלה על הדעת שהמים שמדינת ישראל מפיקה יהפכו להיות מקור של רווח עבור הרשויות המקומיות?

אלי כהן: אז זהו, שלא.

אלי כהן: אין מוצר בסיסי יותר ממים, ולמעשה גם הוועדה הזאת, שהיו בה לא מעט לחצים, וכאן בהחלט – לבוא ולהגיד יישר כוח ליושב-ראש הוועדה, חבר הכנסת ביטן, שלקח את ההצעה והוסיף לה נדבכים נוספים.

אלי כהן: בשלב המיידי, בשנה הבאה – צמצום של כמחצית מתאגידי המים.

אלי כהן: אבל הוספת, חבר הכנסת ביטן, סעיפים מאוד חשובים של רווחה, גם בנושא של הורדת הריבית, גם בנושא של הנזילות, גם בנושא של פניות הציבור, דברים שהם חשובים.

מאיר כהן: חובות עבר.

אלי כהן: חובות עבר – אומר חבר הכנסת מאיר כהן.

אלי כהן: אני חושב שבחוק הזה הוכחנו, חבר הכנסת שמולי, שלצורך העניין אין קואליציה ואופוזיציה.

אלי כהן: זה חוק שהוא חשוב, בנושא הזה, לאזרחי מדינת ישראל, והם מצפים מאיתנו שאנחנו נעשה את חובתנו המוסרית; חובתנו המוסרית בנושא הזה כלפי האזרחים בגין אותו מוצר בסיסי.

אלי כהן: ולכן אני חושב שהוכחנו כאן שאנחנו קשובים לאזרחים.

אלי כהן: הייתי מעורב בנושא של חוק הבנקאות, אבל המורכבות של החוק הזה הייתה לא קטנה יותר אלא אפילו, משמעותית, יותר גדולה.

אלי כהן: סגן השר איציק כהן, גם מה שנעשה בכל מה שקשור למדי המים, גם שם הפעילות היא פעילות שלך.

אלי כהן: אני חושב שאלו החוקים שאותם הכנסת יכולה לבוא, לעשות ולהתהדר בהם.

אלי כהן: חבר הכנסת מזוז, זה מזכיר לי גם את הטיפול שאתה הובלת בזמנו בנושא של צמצום החובות, פיגורים, שהיו ברשות השידור.

אלי כהן: אבל אני אומר דבר אחד, אם הכנסת הזאת מסיימת את הכנסת העשרים בטעם טוב, אז אין חוק טוב יותר מזה לסיים את הכנסת העשרים.

אלי כהן: חוק שמתקן למעשה עוולה צרכנית מאוד משמעותית; חוק שישים סוף לבזבוז המיותר של תאגידי המים המנופחים.

אלי כהן: אם אפשר לבוא ולומר שהגולם קם על יוצרו, זה בדיוק המקרה של תאגידי המים.

אלי כהן: ומה שצריך לבוא ולעשות זה לראות שהחיסכון המשמעותי שייווצר מצמצום תאגידי המים בדרך לסגירתם הסופית ילך לדבר אחד, לצרכנים, מתוך מטרה לבוא ולהוריד את המחיר.

אלי כהן: אז אני רוצה שוב להודות לחבר הכנסת איציק שמולי, בהחלט, על העבודה, על הנחישות, על הפעילות.

אלי כהן: איציק, אפשר לסגור את הקבוצה?

אלי כהן: יש לנו קבוצת ווטסאפ; וליושב-ראש הוועדה, חבר הכנסת דוד ביטן, שהוביל את החוק הזה בנחישות, הוביל אותו במקצועיות.

מאיר כהן: שמולי, תסגרו את הקבוצה כשיהיו חמישה תאגידים.

אלי כהן: לא, יש לנו קבוצת ווטסאפ שהיינו מתכתבים בה מה כלול בחוק.

מאיר כהן: אז אני אומר, כשיהיו חמישה.

אלי כהן: לחבר הכנסת דוד ביטן, בהחלט, בנושא הזה, על עבודתו.

אלי כהן: וכן, יש גם חשיבות לתקשורת בנושא הזה, כמו "הכול כלול", בהבאת נושאים משמעותיים כאלה לציבור.

אלי כהן: והינה אנחנו כאן כדי לבוא לעשות, לשנות ולהשפיע לטובת הצרכנים.

אלי כהן: תודה רבה, ואני קורא לכולכם לתמוך בחוק.

אלי כהן: תודה רבה.

מאיר כהן: תודה רבה.

מאיר כהן: אם כן, אנחנו עוברים להצבעה.

מאיר כהן: חברים, אני מבקש מכולם לשבת.

מאיר כהן: חוק חשוב.

מאיר כהן: אנחנו מצביעים על הצעת חוק תאגידי מים וביוב (תיקון מס' 12), התשע"ט–2018, בקריאה שנייה וקריאה שלישית.

מאיר כהן: עכשיו אנחנו בקריאה שנייה.

מאיר כהן: מי בעד ומי נגד?

מאיר כהן: הצבעה מס' 6 בעד סעיפים 1–13 – 47 נגד – אין נמנעים – אין סעיפים 1–13 נתקבלו.

מאיר כהן: 47 בעד, אפס מתנגדים, אפס נמנעים.

מאיר כהן: אם כן, החוק עבר בקריאה שנייה.

מאיר כהן: אנחנו עוברים, ברשותכם, לקריאה השלישית.

מאיר כהן: מי בעד ומי נגד?

מאיר כהן: הצבעה מס' 7 בעד החוק – 49 נגד – אין נמנעים – אין חוק תאגידי מים וביוב (תיקון מס' 12), התשע"ט–2018, נתקבל.

מאיר כהן: 49 בעד, אפס מתנגדים, אפס נמנעים.

מאיר כהן: אם כן, החוק עבר גם בקריאה השנייה וגם בקריאה השלישית וייכנס לספר החוקים.

מאיר כהן: מברוק.

מאיר כהן: מזל טוב.

מאיר כהן: חבר הכנסת שמולי, בבקשה, ברכה קצרה.

מאיר כהן: בבקשה, אדוני.

איציק שמולי: תודה רבה, אדוני היושב-ראש.

איציק שמולי: רבותיי השרים, חבריי וחברותיי חברי הכנסת, אני חושב שמדובר בחוק ממש ממש היסטורי, לא פחות.

איציק שמולי: חוק שבעצם שם סוף לאחת העוולות הקשות ביותר בשוק המים.

איציק שמולי: העובדה היא שתאגידי המים, כפי שאמר השר אלי כהן, זה גולם שקם על יוצרו מאז שקמו תאגידי המים.

איציק שמולי: 60 תאגידי מים, היו אמורים לקום עוד 20, מישהו משלם את העלות של כל המנגנונים המנופחים והמיותרים הללו, ומי ששילם על זה בריבית דריבית דריבית, גם בתעריפים גבוהים וגם בשירות גרוע מאוד, אלו היו הצרכנים, הציבור הישראלי.

איציק שמולי: החוק הזה, יש בו שני נדבכים חשובים, כפי שפירטו קודמיי.

איציק שמולי: אחד, והדבר העיקרי שהיה נראה בתחילת הדרך כמו משימה בלתי אפשרית, לסגור, פשוט לסגור את רוב תאגידי המים במדינת ישראל.

איציק שמולי: סימנו את המטרה הזאת, ובהחלט השגנו אותה, ואנחנו אומרים לתאגידי המים: אנחנו מסתכלים עליכם.

איציק שמולי: הכנסת אולי תתפזר השבוע, אנחנו נסתכל עליכם גם בכנסת הבאה.

איציק שמולי: ואם לא יהיה שיפור, גם שאר התאגידים ייסגרו.

איציק שמולי: הדבר השני זה כמובן המסכת הענפה של ההטבות הצרכניות שיקבלו כאן האזרחים, גם הגבלה של הצריכה המשותפת, גם מדים חכמים, גם מבצעי גבייה בעלויות מופחתות.

איציק שמולי: יש פה היסטוריה, גבירותיי ורבותיי.

איציק שמולי: אפשר להוביל שינויים ואפשר לעשות את זה גם מתוך האופוזיציה.

איציק שמולי: אני רוצה להגיד תודה רבה קודם כול לשר אלי כהן; יכולת ללכת לממשלה ולשכוח מהחוק הזה, ולא עשית את זה.

איציק שמולי: המשכת להילחם ולהיאבק, ובאמת מגיע לך יישר כוח גדול.

איציק שמולי: אני רוצה להודות לך, אדוני יושב-ראש הוועדה, דוד ביטן.

איציק שמולי: את זה שאני אוהב אותך באופן אישי כולם יודעים.

איציק שמולי: אבל אני לא חושב שיש פה עוד מישהו אחד בבית הזה, לא מהאופוזיציה ולא מהקואליציה, שהיה יכול להעביר את החוק הזה אם הוא היה יושב בראשות הוועדה.

איציק שמולי: בהרבה מאוד נחישות, בהרבה מאוד חוכמה, באמת באמת הצלחת לעשות את זה.

איציק שמולי: כל הכבוד ויישר כוח גדול.

איציק שמולי: אני רוצה להודות ליושב-ראש ועדת הכלכלה, איתן כבל, שנתן לנו את המנדט.

איציק שמולי: ואני רוצה בהחלט להגיד מילה טובה גם לתוכנית "הכול כלול", שבמשך חמש וחצי שנים, אדוני היושב-ראש, נלחמה על החוק הזה, לא ויתרה, גם היא וגם הצופים שלה – והינה, עשינו פה היסטוריה אחת גדולה.

איציק שמולי: תאגידי המים – רוב-רובם ייסגרו, ומה שיראו הצרכנים זו ברכה אחת גדולה.

איציק שמולי: תודה רבה.

מאיר כהן: תודה רבה, אדוני.

מאיר כהן: לפנים משורת הדין, היות ששניכם ביקשתם, אני אאפשר לך להודות, אבל בחצי דקה.

מאיר כהן: אנא ממך, אדוני.

מאיר כהן: אני מבין שזה חוק טוב, מעורר התרגשות, תבוא עליכם הברכה.

מאיר כהן: בבקשה.

אדוני היושב-ראש, אני מודה לך על הג'סטה.

אני רוצה קודם כול להודות לחבר הכנסת שמולי ולשר אלי כהן, כחבר כנסת פעיל מאוד, ששמו את הדבר הזה.

ואני רוצה לומר לך, אדוני היושב-ראש, לפני שנה אף אחד לא האמין שיהיה אפשר לעשות את זה, אבל מי שעשה את זה והביא את זה, באמת, זה יושב-ראש הוועדה ידידנו דוד ביטן, שבחוכמה הנגיש את הצדדים הניצים.

מצאו את הפתרון לטובת האזרחים.

הרבה מאוד הטבות צרכניות.

וגם מילה אחת – יש גם הטבה בנושא הזה של צרכנות לצרכנים החרדים, שהייתה להם בעיה עם שעוני המים, שלכאורה יש בהם חילול שבת.

זה הוטמע בתוך החוק, זה הוכר וזה גם יהיה ללא עלות, כמו לשאר המדינה.

אני רוצה להודות לכולם וגם לסגן השר יצחק כהן, שעזר לנו בעניין הזה.

תודה.

ושוב תודה גדולה לדוד ביטן, בשם הרשויות, בשם התאגידים, אבל במיוחד בשם האזרח הקטן.

תודה רבה.

מאיר כהן: תודה רבה, אדוני.

מאיר כהן: [מס' פ/4025/20; דברי הכנסת, חוב' ז', ישיבה 380, עמ' 32088; נספחות.

מאיר כהן: ]

מאיר כהן: אם כן, אנחנו עוברים להצעת חוק התקנת מצלמות לשם הגנה על פעוטות במעונות יום לפעוטות, התשע"ט–2018, לקריאה שנייה ולקריאה שלישית.

מאיר כהן: תציג את הצעת החוק יושבת-ראש הוועדה המיוחדת לזכויות הילד חברת הכנסת יפעת שאשא ביטון.

מאיר כהן: גברתי, בבקשה.

יפעת שאשא ביטון: תודה רבה, כבוד היושב-ראש.

יפעת שאשא ביטון: חבריי חברי הכנסת, אני מתכבדת ונרגשת להביא בפני הכנסת לקריאה השנייה והשלישית את הצעת החוק להתקנת מצלמות לשם הגנה על פעוטות במעונות היום לפעוטות, התשע"ט–2018.

יפעת שאשא ביטון: זוהי הצעת חוק פרטית שיזמתי יחד עם קבוצת חברי כנסת נכבדת.

יפעת שאשא ביטון: אתה יודע, כבוד היושב-ראש, אני מתרגשת עכשיו כמו שהתרגשתי בפעם הראשונה שעמדתי כאן.

יפעת שאשא ביטון: אולי בגלל העיתוי, זו זכות – – –

מאיר כהן: חברים בצד שמאל, אנא מכם.

מאיר כהן: דוד ביטן, חבר הכנסת.

מאיר כהן: בבקשה.

יפעת שאשא ביטון: אולי בגלל העיתוי, זו באמת זכות גדולה, רגע לפני שאנחנו מתפזרים מכאן, להביא חוק כל כך משמעותי ולהעביר אותו בקריאה שנייה ושלישית.

יפעת שאשא ביטון: זהו חוק שחודשים ארוכים נלחמנו עליו.

יפעת שאשא ביטון: בנינו אותו צעד אחד צעד, התעקשנו על היבטים חיוניים כמו החלת חובת התקנה מחד, ושמרנו על האיזונים הנדרשים מאידך.

יפעת שאשא ביטון: עשינו זאת במטרה להגן על חייהם, שלומם וביטחונם של פעוטות חסרי ישע ואיתור פגיעה בהם, לצד שמירה על כבודם ופרטיותם הן של הפעוטות והן של אנשי הצוות במעון.

יפעת שאשא ביטון: נוכח המציאות המצערת שבה מתברר כי ילדים רכים בשנים עלולים להיות חשופים לפגיעה ואלימות קשה בלי שנמצאת הדרך לטפל כנדרש ברבים ממקרים אלה, התקנת המצלמות היא הכרחית.

יפעת שאשא ביטון: מצלמות המתעדות את הטיפול בפעוטות חסרי הישע יכולות לשמש אמצעי הרתעה ואכיפה שאין להמעיט ביעילותו ואף קשה להפריז בחשיבותו, נוכח המציאות הבלתי-נתפסת שבה רבים מהתיקים שנפתחים בגין פגיעה בחסרי ישע פשוט נסגרים מחוסר ראיות.

יפעת שאשא ביטון: הצעת החוק מחייבת מפעיל של מעון יום שבו שוהים שבעה פעוטות לפחות וכן מפעיל של מעון יום שיקומי להתקין מצלמות שיתעדו את הנעשה במעון בכל השעות שבהן הם שוהים בו.

יפעת שאשא ביטון: התיעוד יהיה בהקלטת וידיאו ללא קול, התיעוד יהיה במעגל סגור.

יפעת שאשא ביטון: כדי לצמצם את הפגיעה בפרטיותם של המצולמים חל איסור צפייה בצילומים, העתקתם, העברתם לאחר או עשיית כל שימוש בהם אלא לפי צו של בית משפט.

יפעת שאשא ביטון: מי כן יורשה לצפות בחומרים המצולמים?

יפעת שאשא ביטון: משטרת ישראל ורשויות התביעה ומנהל האגף למעונות יום ולמשפחתונים במשרד העבודה, הרווחה והשירותים החברתיים וכן מפקחים מטעמו.

יפעת שאשא ביטון: כל זאת כמובן במקרה של חשד לפגיעה בשלומם הגופני או הנפשי של הפעוטות ולצורך מניעת הפגיעה בלבד.

יפעת שאשא ביטון: גם במקרים שבהם לא התפתח התיק לכדי חקירה פלילית אך נצפתה התנהגות שעלולה להביא לפגיעה בילדים, תדווח על כך המשטרה לממונה על אגף המשפחתונים ומעונות היום.

יפעת שאשא ביטון: הוראות החוק ייכנסו לתוקף בספטמבר 2019, אך החובה להתקנת המצלמות תיכנס לתוקפה בספטמבר 2020.

יפעת שאשא ביטון: תקופת הביניים תהיה תקופת הסתגלות, שבה הוראות החוק יחולו על מי שיתקין מצלמות לאחר פרסום החוק, אך במעונות שבהם יהיו מצלמות לפני יום פרסום החוק יחולו הוראות חוק זה בתום תקופת הביניים.

יפעת שאשא ביטון: עוד ניתן לקבוע כי יינתן סיוע כספי למעונות יום לצורך התקנת מצלמות במעון לפי החוק המוצע, במהלך תקופת הביניים.

יפעת שאשא ביטון: אל לנו לשכוח, חברים יקרים: מקרים מצערים כמו מותה האכזרי והמיותר של יסמין וינטה זיכרונה לברכה הוכיחו לכולנו כיצד קיומה של מצלמה יוכל להרחיק מטפלת אלימה מקורבנות נוספים.

יפעת שאשא ביטון: יחד עם זאת חשוב לי להדגיש: ישנן מטפלות מדהימות, מסורות, שמקדישות את חייהן למען הילדים.

יפעת שאשא ביטון: לא להן נועד החוק הזה.

יפעת שאשא ביטון: החוק הזה נועד לכל אלה שסורחות וצריך לעקור אותן מהמערכת.

יפעת שאשא ביטון: הן פוגעות הן בילדים והן בתדמית המטפלות האחרות, שעושות עבודת קודש.

יפעת שאשא ביטון: חבריי חברי הכנסת, זוהי תחילתה של מהפכה.

יפעת שאשא ביטון: עד לא מזמן מסגרות לידה עד שלוש היו שטח הפקר לחלוטין.

יפעת שאשא ביטון: חוק המצלמות משלים את חוק הפיקוח שיזמתי והעברנו בכנסת לפני כחודשיים, ושני החוקים הללו מתחילים תהליך של הסדרה למען ביטחונם האישי של ילדינו.

יפעת שאשא ביטון: נלחמנו בוועדה ועבדנו סביב השעון כדי להספיק להביא אותם להצבעה עוד בקדנציה הזו – ועשינו זאת.

יפעת שאשא ביטון: הינה אנחנו עומדים כאן רגע לפני פיזורה של הכנסת.

יפעת שאשא ביטון: מסגרות לידה עד שלוש הן מסגרות חינוכיות לכל דבר ועניין – כך המדינה צריכה להתייחס אליהן, ואני אמשיך לפעול כדי להוביל אותן למקום הזה.

יפעת שאשא ביטון: שוב אני אומרת, חברים, זוהי רק ראשיתה של המהפכה, אבל אנחנו מניחים כאן את היסודות להמשך.

יפעת שאשא ביטון: להצעת החוק הזו ולעבודה הרבה שותפים הרבה מאוד גורמים.

יפעת שאשא ביטון: אני רוצה להודות, ברשותכם, לשר האוצר, שהאמין בי לאורך כל הדרך וסייע בתקצוב, הן של חוק הפיקוח והן של חוק המצלמות, וכמובן גם לאנשי משרד האוצר; לשר העבודה חיים כץ, שסייע מול המשברים, בעיקר בישורת האחרונה, וכמובן גם לכל אנשי משרדו, שעשו לילות כימים כדי שנביא את הצעת החוק הזו; לשרת המשפטים איילת שקד; לנציגי משרד המשפטים, המשרד לביטחון פנים, משרד ראש הממשלה, נציגי הגנים הפרטיים, נציגי ההורים בוועדה וציבור ההורים בכלל, שסייעו לנו בהפעלת הלחץ הנדרש כאשר השמיעו את זעקתם; ליועצת המשפטית של הוועדה, הגב' שמרית שקד.

יפעת שאשא ביטון: עשיתי לך חיים לא קלים, אני יודעת, אבל את יכולה לחזור לנשום; לך, תמי, מנהלת הוועדה – כולם כאילו התכנסו לזמנים של לפני החוק ואחרי החוק, אז כולכם יכולים לנשום לרווחה; כמובן לצוות הוועדה המסור ולצוות היקר שלי – לליאור, לאביטל, לסתיו, לריאל, שהרגישו את הדריכות לאורך כל הדרך.

יפעת שאשא ביטון: הינה, גם אתם יכולים לחזור לנשום.

יפעת שאשא ביטון: אני קוראת לכם, חברי הכנסת, לאשר את הצעת החוק בקריאה שנייה ובקריאה שלישית.

יפעת שאשא ביטון: חברים, אנחנו עושים כאן היסטוריה.

יפעת שאשא ביטון: אנחנו מניחים יסודות חשובים ואני רואה בכם שותפי אמת לדרך של הסדרת המוסדות לגילאי לידה עד שלוש.

יפעת שאשא ביטון: תודה רבה.

מאיר כהן: תודה רבה, גברתי.

מאיר כהן: אם כן, אין הסתייגויות, אבל יש בקשת רשות דיבור.

מאיר כהן: חבר הכנסת מיקי רוזנטל – מוותר.

מאיר כהן: אם כן, אני מבקש מכולם לשבת, אנחנו רוצים לעבור להצבעה.

מאיר כהן: להזכירכם, אנחנו מצביעים על , בקריאה שנייה.

מאיר כהן: מי בעד ומי נגד?

מאיר כהן: הצבעה מס' 8 בעד סעיפים 1–15 – 43 נגד – 1 נמנעים – אין סעיפים 1–15 נתקבלו.

מאיר כהן: 43 בעד, מתנגד אחד, אין נמנעים.

מאיר כהן: הצעת החוק עברה בקריאה שנייה.

מאיר כהן: ברשותכם, אנחנו עוברים לקריאה שלישית.

מאיר כהן: בבקשה, מי בעד ומי נגד?

מאיר כהן: הצבעה מס' 9 בעד החוק – 50 נגד – 2 נמנעים – אין חוק , נתקבל.

מאיר כהן: 50 בעד ושניים מתנגדים.

מאיר כהן: אם כן, הצעת החוק עברה בקריאה שנייה ובקריאה שלישית ותיכתב בספר החוקים.

מאיר כהן: מזל טוב לכל היוזמים.

מאיר כהן: אני רוצה לציין לפרוטוקול שחברת הכנסת שלי יחימוביץ טעתה בהצבעה בקריאה השנייה והצביעה נגד במקום בעד; אם כן הצבעתה היא בעד.

מאיר כהן: אני אאפשר דקה אחת של תודות.

מאיר כהן: זהו.

מאיר כהן: בבקשה, גברתי, אבל דקה, להקפיד.

עליזה לביא: חברת הכנסת יפעת שאשא ביטון, אני רוצה, כחברת כנסת, כאימא וכסבתא, להודות לך על ההובלה של החוק ובכלל על העבודה בוועדה לזכויות הילד.

עליזה לביא: הילדים שלנו, הנכדים שלנו, הם העתיד ושכחנו אותם, את כל הסוגיה של הגיל הרך, יותר מדי שנים.

עליזה לביא: דווקא את חסרי הישע, דווקא את הילדים הקטנים והרכים שלנו.

עליזה לביא: באמת הגיע הזמן לשנות.

עליזה לביא: החוק הזה נותן תקווה.

עליזה לביא: הוא לא המכלול שפיללנו ויש עוד הרבה מאוד עבודה, לבוא ולראות איך אנחנו מגינים, עושים, מכשירים את האנשים, אבל אין ספק שההתמדה שלך וההובלה והעבודה המשותפת שנעשתה כאן – אני שמחה להיות שותפה לחוק החשוב הזה, יחד עם חברים וחברות, אין פה אופוזיציה וקואליציה.

עליזה לביא: כל הכבוד, תודה רבה.

מאיר כהן: תודה רבה, גברתי.

מאיר כהן: [רשומות (הצעות חוק, חוב' מ/1281); נספחות.

מאיר כהן: ]

מאיר כהן: אם כן, ברשותכם, אנחנו עוברים להצעת חוק הגז הפחמימני המעובה, הלוא הוא הגז שנמצא אצלנו בבלוני הגז בבית, התשע"ט–2018, לקריאה ראשונה.

מאיר כהן: יציג את הצעת החוק שר האנרגיה חבר הכנסת יובל שטייניץ, אדוני, בבקשה.

יובל שטייניץ: תודה, אדוני היושב-ראש.

מאיר כהן: אני מבקש שוב, חבר הכנסת אוחנה, יקירי.

אמיר אוחנה: – – –

יובל שטייניץ: חבריי מסיעת הליכוד, ההתרגשות רבה, אבל עדיין יש לנו הזדמנות להעביר את החוק הזה.

יובל שטייניץ: אדוני היושב-ראש.

מאיר כהן: אני מבקש מהסדרנים, אנא להרגיע את יושבי היציעים.

מאיר כהן: בבקשה, אנחנו בתהליך חשוב של חקיקה.

יובל שטייניץ: אני שמח להציג בפני הכנסת את החוק, חוק הגז הפחמימני, זה הגז לבישול ביתי לא הגז הטבעי.

יובל שטייניץ: הגז הביתי שמגיע בבלונים זה גז אחר מהגז הטבעי.

יובל שטייניץ: חוק שמטרתו הינה שמירה על שלום הציבור וביטחונו מפני שימוש רשלני ומסוכן בגז בישול, גז שמייצרים אותו בבתי הזיקוק, לא בטבע.

יובל שטייניץ: הצעת החוק החדשה נועדה להבטיח כי כל אדם הקשור לשרשרת הטיפול בגז יעמוד בקריטריונים קפדניים, לשם ההגנה על שלום הציבור וביטחונו ובעיקר כדי למנוע נזקים העלולים להיגרם משימוש לא נכון בו.

יובל שטייניץ: החוק החדש מעניק כלים נוספים להתמודדות עם בעיות באכיפת החוק הקיים ומחמיר את הענישה על העבירות החמורות והנפוצות בתחום.

יובל שטייניץ: לדוגמה: החוק יגדיר לראשונה את האחריות של ספק הגז הביתי לסוכנים הפועלים מטעמו – – –

מאיר כהן: אנשים סביב עליזה; עליזה, את מוזמנת להירגע.

מאיר כהן: אנחנו בדקה ה-90, אנא מכם, אל תפריעו, לא שומעים את השר.

מאיר כהן: סדרנים, עליזה'לה, להירגע.

מאיר כהן: חברת הכנסת נורית, כן, את הכי בולטת שם.

מאיר כהן: עליזה, זהו, אפשר להירגע, הכול בסדר, מתוקה.

מאיר כהן: תודה רבה.

מאיר כהן: בבקשה, אני מבקש שקט.

יובל שטייניץ: החוק יגדיר לראשונה את האחריות של ספק הגז לסוכנים הפועלים מטעמו ויאפשר, במקרה של הפרות חוזרות, לסגור סוכנויות גז המסכנות את הציבור.

יובל שטייניץ: הקלה ברגולציה – מתקן או חברה שקיבלו רישיון לשלוש שנים יקבלו אותו מעתה והלאה לחמש שנים.

יובל שטייניץ: עבירות טכניות של ספקי גז, שעד כה היו פליליות, הופכות להיות עבירות של עיצומים כספיים בסכומים של מאות אלפי שקלים, בהתאם לחומרת העבירה.

יובל שטייניץ: עבירות הקשורות להתנהלות עבריינית משמעותית, כמו מכירה פיראטית של גז, ביצוע עבודות באופן פיראטי תוך סיכון הציבור, יהפכו להיות בעלות רמת ענישה גבוהה יותר – עד שלוש שנים מאסר במקום שנה.

יובל שטייניץ: בשונה מחוק הגז המקורי, שנחקק ב-1989, החוק החדש מציע לפצל את החקיקה הקשורה לעיסוק בגז לשני תחומים: גפ"מ, או גז פחמימני מעובה, גז בישול, והגז טבעי.

יובל שטייניץ: התיקונים העיקריים בהצעת החוק נוגעים בהסדרת פעילות הספקת הגז מטעם ספקי הגז, הסוכנים; הסדרה בנושא מתן רישיון לספקי גז תוך קביעת תנאים מהותיים לקבלת רישיון; הגבלת תוקפם של היתרים למתקני גז; הרחבת הסמכויות המינהליות של מינהל ענייני בטיחות הגז; איסור לספק גז למי שאינו צרכן ואין לו רישיון לעסוק בגז; חיזוק סמכויות הפיקוח והתאמתן לחקיקה העדכנית; החמרת הענישה על העבירות החמורות בתחום והתאמת סעיפי העונשין לחקיקה העדכנית.

יובל שטייניץ: מעבר להיבט הבטיחותי, החוק נועד להסמיך אותי, כשר האנרגיה, בהתייעצות עם שר הכלכלה, לקבוע אמות מידה לעניין הרמה, הטיב והאיכות של השירותים שנותן בעל רישיון אספקת גז, על מנת לשפרם.

יובל שטייניץ: אנחנו בטוחים וסמוכים כי החוק החדש, חוק הגז החדש בגרסתו הנוכחית, ייטיב עם הציבור וישפר את היכולת לדאוג לביטחונו של הציבור המשתמש בגז הבישול.

יובל שטייניץ: תודה רבה.

מאיר כהן: תודה רבה, אדוני.

מאיר כהן: אנחנו נעבור לרשימת הדוברים בקריאה ראשונה, בבקשה.

טלי פלוסקוב: חבר כנסת איציק שמולי – מוותר; חברת הכנסת חנין זועבי – אינה נוכחת; חברת הכנסת תמר זנדברג – אינה נוכחת.

טלי פלוסקוב: חברת הכנסת עליזה לביא – מדברת.

טלי פלוסקוב: חבר הכנסת יוסף ג'בארין, אתה רוצה?

טלי פלוסקוב: אני מוסיפה אותך ונועלת את רשימת הדוברים.

טלי פלוסקוב: בבקשה, גברתי, עד שלוש דקות לרשותך.

עליזה לביא: תודה רבה, גברתי היושבת-ראש.

עליזה לביא: אנחנו יוצאים לבחירות.

עליזה לביא: ואנחנו יוצאים לבחירות על נושא שכבר מזמן היה אמור להיות מוסדר ומתואם, והיה לנו חוק, אבל ביטלתם אותו.

עליזה לביא: במושב הראשון של הכנסת הזאת, הכנסת העשרים, כל מה שעשיתם זה ביטלתם את החוקים שבאו להיטיב עם אזרחי ואזרחיות מדינת ישראל ובלטתם בחקיקה שלכם לטובת

עליזה לביא: כם עצמכם: חוק המימון של הפריימריז, להעלות פה משכורות לחברי כנסת, ועוד ועוד חוקים שבאים ומיטיבים איתכם.

עליזה לביא: אז די, תפסיקו לעבוד עלינו.

עליזה לביא: אנחנו לא היינו יכולים להצביע על חוק גיוס, והיינו הראשונים לבוא ולומר – זה הדנ"א שלנו, לזה באנו וזה מההתחלה הקול שלנו.

עליזה לביא: אבל כשאנחנו שומעים על סחר חליפין בכסף תמורת חוק הגיוס, על העברה של כספים שכבר ב-1 בינואר הייתה אמורה להתבצע בתמורה לכל אותן סנקציות כלכליות – על מי אתם עובדים?

עליזה לביא: על מי אתם עובדים?

עליזה לביא: על מי אתם עובדים?

עליזה לביא: זה מזכיר לי תקופות אפלות בעם היהודי שבהן הקהילות היו נדרשות לתרום ולתת מבני הקהילה לצבא הצ'כי, לצבא הרוסי, לצבאות האחרים שבתוכם הקהילה גרה; אז את מי תמיד נתנו?

עליזה לביא: את מי?

עליזה לביא: את מי שהיד שלו לא הייתה משגת.

עליזה לביא: ולרוב אלה היו בני האלמנות, לא בני הגבירים.

עליזה לביא: אז חברים, אנחנו פה, תודה לאל, במדינת ישראל.

עליזה לביא: אתם חברי וחברות כנסת של מדינה ריבונית, של מדינה שהיא שלנו.

עליזה לביא: די, עד מתי תעבדו.

עליזה לביא: אנחנו מביאים חוק מצוין, שהרמטכ"ל מסכים ומשרד הביטחון מסכים, ואתם, ככה, כלאחר יד – חבר הכנסת דודי אמסלם, יו"ר הקואליציה, מבטיח הבטחות, שמתועדות, לבוא ולטלטל את הכול.

עליזה לביא: אז בואו, לא נעבוד על אזרחי ואזרחיות מדינת ישראל.

עליזה לביא: זאת לא המטרה שלנו.

עליזה לביא: אנחנו בראש מורם הולכים לבחירות.

עליזה לביא: ודי, נמאס.

עליזה לביא: הגיע הזמן.

עליזה לביא: הבחירות היו צריכות מזמן, אבל מזמן, כבר להיות כאן.

עליזה לביא: אנחנו לא יכולנו להצביע על חוק שבא ועושה מאיתנו צחוק.

עליזה לביא: וטוב שכך.

עליזה לביא: אנחנו הולכים לבחירות, ולמדינת ישראל מגיע הרבה יותר טוב ממה שיש עכשיו, והרבה אין.

עליזה לביא: אז ההצהרות שהיו כאן, של ראש הממשלה, על מצב ביטחוני רעוע – ראינו מה הכוונה ומהם השימושים שלא ייאמנו של ראש הממשלה במציאות הביטחונית ובכלל; וליוקר המחיה אתם לא מפנים זמן; ועוד ועוד תפקידים שלוקח ראש הממשלה על עצמו.

טלי פלוסקוב: נא לסיים.

עליזה לביא: אז כן, למדינת ישראל מגיע ראש ממשלה שבאמת מדינת ישראל חשובה לו; שיהיה שר ביטחון, שיהיה שר בריאות, ושר קליטה, שרת קליטה, שרת האוצר.

טלי פלוסקוב: תודה.

עליזה לביא: אבל באמת שיבינו שלמדינת ישראל מגיע הרבה יותר, ואת זה אנחנו ניתן, יש עתיד.

עליזה לביא: תודה רבה, גברתי.

טלי פלוסקוב: תודה רבה לחברת הכנסת עליזה לביא.

טלי פלוסקוב: חבר הכנסת נחמן שי – אינו נוכח; חברת הכנסת עאידה תומא סלימאן – אינה נוכחת; חברת הכנסת מיכל רוזין – מוותרת; חבר הכנסת טלב אבו עראר – אינו נוכח; חבר הכנסת משה מזרחי – אינו נוכח; חברת הכנסת רויטל סויד – אינה נוכחת; חבר הכנסת עיסאווי פריג' – אינו נוכח; חבר הכנסת מסעוד גנאים – אינו נוכח; חבר הכנסת סעיד אלחרומי – אינו נוכח; חברת הכנסת יעל כהן-פארן – אינה נוכחת; חברת הכנסת סתיו שפיר – אינה נוכחת; חברת הכנסת נורית קורן – אינה נוכחת; חברת הכנסת מרב מיכאלי – אינה נוכחת; חבר הכנסת ישראל אייכלר – אינו נוכח; חבר הכנסת יואל חסון – אינו נוכח; חבר הכנסת יהודה גליק, לא רואה – אינו נוכח; חבר הכנסת חיים ילין – אינו נוכח; חברת הכנסת מירב בן ארי – אינה נוכחת.

טלי פלוסקוב: חבר הכנסת עבד אל חכים חאג' יחיא, בבקשה, אדוני.

טלי פלוסקוב: עד שלוש דקות לרשותך.

עבד אל חכים חאג' יחיא: בסם אללה א-רחמאן א-רחים.

עבד אל חכים חאג' יחיא: כבוד היושבת-ראש, כבוד השר, החוק הזה הוא חוק חיוני, הוא חוק טוב.

עבד אל חכים חאג' יחיא: השתתפתי בכל ישיבות ועדת הכלכלה שדנה בו, ושינינו דברים.

עבד אל חכים חאג' יחיא: וחשוב שיש את החלק הזה של הצוברים של הרב-קומות, הבניינים, ויש את החלק שקשור יותר לאוכלוסייה שלי, שאלה בלוני הגז, כי לרוב באלה אנחנו משתמשים.

עבד אל חכים חאג' יחיא: בחוק בהתחלה היו סעיפים שבעצם היו מחסלים את העבודה הזו של הבלונים לאוכלוסייה הערבית ומוציאים אותה מכל היישובים, כי ביקשו תנאים מסוימים.

עבד אל חכים חאג' יחיא: ההתערבות שלי, כבוד השר, וקריאת המצב הקיים – כי לא יכול להיות שאתה בא, מוציא אותם מהמקומות שהם קיימים בהם ואתה מעביר אותם לאזורי תעשייה שלא קיימים, אזורי תעשייה שעוד לא אושרו; המשמעות היא שאתה סוגר את כל הענף הזה, ואנשים לא יוכלו לעבוד.

עבד אל חכים חאג' יחיא: התיקון, שיווי המשקל, שהיינו צריכים לדאוג ליתר בטיחות כי זה גם חיי אדם, חיי האנשים שעובדים עם זה וחיי האנשים שהם באוכלוסייה באותם יישובים – דאגנו לשמור על חיי האדם, לשמור על הבטיחות אבל גם לשמור על התעסוקה של האנשים.

עבד אל חכים חאג' יחיא: ובנוסף לכל הצרכים שדרושים, אני העליתי, כבוד השר, נקודה שהתחילו – הבטיחו שהם מתחילים לעסוק בה, וזה בא מהתחום המקצועי שלי: יש מבנים שבהם הצוברים וכל מה שיש בגז, זה אפילו לא בחצר של אותו בניין אלא בחצר של בניין אחר.

עבד אל חכים חאג' יחיא: יש דליפות לפעמים, ואנשים שבאים לסגור לא יודעים מאיפה, ואז יש סכנות.

עבד אל חכים חאג' יחיא: לכן ביקשתי שתהיה דאגה להכין תוכניות כמו תוכניות לאחר ביצוע, as made, ולדעת שיהיה מאגר אצל החברות.

עבד אל חכים חאג' יחיא: במיוחד מכיוון שיש גם אפשרות לעבור מחברה לחברה – שאנשים ידעו איפה הצנרת עוברת, איפה הצוברים, איפה כל המערכת.

עבד אל חכים חאג' יחיא: במידה שחס וחלילה יש דליפה, לפני שאסון קורה אפשר לבוא ולדעת בדיוק, במדויק, לאן להגיע, ולמנוע הרס ולמנוע גם פגיעה, או הפסדים, בחיי אדם או בבריאות.

עבד אל חכים חאג' יחיא: לכן החוק הזה, קודם כול טוב שזה מגיע לקריאה ראשונה, כך שתהיה אפשרות לרציפות בקדנציה הבאה, כי זה חוק חשוב.

עבד אל חכים חאג' יחיא: לא הספקנו לסיים אותו בקריאה שנייה ושלישית.

עבד אל חכים חאג' יחיא: היום אנחנו נצביע עליו, וכך הוא גם יוכל להיות אחד החוקים הראשונים שאפשר לקדם בקדנציה הבאה.

עבד אל חכים חאג' יחיא: תודה רבה.

טלי פלוסקוב: תודה רבה לחבר הכנסת עבד אל חכים חאג' יחיא.

טלי פלוסקוב: חבר הכנסת איימן עודה – אינו נוכח; חבר הכנסת יואב קיש – אינו נוכח; חברת הכנסת פנינה תמנו – אינה נוכחת; חבר הכנסת מוסי רז – מוותר; חבר הכנסת יוסי יונה – אינו נוכח; חבר הכנסת איתן ברושי – אינו נוכח; חבר הכנסת איל בן ראובן – אינו נוכח; חבר הכנסת מיקי לוי – אינו נוכח; חברת הכנסת איילת נחמיאס ורבין – אינה נוכחת; חבר הכנסת עפר שלח – אינו נוכח; חבר אחמד טיבי – מוותר.

טלי פלוסקוב: חבר הכנסת ג'מעה אזברגה, בבקשה, אדוני.

טלי פלוסקוב: עד שלוש לרשותך, בבקשה.

ג'מעה אזברגה: תודה רבה, גברתי היושבת-ראש.

ג'מעה אזברגה: חבריי חברי הכנסת, אנחנו מתבשרים היום על קביעת תאריך לבחירות – 9 באפריל – עד כמה שהבנתי מהתקשורת וגם מהרוח שבפרוזדור הכנסת.

ג'מעה אזברגה: לפני כמה חודשים הבאנו הצעה לכנסת, שנפסלה על ידי הנשיאות: מדינה לכל אזרחיה.

ג'מעה אזברגה: והיום היה בג"ץ, שבסוף החליט לא להחליט, וכנראה הבחירות הצילו את המצב של הבג"ץ.

ג'מעה אזברגה: אנחנו מדברים על חוק שהוא חוק חשוב, חוק שלדעתנו יכול לפתור את כל הבעיות של הגזענות במדינה הזאת, בארץ הזאת.

ג'מעה אזברגה: הוא חוק בסיסי וחשוב.

ג'מעה אזברגה: אנחנו חושבים שהחוק הזה, עצם העובדה שפוסלים אותו הוא מקומם, עצם העובדה שלא נותנים אפילו לדון עליו; וסעיף 75(ה) פוגע באופן קיצוני בתפקידם העיקרי של חברי הכנסת הנבחרים על ידי הציבור – והם לא נבחרים לא על ידי יושב-ראש הכנסת ולא על ידי נשיאות הכנסת אלא על ידי אנשים ששלחו אותם לייצג אותם בתוך הפרלמנט, בתוך הכנסת, על מנת לייצג אותם בצורה נאמנה.

ג'מעה אזברגה: ואלה, 448,000 האנשים שבחרו את המשותפת שלחו אותנו לא על מנת לייצג את האג'נדה של היושב-ראש אדלשטיין ולא של אף אחד אחר.

ג'מעה אזברגה: אנחנו נבחרנו על ידי הציבור ולא נבחרנו על ידי מפלגות אחרות.

ג'מעה אזברגה: אחרת לא היינו נבחרים.

ג'מעה אזברגה: אני חושב שזו הייתה הזדמנות – וההחלטה לא נכונה, ההחלטה פוגעת בחופש הביטוי, וגם היא לא דמוקרטית.

ג'מעה אזברגה: עצם העובדה שדמוקרטיה מרשה לך להציע הצעת חוק ובסוף אותו מחוקק מונע ממך להציג אותה אפילו ולדון עליה – אם זה בוועדות של הפרלמנט, בוועדות של הכנסת, ואם זה במליאה של הכנסת – אני חושב שזה כשלעצמו, ההתנהגות הזאת היא התנהגות פוגעת והתנהגות לא פרלמנטרית ולא חוקתית.

ג'מעה אזברגה: תודה רבה, גברתי היושבת-ראש.

טלי פלוסקוב: תודה רבה לחבר הכנסת ג'מעה אזברגה.

טלי פלוסקוב: חברת הכנסת מיכל בירן – אינה נוכחת; חבר הכנסת אברהם נגוסה – אינו נוכח.

טלי פלוסקוב: חבר הכנסת דב חנין, בבקשה, אדוני.

טלי פלוסקוב: עד שלוש דקות לרשותך, בבקשה.

דב חנין: תודה לך, גברתי היושבת-ראש.

דב חנין: החוק הזה עוסק אומנם בגז הפחמימני המעובה, אבל אי-אפשר, גברתי, לוותר על הפיתוי ולדבר על אותו גז, החטא הקדמון, הבסיסי, של הממשלה הזאת בנושאים הכלכליים.

דב חנין: הסכם הגז שממשלת נתניהו קידמה בצורה כוחנית ובריונית, בשימוש בלחצים כנגד חברי הכנסת וכנגד השרים, הוא אחד המהלכים הבעייתיים והמוטעים ביותר שנוהלו כאן לאורך השנים.

דב חנין: נמצא איתנו שר האנרגיה, השר שטייניץ, שבתפקידו כשר אוצר, בזמנו, הוביל מערכה בכיוון אחר, לצמצום הרווחים של בעלי הגז, בעלי הזיכיונות, הטייקונים; מערכה שהובילה אז, כמו שאתם זוכרים, עמיתיי חברי הכנסת, לוועדת ששינסקי, ולהחלטה שאפשרה לתת לציבור הישראלי חלק יותר משמעותי מההכנסות מהגז.

דב חנין: זה היה הישג מאוד גדול.

דב חנין: ומאותו שלב הממשלה התחילה ללכת פשוט בכיוון ההפוך.

דב חנין: היא התחילה ללכת בכיוון ההפוך כאשר מתווה הגז האחרון, גולת הכותרת בו היא המחיר שאליו הגענו, המחיר הבלתי-סביר של הגז שנמכר למשק הישראלי.

דב חנין: זוהי תוצאה של מדיניות שהעדיפה את האינטרסים של הטייקונים על פני האינטרסים של הציבור הישראלי.

דב חנין: כאשר יחידת חום של גז, עלות ההפקה שלה הוא 1.25 דולר אבל למשק הישראלי יחידת אנרגיה כזאת נמכרת ב-6 דולר, זה דבר שגורם להעלאה של מחירי החשמל, זה דבר שגורם לעליות מחירים במשק.

דב חנין: ועמיתיי חברי הכנסת והציבור שצופה בנו כאן, אלה הם דברים שנמצאים באחריותו האישית של ראש הממשלה, האיש שקידם את המתווה הזה, האיש שנלחם עליו.

דב חנין: הוא האיש שאחראי לעליית המחירים.

דב חנין: ולכן, כאשר מדברים על כך שצריכה להיות מחאה נגד יוקר המחיה אבל המחאה הזאת לא יכולה להיות פוליטית, אני אומר לאלה שאומרים את זה: חברות וחברים, ההחלטה שנמצאת ביסודו של יוקר המחיה בישראל כרגע היא החלטה פוליטית.

דב חנין: אותה החלטה, אותו מתווה שהוביל למחירים הגבוהים מדי שבהם גז נמכר לחברת החשמל ולמשק החשמל הישראלי – זוהי בעיית הבעיות של המדיניות הממשלתית, שנושאת באחריות לעליית המחירים בכלל במשק.

דב חנין: ולכן אני אומר לאלה שמוחים נגד יוקר המחיה: חברים, תמחו מחאה פוליטית, ובמחאה הפוליטית הזאת שלכם תזכרו מי האחראי.

דב חנין: האחראי ליוקר המחיה בישראל הוא, קודם כול, ראש הממשלה בנימין נתניהו.

דב חנין: רוצים להיפטר מיוקר המחיה?

דב חנין: תצביעו בבחירות כדי שיהיה כאן ראש ממשלה אחר, הרבה יותר טוב.

טלי פלוסקוב: תודה רבה לחבר הכנסת דב חנין.

טלי פלוסקוב: חברת הכנסת רחל עזריה – אינה נוכחת; חבר הכנסת מאיר כהן – אינו נוכח; חבר הכנסת ג'מאל זחאלקה – אינו נוכח; חברת הכנסת ענת ברקו – אינה נוכחת; חברת הכנסת שרן השכל – אינה נוכחת; חברת הכנסת נאוה בוקר – אינה נוכחת; חבר הכנסת דוד אמסלם – אינו נוכח; חברת הכנסת לאה פדידה – אינה נוכחת.

טלי פלוסקוב: חבר הכנסת יוסף ג'בארין, ואחריו – חבר הכנסת רוברט טיבייב.

טלי פלוסקוב: לאחר מכן השר שטייניץ יסכם את הדיון.

טלי פלוסקוב: בבקשה, אדוני, עד שלוש דקות.

יוסף ג'בארין: כבוד היושבת-ראש, חבריי חברי הכנסת, אנחנו ברשימה המשותפת החלפנו ברכות היום אחרי ההודעה על הקדמת הבחירות.

יוסף ג'בארין: מברוכ, כל היום אמרנו "מברוכ" אחד לשני, ובאמת יש תחושה של ברוך שפטרנו.

יוסף ג'בארין: כל יום נוסף של הממשלה הזאת הוא יום שיכול להביא לעוד סיכון ועוד סיכון.

יוסף ג'בארין: אולי כל כך אירוני שדווקא ביום שבו הוכרז על הקדמת הבחירות, ועדת החוקה אישרה בקריאה ראשונה את הצעת החוק של חבר הכנסת סמוטריץ להעביר שליטה בקרקעות פלסטיניות בשטחים הכבושים לחטיבה להתיישבות יהודית.

יוסף ג'בארין: זו רק דוגמה אחת של אותה חקיקה, חקיקה שמחזקת את ההתנחלויות, חקיקה שסוללת את הדרך לסיפוח התנחלויות וסיפוח שטחי C לישראל, וכך גם להוביל את שני העמים לתהום.

יוסף ג'בארין: ולכן אנחנו רק מברכים על ההתפתחות היום.

יוסף ג'בארין: שלא לדבר גם על שורה של חוקים גזעניים שלצערי עברו בכנסת הנוכחית; אפשר להזכיר את החוק להדחת חברי הכנסת, אפשר, כמובן, להזכיר כאן את חוק הלאום, החוק הגזעני, חוק האפרטהייד הקשה הזה.

יוסף ג'בארין: ולכן, אל מול ממשלה שפעלה במרץ, ללא הפסקה, במשך כמעט ארבע שנים לחוקק חקיקה אנטי-דמוקרטית, חקיקה גזענית, חקיקה שמחזקת את ההתנחלויות, חקיקה שמנציחה את הכיבוש, תבינו מכאן את האנחה היום שהינה, הממשלה הזאת, הגיעה לסוף דרכה.

יוסף ג'בארין: ואני רוצה לאתגר את כל מי שהצביע בבחירות האחרונות למפלגות שהיום בקואליציה: האם הם הרגישו בשיפור אחד שהם יכולים להצביע עליו בחיים שלהם?

יוסף ג'בארין: האם הרגשת הביטחון והשלום שלהם היום היא יותר טובה מלפני כמעט ארבע שנים?

יוסף ג'בארין: האם המצב הכלכלי שלהם יותר טוב מלפני כמעט ארבע שנים?

יוסף ג'בארין: זו השאלה שכל אזרח בישראל צריך לשאול את עצמו – האם המצב שלו כיום הוא יותר טוב?

טלי פלוסקוב: נא לסיים, אדוני.

יוסף ג'בארין: אני חושב שהתשובה היא ברורה.

יוסף ג'בארין: המצב נהיה יותר גרוע, ועל כן אסור, אסור לתת לקואליציה הזאת לחזור עוד פעם לשלטון, צריך להחליף את הממשלה בבחירות הבאות.

טלי פלוסקוב: תודה רבה לחבר הכנסת יוסף ג'בארין.

טלי פלוסקוב: אני יכולה להתווכח איתך הרבה, אבל לא מכאן.

טלי פלוסקוב: חבר הכנסת רוברט טיבייב, בבקשה, אדוני.

טלי פלוסקוב: עד שלוש דקות לרשותך.

טלי פלוסקוב: בבקשה.

רוברט טיבייב: תודה.

רוברט טיבייב: תודה רבה, גברתי היושבת-ראש.

רוברט טיבייב: חבריי חברי הכנסת, כבוד השר שטייניץ, שלום לך.

רוברט טיבייב: אני קודם כול רוצה לחזור לשבוע שעבר וקודם כול לשאול: איפה חברי האופוזיציה שצריכים להיות פה?

רוברט טיבייב: מהמחנה הציוני, לצערי הרב, לא נמצא פה אף אחד.

רוברט טיבייב: איפה הם?

רוברט טיבייב: הם כנראה הולכים לעשות בדיקת שמיעה.

רוברט טיבייב: על מה שמיעה?

רוברט טיבייב: אם אנחנו זוכרים, בשבוע שעבר עלתה הצעת חוק מאוד חשובה, וקיבלנו עמדת סיעה בישיבת הסיעה, שאנחנו תומכים בהצעת החוק.

רוברט טיבייב: קיבלנו דפים שאמרו "בעד".

רוברט טיבייב: הצבענו בקריאה שנייה בעד.

רוברט טיבייב: פתאום, בין הקריאה השנייה והשלישית, שמענו קולות.

רוברט טיבייב: איזה קולות, אני לא יודע, אבל קיבלנו קולות נגד.

רוברט טיבייב: גם את שמעת, גברתי?

רוברט טיבייב: מאיפה קיבלת את הקולות האלה?

רוברט טיבייב: אני בדקתי את השמיעה ולא הבנתי מה קרה.

מירב בן ארי: – – –

רוברט טיבייב: או שחברי המחנה הציוני הלכו לעשות בדיקת שמיעה או שהלכו לעשות בדיקת אשפוז פסיכיאטרי, כי אני לא הבנתי מה קרה.

רוברט טיבייב: חשבתי שיש לי איזה בעיה, הלכתי לרופא – –

מירב בן ארי: איפה אתה בקמפיין הבא?

רוברט טיבייב: – – אמרתי: תגיד לי, תגיד לי בבקשה, מה לעשות במקרה הזה?

רוברט טיבייב: אני צריך לבדוק את עצמי?

רוברט טיבייב: אתם זוכרים שקיבלתי עונש על זה שלא יכולתי להצביע.

רוברט טיבייב: פה סיעה שלמה הצביעה נגד עמדת הסיעה.

רוברט טיבייב: מה הם צריכים לקבל?

רוברט טיבייב: עונש, נכון?

רוברט טיבייב: רק צדיק אחד היה שהצביע בעד הסיעה, זה היה איתן כבל, רק אחד.

רוברט טיבייב: זאת אומרת, או שצריך להעניש את איתן כבל או שצריך להעניש את כל הסיעה.

רוברט טיבייב: אני חושב שבעמדה כזאת, שאנחנו מתחלפים כל הזמן, באמת את כל הסיעה צריך לשלוח לבדיקה פסיכיאטרית, לאשפוז.

רוברט טיבייב: אני לא יודע מה קרה להם, באמת אני לא יודע, אבל אני חושב שהבדיקה הפסיכיאטרית הזאת – תעשו בחירות.

רוברט טיבייב: אני בעד להחליף את הממשלה אבל רק אחרי האשפוז.

רוברט טיבייב: תודה רבה.

קריאה: איפה – – –

טלי פלוסקוב: תודה רבה לחבר הכנסת רוברט טיבייב.

טלי פלוסקוב: יסכם את הדיון השר שטייניץ.

טלי פלוסקוב: בבקשה, אדוני.

יובל שטייניץ: גברתי היושבת-ראש, אני רוצה לסכם את הדיון ובעיקר להתייחס לדבריו של ידידי חבר הכנסת דב חנין, ידידי ויריבי הפוליטי.

יובל שטייניץ: קודם כול, אני מודה לך על המחמאות.

יובל שטייניץ: זה לא דבר של מה בכך ששר בקואליציה מקבל מחמאות מחבר אופוזיציה.

דב חנין: – – –

יובל שטייניץ: אכן, גם אתה סייעת בעניין הזה, אבל אני השר הראשון בתולדות ישראל שניהל מלחמת ענק, מלחמת חורמה, מול הלובי החזק של חברות האנרגיה והטייקונים – מלחמת עולם כשר אוצר – והעליתי את חלקו של הציבור מ-20% ל-60%, ואפילו בשדה לווייתן זה התקרב ל-70%.

יובל שטייניץ: אז קודם כול, אני מודה לך על התמיכה אז ועל זה שזכרת את זה היום.

יובל שטייניץ: אני שומע רבים שמבקרים אותי היום שאני משתדל לפתח את שדות הגז ומגיע להסכמות עם חברות האנרגיה.

יובל שטייניץ: כל אלה שמבקרים אותי לא עשו 5% מהמאבק שאני ניהלתי נגד תשובה ונגד הלובי של חברות האנרגיה ונגד דלק ונובל בתקופתי כשר האוצר.

יובל שטייניץ: זה היה המאבק הכי גדול אי פעם של השלטון מול ההון הגדול.

יובל שטייניץ: ניצחנו, וניצחנו פה גם בעזרת חברי כנסת רבים, כולל דב חנין, שנתן לי אז סיוע מהאופוזיציה.

יובל שטייניץ: אבל עכשיו אני אומר איפה אתה לא צודק, ומה שאמרת – אני מניח בחוסר ידיעה או בשוגג – אפילו מטעה את הציבור.

יובל שטייניץ: ראשית, אני רוצה לומר לך שמחיר הגז בישראל, הממוצע, עומד בערך על 5 דולר היום.

יובל שטייניץ: זה זול בהרבה מרוב מדינות אירופה.

יובל שטייניץ: כמעט מכולן.

דב חנין: – – –

יובל שטייניץ: רגע, אני עונה לכל מה שאמרת.

יובל שטייניץ: יתרה מזאת, אם תיקח מדינות שרוב הגז שלהן הוא בים, בימים עמוקים או בכלל בים, אז בהולנד או נורבגיה או בריטניה או אוסטרליה, ששם הגז הוא כמו אצלנו, חצי או יותר בים, שזה הרבה יותר יקר לפתח, אנחנו הכי זולים – הכי זולים מכל מדינות ה-OECD שיש להן גז בים ולא ביבשה.

יובל שטייניץ: הטיעון הזה, שההפקה עולה 30–40 סנט הוא כל כך אבסורדי שלא שווה לענות עליו אפילו.

יובל שטייניץ: למה?

יובל שטייניץ: כי גם בהולנד ההפקה היא 30–40 סנט, ובנורבגיה היא גם 30–40 סנט, וגם בבריטניה.

יובל שטייניץ: אבל שם מוכרים היום את הגז לא ב-5 דולר בממוצע, כמו בארץ, אלא ב-8, 9 ו-10 דולרים.

יובל שטייניץ: למה אף אחד שם לא אומר:

יובל שטייניץ: אבל ההפקה היא רק 30–40 סנט?

יובל שטייניץ: כי מחיר ההפקה, שזה רק התחזוקה השוטפת אחרי ההשקעה של מיליארדי דולרים, ולא כולל את הסיכונים ולא כולל את ההובלה, הוא לא רלוונטי כמעט למחיר הגז.

יובל שטייניץ: הוא לא רלוונטי למחיר הגז.

יובל שטייניץ: לכן, בהולנד או בבריטניה, ששם מחיר ההפקה הוא 30 סנט, או בקנדה או אוסטרליה מוכרים את הגז ב-5 ו-8 וגם 10 דולרים; רק פה מנסים להטעות את הציבור עם הנימוק האווילי הזה, שהוא חסר בסיס.

יובל שטייניץ: יתרה מכך, דב, דיברת על החוזה של חברת החשמל, שהוא קצת יותר יקר מהממוצע, 6 דולר.

יובל שטייניץ: זה נכון, אבל אני מתפלא עליך: החוזה של חברת החשמל נחתם ב-2012; מתווה הגז נחתם ב-2016, ארבע שנים אחר כך, ומאז מתווה הגז המחירים התחילו לרדת.

יובל שטייניץ: לכן היום כבר יש תחנות כוח פרטיות, שמשפיעות על מחיר החשמל, שקונות גז ב-5 וב-4 דולר, ואפילו 3.90.

יובל שטייניץ: זאת אומרת, מאז שעשיתי את מתווה הגז ב-2016, המחיר של החוזים החדשים ירד באופן דרמטי, כי פירקתי את המונופול, מכרו את כריש-תנין, התחילה תחרות והמחיר התחיל לרדת.

יובל שטייניץ: מתווה הגז הוביל להורדת מחירים.

יובל שטייניץ: מתווה הגז הוביל לפיתוח שדות נוספים ולהתחלת תחרות.

יובל שטייניץ: מתווה הגז הוביל למשהו שמאוד יקר לך ולי, דב, לכך שהפחתנו את הפחם, התחלנו בתהליך של להיפטר מהפחם הארור, שמזהם את האוויר והורג מאות ואולי אלפי ישראלים כל שנה.

יובל שטייניץ: שיבחת אותי על ועדת ששינסקי, אתה יכול בלב שלם לשבח אותי גם על מה שאני עושה כשר אנרגיה, גם במתווה הגז וגם בהפחתה דרמטית של זיהום האוויר בישראל, שכבר התחילה.

יובל שטייניץ: זה אפילו יותר חשוב מכסף; זאת הבריאות שלנו ושל ילדינו שתשתפר, כי הגז הטבעי, שמפתחים בזכות מתווה הגז, מחליף את האוויר המזוהם של הפחם.

יובל שטייניץ: תודה רבה.

מאיר כהן: תודה רבה, אדוני.

מאיר כהן: אני מבקש מכולם לשבת.

מאיר כהן: אנחנו רוצים להצביע.

מאיר כהן: אם כן, אדוני השר הגיע למקומו.

מאיר כהן: אנחנו מצביעים בקריאה שנייה ושלישית – – –

טלי פלוסקוב: קריאה ראשונה.

מאיר כהן: סליחה, טעות, קריאה ראשונה, תודה רבה, ותודה לך, טלי.

מאיר כהן: הצעת חוק הגז הפחמימני המעובה, התשע"ט–2018, בקריאה ראשונה.

מאיר כהן: מי בעד?

מאיר כהן: מי נגד?

מאיר כהן: הצבעה מס' 10 בעד ההצעה להעביר את הצעת החוק לוועדה – 34 נגד – אין נמנעים – אין ההצעה להעביר את הצעת חוק הגז הפחמימני המעובה, התשע"ט–2018, לוועדת הכלכלה נתקבלה.

מאיר כהן: 34 בעד, אפס מתנגדים, אפס נמנעים.

מאיר כהן: אם כן, הצעת חוק הגז הפחמימני המעובה עברה בקריאה ראשונה והוועדה המוסמכת לדון בהצעת החוק היא ועדת הכלכלה.

מאיר כהן: [רשומות (הצעות חוק, חוב' מ/ 1254); נספחות.

מאיר כהן: ]

מאיר כהן: אנחנו עוברים לסעיף 9: הצעת חוק סדר הדין הפלילי (תיקון מס' 85) (עררים), התשע"ט–2018, לקריאה ראשונה.

מאיר כהן: יציג את הצעת החוק השר יובל שטייניץ.

מאיר כהן: בבקשה, כבודו.

יובל שטייניץ: אדוני היושב-ראש, אני מציג בשם שרת המשפטים איילת שקד.

יובל שטייניץ: אני רוצה לומר שמצווה גדולה עושה שרת המשפטים איילת שקד המאפשרת לכנסת ישראל לעשות חוק זה.

יובל שטייניץ: כל מטרתו היא למנוע עוול והטלת כתם בבני אדם שרק נחקרו, סגרו להם את התיק, ומכיוון שיש אי-בהירות או מתחילים לדבר על חוסר ראיות או חוסר עניין לציבור, נשארים עם כתם לכל ימי חייהם, בשעה שאם היו מועמדים לדין ומזוכים לא היה שום כתם כי הזיכוי הוא טוטאלי.

יובל שטייניץ: לכן לא הגיוני שמי שזוכה בבית משפט מצבו יותר טוב, ומי שאפילו לא הועמד לדין מצבו יותר גרוע, כי משאירים עליו איזה כתם מחמת הספק או מחמת מחסור ראיות.

יובל שטייניץ: אני פונה לכל חברי הכנסת: אני חושב ששרת המשפטים עושה פה מהלך מאוד חשוב, שנועד לאפשר לאנשים שנחקרו – ויש עשרות אלפים כאלה, יש עשרות אלפים כאלה כל שנה ולא הוגשו נגדם כתבי אישום – להמשיך את חייהם ללא כתם.

יובל שטייניץ: אני אקרא את הנימוק, ואני מצפה שהכנסת תתמוך בזה ללא קשר לקואליציה–אופוזיציה: ההצעה שבפנינו באה לעגן בחוק זכות ערר על החלטה הדוחה בקשה לשינוי עילת סגירת תיק כנגד חשוד וכן להוסיף בסעיף 65 לחוק סדר הדין הפלילי גורם מוסמך להארכת מועד הגשת ערר.

יובל שטייניץ: סעיף 62(ב) לחוק סדר הדין הפלילי מאפשר לחשוד לפנות לתובע שסגר תיק בבקשה לשנות את עילת הסגירה.

יובל שטייניץ: לעילת סגירת התיק חשיבות רבה, שכן יש בה כדי להשליך על שמו הטוב של אדם; היא עשויה להשפיע על אפשרות קבלה לעבודה במגוון רחב של עיסוקים, ולעיתים – אפילו על קבלה ללימודים.

יובל שטייניץ: האפשרות לאדם לטהר את שמו מעודדת אותו לשקם את חייו, מתוך ידיעה שאין בעברו כדי לפגוע ולהשפיע לרעה על עתידו.

יובל שטייניץ: החלטה לסגור תיק בשל חוסר עניין לציבור או חוסר ראיות נרשמת ברישומי המשטרה ועשויה להיות לה משמעות רבה, להבדיל מהחלטה לסגור תיק מחוסר אשמה, אשר איננה נרשמת כאמור.

יובל שטייניץ: סעיף 62(ב) לחוק מאפשר, אם כן, לחשוד שהתיק נגדו נסגר לפנות לגוף שסגר את התיק בבקשה לשנות את עילת הסגירה.

יובל שטייניץ: בפועל, מזה שנים רבות, על רקע פסיקת בג"ץ בעניין פישלר, קיימת אפשרות להשיג או לערער על החלטה הדוחה בקשה לשינוי עילת סגירה, גם בפרקליטות וגם במשטרה.

יובל שטייניץ: על פי המוצע, תעוגן בחוק אפשרות הגשת הערר על החלטה הדוחה בקשה לשינוי עילת סגירה.

יובל שטייניץ: בנוסף, ייקבע כי סמכות ההחלטה בערר על החלטת המשטרה או גוף חוקר או תובע אחר הדוחה בקשה לשינוי עילת סקירה תוכרע במשטרה או בגוף החוקר או התובע הרלוונטי, וכי הסמכות החלטה בערר על החלטה הדוחה בקשה לשינוי עילת סגירה שנתקבלה בפרקליטות המחוז או על ידי פרקליטות מפרקליטות המדינה, לרבות המחלקה לחקירות שוטרים, תוענק למשנה לפרקליט המדינה.

יובל שטייניץ: לפיכך, הממשלה מבקשת לתמוך בהצעת החוק בקריאה ראשונה.

יובל שטייניץ: ואני אומר – הצעת חוק ראויה מאוד מבחינה מוסרית.

יובל שטייניץ: תודה רבה.

מאיר כהן: תודה רבה, אדוני.

מאיר כהן: אם כן אנחנו עוברים לרשימת הדוברים.

מאיר כהן: עאידה תומא סולימאן – לא נמצאת; חבר הכנסת סאלח סעד – לא נמצא; חברת הכנסת זנדברג – לא נמצאת; חבר הכנסת אייכלר – לא נמצא; חברת הכנסת רוזין – לא נמצאת; חברת הכנסת נורית קורן – לא נמצאת; חבר הכנסת נחמן שי – לא נמצא; חברת הכנסת עליזה לביא – מוותרת; חבר הכנסת איציק שמולי – מוותר; חברת הכנסת אלהרר – לא נמצאת; חברת הכנסת כהן-פארן – לא נמצאת; חברת הכנסת מיכאלי – לא נמצאת; חבר הכנסת גליק – מוותר; חברת הכנסת סויד – לא נמצאת; חבר הכנסת ברושי – לא נמצא; חבר הכנסת עבד אל חכים חאג' יחיא – מוותר; חברת הכנסת בירן – לא נמצאת.

מאיר כהן: חבר הכנסת דב חנין – מוותר – לא מוותר, בבקשה.

דב חנין: שיחה מעניינת.

מאיר כהן: אז אמרתי שאולי בגלל שיחה מעניינת תרצה לוותר.

דב חנין: אדוני, זה סוף הכנסת, הזדמנויות אחרונות.

מאיר כהן: הזכות כולה שלך.

מאיר כהן: אדוני, שלוש דקות.

דב חנין: תודה לך, אדוני היושב-ראש.

דב חנין: אני מברך על הצעת החוק הזו.

דב חנין: זו הצעת חוק נכונה, ראויה וטובה, אבל יש לי גם טענות לשרת המשפטים.

דב חנין: יש לי טענות לשרת המשפטים, כי לפני יותר משנה אני הבאתי לכאן לכנסת הצעת חוק שעוסקת בשחרור מוקדם של קטינים, מרחיבה את האפשרויות לשחרור מוקדם של קטינים.

דב חנין: הצעת חוק נכונה, הנתמכת על ידי גורמי המקצוע גם בתחום המשפטי, גם בתחום של הרווחה, גם בתחום של החינוך.

דב חנין: לכן, אדוני היושב-ראש, כאשר הגיעה ההצעה הזו לוועדת השרים לענייני חקיקה, היא זכתה לתמיכה, וגם שרת המשפטים חזרה אליי ואמרה לי: הרעיון הוא רעיון מצוין, בוא נקדם אותו, בוא נעשה את השינוי הזה.

דב חנין: אדוני היושב-ראש, אני קיבלתי את זה בברכה.

דב חנין: אבל מאז ועד היום עברה יותר משנה.

דב חנין: הקטינים האלה עדיין נמצאים בכלא, המילים היפות היו יפות והיו אדיבות, אבל השינוי לא נעשה.

דב חנין: יש דברים אחרים שכנראה יותר חשובים לשרת המשפטים, למשל לקדם חוק שפוגע ביועצים המשפטיים, שהופך את המינוי של היועצים המשפטיים של משרדי הממשלה למינויים פוליטיים.

דב חנין: אלה היו הדברים האמיתיים בסדר העדיפויות של שרת המשפטים, ועל זה, אדוני היושב-ראש, אי-אפשר לסלוח ואי-אפשר לשתוק.

דב חנין: אותם קטינים, שנמצאים עד היום בכלא, מכיוון שההליך לשחרורם המוקדם לא קודם, ממשיכים להימצא שם בגלל שרת המשפטים.

דב חנין: הצד החיובי של העניין הזה, אדוני היושב-ראש, הוא העובדה שבזכות הקדמת הבחירות לפחות החוק הבעייתי הזה של הפיכת מינוי היועצים המשפטיים למינוי פוליטי – לפחות החוק הזה כבר לא יקודם.

דב חנין: יחד איתו הולכים לבית הגניזה, לפח האשפה של ההיסטוריה, אני מקווה, עוד חוקים הזויים שקודמו בכנסת הזו.

דב חנין: אז תגידו שלום ולא להתראות לחוק הנאמנות בתרבות, הגידו שלום ולא להתראות לחוק ההפיכה של היועצים המשפטיים למינויים פוליטיים, הגידו שלום ולא להתראות לחוק ההסדרה השני, הגידו שלום ולא להתראות לחוק עונש המוות.

דב חנין: יש כל כך הרבה יוזמות מופרעות ובעייתיות של הימין הקיצוני בכנסת שקודמו על ידי הקואליציה הרעה הזאת וייכנסו עכשיו לפח האשפה.

דב חנין: ובהחלט, אדוני היושב-ראש, אפשר מהבחינה הזו לברך על הקדמת הבחירות ולהגיד לנתניהו: חבל שלא הקדמת אותן לפני כמה חודשים, היינו חוסכים לעם בישראל עוד כמה חוקים הזויים.

מאיר כהן: תודה, אדוני.

מאיר כהן: חברת הכנסת מירב בן ארי – מוותרת; חברת הכנסת נאוה בוקר – לא נמצאת; חברת הכנסת ורבין – לא נמצאת; חבר הכנסת ילין – לא נמצא; חבר הכנסת בן ראובן – לא נמצא; חבר הכנסת יואל חסון – לא נמצא; חברת הכנסת שפיר – לא נמצאת; חבר הכנסת יונה – לא נמצא; חברת הכנסת לאה פדידה – לא נמצאת; חבר הכנסת סעיד אלחרומי – לא נמצא; חבר הכנסת נגוסה – מוותר; חבר הכנסת טיבי – מוותר; חבר הכנסת טלב אבו עראר – לא נמצא; חבר הכנסת עיסאווי פריג' – לא נמצא; עפר שלח – לא נמצא; חבר הכנסת יוסף ג'בארין – מוותר; חברת הכנסת תמנו-שטה – מוותרת; חבר הכנסת חיליק בר – לא נמצא; חבר הכנסת מיקי לוי – מוותר; חברת הכנסת השכל – לא נמצאת; חבר הכנסת מוסי רז – מוותר; חברת הכנסת סבטלובה – לא נמצאת; חבר הכנסת אלעזר שטרן – מוותר; חבר הכנסת גנאים – מוותר; חבר הכנסת עמר בר-לב – לא נמצא; חבר הכנסת דוד אמסלם – לא נמצא; חבר הכנסת אכרם חסון – לא נמצא; חבר הכנסת פרץ עמיר – לא נמצא – איזו יעילות היום; חבר הכנסת איימן עודה – לא נמצא; חבר הכנסת ג'מאל זחאלקה – לא נמצא; חבר הכנסת מנחם אליעזר מוזס – לא נמצא; חבר הכנסת קיש – לא נמצא; חבר הכנסת מיכאל מלכיאלי – לא נמצא; חברת הכנסת זועבי – לא נמצאת; חבר הכנסת אמיר אוחנה – לא נמצא; חבר הכנסת דן סידה – לא נמצא; חבר הכנסת אזברגה – לא נמצא – סליחה, כבודו, אתה מוותר; חברת הכנסת ענת ברקו – מוותרת.

מאיר כהן: אם כן, ברשותכם – אוקיי, טיבייב.

מאיר כהן: חבר הכנסת טיבייב, בבקשה, אדוני.

מאיר כהן: שלוש דקות.

רוברט טיבייב: חבריי חברי הכנסת, אדוני היושב בראש, תודה.

רוברט טיבייב: אתם יודעים שקיבלתי עונש, נכון?

קריאות: כן.

רוברט טיבייב: איתן כבל, האם קיבלת את העונש?

קריאה: איזה עונש?

רוברט טיבייב: הוא הצביע נגד עמדת הסיעה.

רוברט טיבייב: כל הסיעה הצביעה בעד, הוא הצביע נגד.

רוברט טיבייב: אנחנו צריכים לבדוק אם יש לך בעיית שמיעה, איתן.

רוברט טיבייב: אין לך?

רוברט טיבייב: כל החברים שלך הצביעו נגד.

רוברט טיבייב: למה הצבעת בעד, אתה יכול להסביר?

רוברט טיבייב: לא יכול.

רוברט טיבייב: אבל נעבור לנושא אחר, הרבה יותר חשוב.

רוברט טיבייב: הוציאו אותי מוועדת קליטה, באמת, ועדה שאני גאה להיות חבר בה, ועדה בראשות אברהם נגוסה.

רוברט טיבייב: היה שם דיון מרתק ממש על התוכנית שהפעילו בקהילת יוצאי אתיופיה.

רוברט טיבייב: קיבלתי שם פתק – השתתפתי בדיון, ואמרו: אתה חבר הכנסת היחיד מסיעת המחנה הציוני שבכלל פעם השתתף בדיון במה שקשור לקהילה האתיופית.

רוברט טיבייב: היחיד.

ענת ברקו: אם זה היה על המסתננים היית רואה את כולם צועדים שמאל-ימין.

רוברט טיבייב: הייתי בטוח שהם רק נגד רוסים, אמרו לי שאני צריך לחזור לרוסיה, שאני פוטין.

רוברט טיבייב: אני רוצה להזכיר לכם: אתם מכירים את הארגונים בר-גיורא, השומר, ההגנה?

רוברט טיבייב: אני פשוט רוצה להגיד לכם את השמות.

רוברט טיבייב: יצחק בן-צבי, יצחק נדב, ישראל שוחט, דב ברל שוייגר, יהושע חנקין, אלכסנדר זייד, ישראל גלעדי, מנדל פורטוגלי, משה גולדשטיין, צבי בקר, יחזקאל ניסנוב, אליהו גולומב.

רוברט טיבייב: כולם היו דוברי רוסית, ואתם צריכים להתבייש להגיד לי שאני צריך לחזור לרוסיה.

רוברט טיבייב: זה הפרצוף האמיתי של המחנה הציוני.

פנינה תמנו: מי אמר לך – – –

רוברט טיבייב: פעם השתחררתם?

רוברט טיבייב: עשיתם ביקור בארגון ההגנה?

רוברט טיבייב: אני יודע שאיתן ברושי היה שם, השאלה אם אבי גבאי היה שם.

רוברט טיבייב: אלה השורשים של מפלגת העבודה.

רוברט טיבייב: הם די מהר שוכחים את השורשים שלהם.

רוברט טיבייב: תודה רבה, אדוני היושב-ראש.

רוברט טיבייב: בכל מקרה – – –

אמיר אוחנה: רגע, רוברט, יש לך עוד 15 שניות.

אמיר אוחנה: תן את רשימת המומלצים בפריימריז של הליכוד.

מאיר כהן: תודה רבה, אדוני.

רוברט טיבייב: אני חושב שצריך להחליף אותם, אבל עם מי?

רוברט טיבייב: עוד פעם אותה שאלה.

מאיר כהן: תודה רבה, אדוני.

מאיר כהן: חברת הכנסת יחימוביץ – לא נמצאת.

מאיר כהן: סגרנו את רשימת הדוברים.

מאיר כהן: אנחנו עוברים להצבעה.

מאיר כהן: אנא מכם, להזכירכם, אנחנו מצביעים על הצעת חוק סדר הדין הפלילי (תיקון מס' 85) (עררים), בבקשה, בקריאה ראשונה.

מאיר כהן: מי בעד ומי נגד?

מאיר כהן: הצבעה מס' 11 בעד ההצעה להעביר את הצעת החוק לוועדה – 33 נגד – אין נמנעים – אין ההצעה להעביר את הצעת חוק סדר הדין הפלילי (תיקון מס' 85) (עררים), התשע"ט–2018, לוועדת החוקה, חוק ומשפט נתקבלה.

מאיר כהן: 33 בעד, אפס מתנגדים, אפס נמנעים.

מאיר כהן: אם כן, הצעת חוק סדר הדין הפלילי (תיקון מס' 85), עברה בקריאה ראשונה ותעבור להמשך דיון בוועדת החוקה, חוק ומשפט.

מאיר כהן: בבקשה, יושב-ראש ועדת הכנסת, הודעה שלך ללא הצבעה.

מאיר כהן: בבקשה, כבודו, ולאחר מכן הודעה של סגן המזכירה.

מאיר כהן: בבקשה.

): אדוני היושב-ראש, חברי הכנסת, ועדת הכנסת קבעה כי ועדת החוקה, חוק ומשפט תדון בהצעת חוק לתיקון פקודת האגודות השיתופיות (מספר בתי אב ביישוב קהילתי), התשע"ט–2018, של חבר הכנסת בצלאל סמוטריץ להכנתה לקריאה ראשונה.

): הודעה שנייה: כבוד היושב-ראש, חברי הכנסת, הכנסת החליטה בישיבתה ביום רביעי, י"א בטבת התשע"ט, 19 בדצמבר 2018, להטיל על ועדת הכנסת לקבוע את הוועדה שתדון בהצעת חוק יישובים ושכונות בהליכי הסדרה, התשע"ח–2018, של חבר הכנסת בצלאל סמוטריץ וקבוצת חברי הכנסת, לשם הכנתה לקריאה ראשונה.

): ועדת הכנסת קבעה, בישיבתה ביום שני, ט"ז בטבת התשע"ט, 24 בדצמבר 2018, כי ועדה משותפת של ועדת הפנים והגנת הסביבה וועדת החוקה, חוק ומשפט תדון בהצעת החוק האמורה.

): הוועדה תהיה בת 12 חברים, שישה מכל ועדה, לפי ההרכב הבא.

): מטעם ועדת הפנים והגנת הסביבה: חברי הכנסת בצלאל סמוטריץ – יושב-ראש, יואב קיש, נאוה בוקר, יואב בן צור, תמר זנדברג, חמד עמאר.

): מטעם ועדת החוקה, חוק ומשפט – חברי הכנסת טלי פלוסקוב, ניסן סלומינסקי, אוסנת מארק, יעל גרמן, מרב מיכאלי ויוסף ג'בארין.

): לא היה.

): השם שלך לא היה.

מאיר כהן: תודה רבה, אדוני.

מאיר כהן: הודעה לסגן מזכירת הכנסת.

מאיר כהן: בבקשה, כבודו.

נאזם בדר: ברשות יושב-ראש הישיבה, הינני מתכבד להודיעכם, כי הונחו היום על שולחן הכנסת, לקריאה שנייה ולקריאה שלישית: הצעת חוק ההוצאה לפועל (תיקון מס' 63), התשע"ט–2018, שהחזירה ועדת החוקה, חוק ומשפט; הצעת חוק המאבק בטרור (תיקון מס' 4), התשע"ט–2018, שהחזירה הוועדה המשותפת לוועדת הכנסת ולוועדת החוקה, חוק ומשפט לדיון בהצעת חוק שחרור על תנאי ממאסר (תיקון – ביטול קיצור מאסר לאסירים ביטחוניים).

נאזם בדר: תודה.

מאיר כהן: תודה רבה, אדוני.

מאיר כהן: [רשומות (הצעות חוק, חוב' מ/1271); נספחות.

מאיר כהן: ]

מאיר כהן: אנחנו עוברים לסעיף הבא: הצעת חוק שירות המדינה (גמלאות) (תיקון מס' 63), התשע"ט–2018, לקריאה ראשונה.

מאיר כהן: אדוני יעלה בכבוד, סגן שר האוצר יצחק כהן.

יצחק כהן: תודה, אדוני היושב-ראש.

יצחק כהן: הצעת חוק שירות המדינה (גמלאות) (תיקון מס' 63), מ/1271 – קריאה ראשונה.

יצחק כהן: בהצעת החוק מוצעים שני תיקונים לחוק שירות המדינה (גמלאות) [נוסח משולב], התש"ל–1970, אשר מטרתם להיטיב ולהקל עם ציבור משרתי שירות הביטחון: שוטרים, סוהרים, חיילים, עובדי שב"כ ועובדי מוסד.

יצחק כהן: ראשית, מוצע להקל בתנאי ההכרה בתקופת שירות החובה בצבא הגנה לישראל במסגרת חישוב תקופת השירות לעניין החוק – איציק שמולי, אתה לא מקשיב.

יצחק כהן: זה חוק שהוא טוב.

יצחק כהן: תקשיב.

איציק שמולי: עד שאתם עושים משהו טוב – – –

יצחק כהן: הכול טוב.

יצחק כהן: כל מה שעשינו טוב.

יצחק כהן: תקשיב.

יצחק כהן: ראשית, מוצע להקל בתנאי ההכרה בתקופת שירות החובה בצבא הגנה לישראל במסגרת חישוב תקופת השירות לעניין החוק – תוריד את הטלפון מהיד.

יצחק כהן: סתיו, תיקחי לו את הטלפון.

יצחק כהן: בהקשר זה מוצע לתקן את החוק ולקבוע שמי שפרש כעובד שירות הביטחון, כעובד המשטרה או כעובד שירות בתי הסוהר והצטרף לאחד מהגופים האלה או לשירות קבע עד ליום 31 בדצמבר 2000, והשלים עשר שנות שירות לפחות, תובא תקופת שירות החובה בצה"ל בחשבון תקופת שירותו.

יצחק כהן: אוקיי עד כאן?

יצחק כהן: שנית, מוצע להקל בתנאים להחלת הסדר הפנסיה התקציבית על שוטרים, סוהרים ועובדי שירות הביטחון ששירתו בצבא הגנה לישראל.

יצחק כהן: כך, מוצע ששוטרים, סוהרים ועובדי שירות הביטחון ששירתו כחיילים לפי התחייבות לשירות קבע אחרי יום 31 בדצמבר 2003 אך התחייבו לשירות קבע לראשונה לפני המועד האמור יהיו זכאים להיות מבוטחים בפנסיה תקציבית במסגרת תקופת שירותם במדינה.

יצחק כהן: אבקש מחבריי חברי הכנסת – זאת עוד הצעת חוק בשרשרת הצעות החוק שבאות להיטיב – לאשר את הצעת החוק בקריאה ראשונה ולהעבירה לוועדת העבודה, הרווחה והבריאות של חברי אלי אלאלוף להכנה לקריאה שנייה ושלישית.

יצחק כהן: אם תספיק לפני פיזור הכנסת, אנשי כוחות הביטחון יודו לך, וגם אנחנו נודה לך.

יצחק כהן: תודה.

מאיר כהן: תודה רבה, אדוני.

מאיר כהן: קריאה ראשונה, עוברים לרשימת הדוברים.

מאיר כהן: תמר זנדברג, חברת הכנסת.

יצחק כהן: ברוך אתה ה' אלוהינו מלך העולם שהכול נהיה בדברו.

מאיר כהן: אמן.

מאיר כהן: זיכית את כולם.

מאיר כהן: חבר הכנסת איציק שמולי – מוותר; חבר הכנסת סאלח סעד – לא נמצא; מירב בן ארי – מוותרת; איילת נחמיאס ורבין – לא נמצאת; עליזה לביא – לא נמצאת; אלעזר שטרן – מוותר; מסעוד גנאים – לא נמצא; מיכל רוזין – לא נמצאת; תומא סלימאן, חברת הכנסת – לא נמצאת; חברת הכנסת בירן; חבר הכנסת עבד אל חכים חאג' יחיא – מוותר; חברת הכנסת רויטל סויד – לא נמצאת; חבר הכנסת יואל חסון – לא נמצא; יהודה גליק – לא נמצא; דב חנין – מוותר; חבר הכנסת אזברגה – מוותר; חבר הכנסת אלחרומי – לא נמצא; חבר הכנסת יונה – לא נמצא; חבר הכנסת איתן ברושי – לא נמצא; חברת הכנסת כהן-פארן – לא נמצאת; חבר הכנסת נחמן שי – לא נמצא.

נחמן שי: למה, למה?

נחמן שי: הינה אני.

מאיר כהן: סליחה, כבודו.

מאיר כהן: אתה מוותר?

מאיר כהן: אתה רוצה לדבר?

מאיר כהן: מוותר.

יחיאל חיליק בר: הוא הגיע בשביל להגיד שהוא מוותר.

יחיאל חיליק בר: ראיתי אותו רץ.

מאיר כהן: אוקיי.

מאיר כהן: חברת הכנסת סבטלובה – לא נמצאת; עמר בר-לב, חבר הכנסת – לא נמצא; חבר הכנסת דודי אמסלם – לא נמצא; עיסאווי פריג' – לא נמצא; טלב אבו עראר – לא נמצא; אכרם חסון, כבודו – לא נמצא; אחמד טיבי – מוותר; מיקי לוי – מוותר; שרן השכל – לא נמצאת; עמיר פרץ – לא נמצא; עפר שלח – לא נמצא; יוסף ג'בארין – מוותר; אברהם נגוסה – לא נמצא.

מאיר כהן: נורית קורן.

נורית קורן: אדוני היושב-ראש, חבריי חברי הכנסת, אז הינה אנחנו מגיעים עוד מעט – ארבע שנים – לסיום הקדנציה של הכנסת הזאת, שנעשו בה הרבה מאוד דברים חברתיים, הרבה דברים חברתיים.

נורית קורן: ואני רוצה כאן לאחל לכל חברינו הנוצרים שחוגגים היום את חג המולד, לברך את כולם בחג שמח כי גם החג שלהם הגיע.

נורית קורן: ואני רוצה כמה משפטים על הנושא של פרשת ילדי תימן, המזרח והבלקן.

נורית קורן: כידוע, הוועדה שלי, שבראשותה אני עומדת, הוועדה המיוחדת לפרשת היעלמותם של ילדי תימן, המזרח והבלקן, זאת ועדה מיוחדת.

נורית קורן: ואיך שהודיעו: בחירות, הדבר שהכי עניין אותי הוא איך אני ממשיכה את הפעילות על מנת לתת למשפחות תשובות, כי הנושא הזה – חשוב מאוד לתת למשפחות תשובות וגם לראות איך אנחנו מסיימים בכנסת הזאת את הפרשה, כי זו שעת רצון וזה הזמן וזה הנושא שעכשיו צריך לתת את הדעת עליו, לפני הבחירות.

נורית קורן: מכאן אני קוראת לראש הממשלה: מונחת על שולחנך הצעה שלי לפתרון – ולתת תשובות למשפחות.

נורית קורן: הדבר חשוב מאוד.

נורית קורן: אנא, לפני שנצא לבחירות, קבל החלטה וניתן תשובות למשפחות.

נורית קורן: תודה רבה.

מאיר כהן: תודה רבה, גברתי.

מאיר כהן: חבר הכנסת איימן עודה – לא נמצא; חבר הכנסת אייכלר – לא נמצא; חבר הכנסת ילין – לא נמצא; חבר הכנסת מוסי רז – מוותר; חבר הכנסת איל בן ראובן – לא נמצא.

מאיר כהן: חברת הכנסת שפיר, בבקשה.

סתיו שפיר: זה הגיע מהר.

מאיר כהן: את רשומה.

מאיר כהן: היית רשומה.

סתיו שפיר: תודה, אדוני היושב-ראש.

סתיו שפיר: טוב מאוד שהממשלה הזאת, הממשלה הגרועה מבין ממשלות ישראל, מתפרקת והולכת הביתה.

סתיו שפיר: ממשלת צביעות שעוד בזמן שהיא קובעת את תאריך הבחירות ומחליטה על התפזרותה היא כבר סוגרת את הדיל מאחורי גבו של הציבור כדי להקים ממשלה אחרת.

סתיו שפיר: ומה תגידו בבחירות לאזרחי ישראל?

סתיו שפיר: מה תגידו לעם?

סתיו שפיר: מה תגידו?

סתיו שפיר: תגידו שדאגתם לביטחון?

סתיו שפיר: איך תגידו דבר כזה, כשחצי משרי הממשלה רק בשבוע שעבר הפגינו נגד הממשלה על כך שהיא לא מספקת ביטחון?

סתיו שפיר: חצי מחברי הקבינט, מי שמקבלים את ההחלטות הביטחוניות, הפגינו נגד עצמם – שהם לא יודעים לקבל החלטות.

סתיו שפיר: אז מה תגידו?

סתיו שפיר: שאתם דואגים לביטחון שלנו?

סתיו שפיר: אתם לא דואגים לביטחון.

סתיו שפיר: ממשלה שהעבירה מיליונים לחמאס; ממשלה שחיזקה את החמאס במקום לחזק את הכוחות המתונים; ממשלה שפעם אחת לא עמדה בהבטחות שלה לציבור באף נושא שהוא, אבל בעיקר בביטחון; שתחת שלטונה 15 שנה תושבי עזה נמצאים תחת אש; שתחת שלטונה ממשיכות להיחפר מנהרות; שתחת שלטונה הביטחון שלנו נפגע כמעט בכל החזיתות; שלא השכילה לתכנן אסטרטגיה כדי להתמודד עם עזה; שלא סיימה אפילו את בניית הגדר.

מירב בן ארי: – – –

סתיו שפיר: ממשלה שתחת לחצי ה-base, המתנחלים, לא מוכנה להשלים את בניית הגדר בין הגדה לבין ישראל, ובכך מסכנת את ישראל כל הזמן בחדירות מחבלים.

סתיו שפיר: כל הבחירות אתם צעקתם וצעקתם.

סתיו שפיר: אתם עומדים פה כבר שעות.

סתיו שפיר: צעקתם על כך שאוסלו היא האסון של המדינה.

סתיו שפיר: ובכן, חברים, היו לכם 13 שנה לבטל את אוסלו.

סתיו שפיר: 13 שנה שנתניהו בשלטון – היה אפשר לבטל את ההסכמים.

סתיו שפיר: הייתם רוצים?

סתיו שפיר: עם הרוב, הקטן אומנם שיש לכם, אבל הרוב בכנסת, יכולתם לבטל את ההסכמים.

סתיו שפיר: כמעט התפתיתי בשלב מסוים להגיש את הצעת החוק הזאת רק כדי לראות אתכם מצביעים כולכם נגדה, כי אף אחד מכם לא חושב שצריך להיכנס בחזרה לג'נין ולרמאללה באמת, ואף אחד מכם לא מעלה על דעתו להפסיק את שיתוף הפעולה הביטחוני שעובד עד כה עם הרשות הפלסטינית.

סתיו שפיר: אבל לצעוק סיסמאות – אתם צועקים.

סתיו שפיר: כל הזמן אתם צועקים: נבנה ונבנה בשטחים, ולא נעשה, חס וחלילה, פתרון של שתי מדינות.

סתיו שפיר: ובכן, היו לכם 13 שנה תחת נתניהו.

סתיו שפיר: יכולתם לספח את כל ההתנחלויות.

סתיו שפיר: אבל בכל החקיקה הפופוליסטית שהעברתם פה בשביל ה-base לא העזתם לספח אפילו מילימטר אחד, כי גם אתם יודעים את מה שאנחנו אומרים כל הזמן, שעם עוד 2.7 מיליון פלסטינים כחלק מישראל לא יהיה עתיד למדינת ישראל; לא נוכל להישאר מדינה יהודית ודמוקרטית, מדינה שיש בה רוב יהודי ודמוקרטיה ושוויון לכל האזרחים שחיים בה.

סתיו שפיר: אתם יודעים את זה, ולכן אתם מפחדים לקבל החלטות.

מאיר כהן: תודה רבה.

סתיו שפיר: יש לי שם עוד 57 שניות.

מאיר כהן: לא.

מאיר כהן: הייתה טעות, אני הוספתי לך עוד דקה.

סתיו שפיר: אז, ברשותך, אני אסיים רגע.

מאיר כהן: בבקשה.

סתיו שפיר: צעקתם בלי הפסקה שההתנתקות הייתה טעות, אף שראש הממשלה הצביע בעד.

סתיו שפיר: למה לא חזרתם לגוש קטיף?

סתיו שפיר: יכולתם.

סתיו שפיר: אבל אתם לא חוזרים, כי אתם יודעים שאנחנו לא צריכים לקחת את השליטה בחזרה ולהתעסק עכשיו גם בתוך עזה.

סתיו שפיר: כל הסיסמאות הביטחוניות שלכם הלכו לתהום, אין בהן שום משמעות.

סתיו שפיר: האמת היא שאזרחי ישראל חיים בחוסר ביטחון, תחת פיגועים, תחת טרור, כבר שנים, תחת שלטונכם.

סתיו שפיר: ולא סתם אתם מפגינים נגד עצמכם.

סתיו שפיר: ככה מתנהלת ממשלה שאין לה פתרונות.

מאיר כהן: תודה, גברתי.

סתיו שפיר: לכן צריך להחליף אתכם, וכמה שיותר מהר, ואנחנו נתקן.

סתיו שפיר: תודה.

מאיר כהן: תודה רבה, גברתי.

מאיר כהן: אנחנו ממשיכים: מרב מיכאלי, גברתי – לא נמצאת.

מאיר כהן: חברת הכנסת פדידה.

לאה פדידה: איך אפשר להעלות את הדוכן?

מאיר כהן: לוחצים על הכפתור.

לאה פדידה: אם לא עד עכשיו, אז זה הזמן.

מאיר כהן: תעלי.

לאה פדידה: זה הזמן ללמוד, אתה אומר, לפני שמתפזרים.

מאיר כהן: הזמן.

מאיר כהן: כן.

לאה פדידה: אדוני היושב-ראש, כנסת נכבדה, אתם יודעים, ביום כזה אפשר לספור כישלונות, אפשר להסתכל בפנים של הממשלה הרעה הזאת ולהגיד לה להתראות, אבל אפשר גם להסתכל על העיניים של האזרח והאזרחית ולהגיד להם: יש תקווה.

לאה פדידה: סוף-סוף תהיה לכם הזדמנות לבחור ממשלה שלא מדברת על העם – שעושה למען העם.

לאה פדידה: סוף-סוף תהיה ממשלה שהצפון יהיה חשוב לה, והדרום לא יהיה של אזרחים סוג ב'.

לאה פדידה: כן, אתם שם בבית, שבוחנים את היום הזה, תזכרו שהמנדט עובר אליכם, ותבחנו את זה.

לאה פדידה: האם באמת בארבע השנים האחרונות מישהו דאג לכם?

לאה פדידה: האם באמת מערכת הבריאות נתנה לכם שירות, או שזו מערכת בריאות שותתת דם, שמאפשרת רק לעשיר ולא למי שאין כסף בכיסו?

לאה פדידה: האם מערכת הרווחה אכן מטפלת בילדי הרווחה, והם לא מתקיימים במעגל קסמים?

לאה פדידה: אותה עיר ואותו יישוב במצב סוציו-אקונומי נמוך, נגזר עליהם לנצח, בימי שלטון הליכוד, להישאר ערי פריפריה.

לאה פדידה: תזכרו שהצד הזה מדבר פריפריה ולא עשה כלום, ברצף כהונה, למען תושבי ותושבות הפריפריה.

לאה פדידה: תפסיקו.

לאה פדידה: תראו להם שיש תקוה, שתושבי הפריפריה לא בכיס שלהם ונמאס להם להיות בובה על חוט.

לאה פדידה: אין הרבה הבדל.

לאה פדידה: כולנו רוצים את ביטחון מדינת ישראל.

לאה פדידה: יש רק הבדל אחד: הם מדברים פריפריה, ואנחנו – התקווה לעשות למען הפריפריה.

לאה פדידה: מספיק.

לאה פדידה: כמה נראה את אותה אישה שמתלבטת בין תרופה לנעליים?

לאה פדידה: כמה פעמים יספרו לנו שהכלכלה חזקה ונפלאה?

לאה פדידה: הגיע הזמן שהעם ידרוש שפירות הכלכלה יגיעו לעם.

לאה פדידה: הגיע הזמן שהעם ייהנה מפירות הכלכלה.

לאה פדידה: הגיע הזמן שגורלו של אדם לא ייקבע על פי מקום מגוריו.

לאה פדידה: כן, אני גרה בצפון.

לאה פדידה: אז מגיע לי שתוחלת החיים שלי תהיה נמוכה יותר?

לאה פדידה: כן, אני גרה בצפון והסיכויים של התינוקות לחיות – פחות; מגיע לי שזה יהיה ככה?

לאה פדידה: מגיע לי שלא תהיה לי תחבורה?

לאה פדידה: מגיע לי שאני לא אקבל מערכת בריאות?

לאה פדידה: השכלה?

לאה פדידה: רווחה?

לאה פדידה: לא עוד.

לאה פדידה: חלוקת המשאבים צריכה להיות שווה.

לאה פדידה: חברים וחברות, תושבים ותושבות ואזרחים ואזרחיות, זה יום שמח.

לאה פדידה: בואו נעזוב את החשבונות.

לאה פדידה: זה יום שאתם צריכים לעשות חשבון, כי יש תקווה לדרך אחרת.

לאה פדידה: אנחנו, במחנה הציוני – תתרגלו לצמד המילים הבא: אבי גבאי ראש הממשלה – –

מאיר כהן: תודה רבה.

לאה פדידה: – – הוא יודע מה לעשות עם הפריפריה.

לאה פדידה: תודה.

מאיר כהן: תודה רבה, גברתי.

מאיר כהן: אם כן, ממשיכים.

מאיר כהן: חבר הכנסת זחאלקה – לא נמצא; חבר הכנסת יואב קיש – לא נמצא; חבר הכנסת מלכיאלי – לא נמצא; חברת הכנסת זועבי – לא נמצאת; חבר הכנסת אמיר אוחנה – לא נמצא; חברת הכנסת תמנו – לא נמצאת.

מאיר כהן: חבר הכנסת רוברט טיבייב.

מאיר כהן: בבקשה, אדוני, שלוש דקות לרשותך.

רוברט טיבייב: תודה, אדוני היושב-ראש.

רוברט טיבייב: אני רוצה להקריא לכם את הרשימה של ראשי מפלגת העבודה שהיו גם ראשי ממשלה: דוד בן-גוריון – – –

מאיר כהן: חבר הכנסת מיקי זוהר וחבר הכנסת בגין, אנחנו רוצים לשמוע אותו.

מאיר כהן: תודה רבה.

רוברט טיבייב: דוד בן-גוריון, משה שרת, לוי אשכול, גולדה מאיר, יצחק רבין, שמעון פרס, אהוד ברק.

רוברט טיבייב: ואת מי אנחנו רוצים ראש ממשלה מטעם מפלגת העבודה?

רוברט טיבייב: אבי גבאי.

רוברט טיבייב: אנחנו מאמינים שזה יקרה?

רוברט טיבייב: רבותיי, תסתכלו לעצמכם בפנים, בתוך תוככם, ותבינו.

רוברט טיבייב: האם אנחנו מאמינים בזה?

רוברט טיבייב: בשביל שזה יקרה הוא צריך לנהל לפחות את הגוש.

רוברט טיבייב: האם נותנים לו לנהל את הגוש?

רוברט טיבייב: אני בטוח – ואתם יודעים את זה – פשוט לא סופרים אותו בגוש.

רוברט טיבייב: ואני רוצה שיושב-ראש מפלגת העבודה יהיה גם ראש ממשלה, אני רוצה את זה, אבל בשביל לעשות את זה אתם צריכים לאמץ תוכנית של משרד השיכון, פינוי ובינוי, ואתם יודעים את מי לפנות ואת מה לבנות.

רוברט טיבייב: הבניין קורס, הבית של מפלגת העבודה קורס.

רוברט טיבייב: רבותיי, קחו את זה בחשבון, וצריך להחליף את הממשלה.

רוברט טיבייב: תודה רבה.

זאב בנימין בגין: יש לך עוד דקה וחצי.

מאיר כהן: תודה רבה, אדוני.

זאב בנימין בגין: אדוני היושב-ראש, יש לו עוד דקה וחצי.

מאיר כהן: תודה רבה, אדוני.

רוברט טיבייב: אני תורם את זה.

יחיאל חיליק בר: בני, אני מבין שאתה נהנה.

מאיר כהן: תודה רבה.

מאיר כהן: אנחנו ממשיכים.

מאיר כהן: חבר הכנסת דן סידה – לא נמצא; חברת הכנסת ענת ברקו; חבר הכנסת משה מזרחי – לא נמצא; חברת הכנסת רחל עזריה – לא נמצאת; חברת הכנסת נאוה בוקר – לא נמצאת.

מאיר כהן: חבר הכנסת יחיאל חיליק בר.

מאיר כהן: הרשימה סגורה.

יחיאל חיליק בר: תודה, אדוני.

יחיאל חיליק בר: אלי, אני לא אגיד דברים שאתה בהכרח רוצה לשמוע, אני מתנצל.

אלי אלאלוף: – – –

יחיאל חיליק בר: או שאולי כן, בסתר ליבך, כי אתה, אלי אלאלוף – אחד הגיבורים, שלי לפחות, בנושא החברתי, עוד לפני שהיית בכנסת, בקרן רש"י, במקומות אחרים – יודע בתוכך, גם אם לא תודה בזה מסיבות קואליציוניות, שהיום הוא יום בשורה לישראל, שהיום הכנסת החליטה להתפזר ולשלוח את עם ישראל לבחירות, ואני מקווה, בעזרת השם ובעזרת הבוחר, לשלוח גם את הממשלה הכושלת הזאת הביתה.

יחיאל חיליק בר: ואלי, אתה יודע שהגיע הזמן, כי בסופו של דבר, יש לנו פה ממשלה שהיו לה ארבע שנים מלאות – אגב, נדירות הממשלות בעשורים האחרונים שיש להן ארבע שנים מלאות – אבל הממשלה הזאת כשלה באופן תבוסתני וכמעט פושע בכל תחום שהיא נגעה בו.

יחיאל חיליק בר: בתחום המדיני-ביטחוני – אין ביטחון, זה אתה יודע.

יחיאל חיליק בר: ומדינאים בוודאי אין בממשלה הזאת.

יחיאל חיליק בר: הסיפור של פתרון הסכסוך הישראלי–פלסטיני מזמן עבר לאיזשהו מדף צדדי, ואנחנו לא מדברים עליו, מתעלמים ממנו, כאילו הפלסטינים ייעלמו – – –

ענת ברקו: – – – האופוזיציה – – –

יחיאל חיליק בר: כן, ענת ברקו, שמענו את התיאוריות שלך על זה, אני מודה לך, תגידי אותן בבחירות.

ענת ברקו: – – –

יחיאל חיליק בר: הממשלה שלך מתעלמת מזה שיש בעיה.

יחיאל חיליק בר: את יודעת, פעם אפילו הליכוד – –

ענת ברקו: למה מתעלמת?

יחיאל חיליק בר: – – הבין שיש בעיה, שצריך לתת פתרון למדינה.

יחיאל חיליק בר: אני זוכר את הסיסמאות: נתניהו – עושים שלום בטוח, רק שרון יביא שלום; אבל אתם הכנסתם למגירה צדדית את הסכסוך הזה, ואיתו הבאתם עשרות מיליארדים שהולכים לביטחון ולניהול כושל של הסכסוך הזה במקום שילכו לבתי החולים, לקשישים, לבריאות, לאותן מטרות שאלי אלאלוף מקדם.

יחיאל חיליק בר: ולכן זאת ממשלה תבוסתנית, אבל את יודעת מה?

יחיאל חיליק בר: מילא הייתם תבוסתנים במדיני ובביטחוני, והייתם עושים משהו בחברתי, אבל שמעתי היום את ראש הממשלה במסיבת העיתונאים בסיעה, שהתפאר איך המדינה הזאת צועדת קדימה ואיך המחלפים – שכולם רואים אותם כי הם תקועים בפקקים, כמובן – –

מיקי לוי: חיליק.

יחיאל חיליק בר: – – מפתחים את ארץ ישראל – –

מיקי לוי: חיליק.

יחיאל חיליק בר: – – ואיך בחברתי בכלל אין פערים.

מיקי לוי: נתניהו יביס את החמאס, ימוטט את החמאס.

יחיאל חיליק בר: כן, נתניהו בינתיים מוטט לא את החמאס, הוא מוטט אולי את עבאס.

יחיאל חיליק בר: הוא חיזק את החמאס, הוא שילם לחמאס במזומן – –

ענת ברקו: הפלסטינים לא צד, רק אנחנו.

יחיאל חיליק בר: – – למרות שעבר חוק נגד מזומן.

יחיאל חיליק בר: הוא שילם לחמאס במזומן.

יחיאל חיליק בר: אגב, זה לא חוקי.

ענת ברקו: הפלסטינים לא צד.

יחיאל חיליק בר: הבנתי שמעל 11,000 שקל אסור לשלם במזומן – –

ענת ברקו: אתם תמשיכו להתרפס – – –

יחיאל חיליק בר: – – אבל הוא שילם שקים של מיליוני דולרים לחמאס, לאותו חמאס – –

ענת ברקו: לכו, לכו לרמאללה – – –

יחיאל חיליק בר: – – שמאיים להשמיד אותנו ולזרוק אותנו מפה.

יחיאל חיליק בר: אבל גם בחברתי, ענת – –

ענת ברקו: אתה לא מחשיב את הפלסטינים?

יחיאל חיליק בר: – – את, עוד יש לך איזושהי חמלה חברתית.

יחיאל חיליק בר: כשנתניהו עומד פה בלי בושה ומתפאר בצמצום פערים ומראה לנו גרפים שבהם הצמיחה עלתה, ואנחנו, איך הוא אמר היום, מובילים מבין כל המדינות המערביות, הוא שוכח דבר אחד: את הגרפים האלה אי-אפשר לאכול, את הגרפים האלה אי-אפשר לתת ל-700,000 ילדים שחיים מתחת לקו העוני.

יחיאל חיליק בר: הממשלה של נתניהו – שאת חלק ממנה, לא בממשלה אלא בכנסת – הביאה להגדלת הפערים בין עניים לעשירים, הביאה להגדלת מספר הילדים הרעבים – –

ענת ברקו: חקיקה מעולה ודברים מצוינים.

יחיאל חיליק בר: – – הביאה לביזיון של זקנים ניצולי שואה שמגיעים למצב שהם לא יכולים – –

ענת ברקו: אתם מדברים ואנחנו עושים – – –

יחיאל חיליק בר: – – לגמור את החודש – –

מאיר כהן: תודה רבה.

יחיאל חיליק בר: – – הביאה למצב שבו זוג שעובד לא יכול לחלום על דירה אם אין לו משכורות, ולא יכול לסגור את החודש.

מאיר כהן: תודה רבה, אדוני.

יחיאל חיליק בר: אני מסיים, אדוני, פשוט היא הפריעה לי, עשר שניות.

יחיאל חיליק בר: הממשלה הזאת כשלה חברתית, כשלה מדינית ובוודאי כשלה ביטחונית, ממשלת הימין הגיבורה.

יחיאל חיליק בר: היא צריכה ללכת הביתה ולהתחלף בממשלה שתוביל – –

ענת ברקו: בשמאל?

יחיאל חיליק בר: – – שתוביל – –

ענת ברקו: בשמאל?

יחיאל חיליק בר: – – המחנה הציוני בראשות אבי גבאי – –

ענת ברקו: שמאל?

מאיר כהן: תודה רבה.

יחיאל חיליק בר: – – ויפה שעה אחת קודם.

יחיאל חיליק בר: זה אפשרי, זה בידינו, ואת גם תראי שבעזרת השם, בבחירות הבאות, אם תיכנסי – –

מאיר כהן: תודה רבה.

יחיאל חיליק בר: – – אנחנו נשקיף עלייך מהצד הזה של הבית, לא מהצד הזה.

יחיאל חיליק בר: מהצד הזה.

ענת ברקו: אם אתה תיכנס ואם חצי מהאנשים שיושבים שם.

מאיר כהן: תודה, אדוני.

מאיר כהן: חבריא, אני, לפנים משורת הדין – –

ענת ברקו: לי, אגב, הכנסת היא לא סידור עבודה, כידוע לך.

מאיר כהן: – – כן נותן לדבר, למרות שסגרתי את הרשימה, כי אלה החוקים האחרונים.

מאיר כהן: אנא מכם, תקפידו על שלוש דקות.

ענת ברקו: יש לי מה לעשות.

מאיר כהן: חברת הכנסת סויד, בבקשה.

ענת ברקו: לחברים שלך, לחלקם אין מה לעשות.

מאיר כהן: סליחה.

מאיר כהן: חברת הכנסת כהן-פארן, ואת אחריה.

מאיר כהן: סליחה.

מאיר כהן: אחרונת הדוברים – חברת הכנסת ורבין.

מאיר כהן: גברתי.

יעל כהן-פארן: תודה רבה.

יעל כהן-פארן: אדוני היושב-ראש.

יעל כהן-פארן: חבריי חברות וחברי הכנסת, אני מאוד שמחה שאנחנו יוצאים לבחירות.

יעל כהן-פארן: אני אומרת: ברוך שפטרנו – –

טלי פלוסקוב: את הראשונה – – –

יעל כהן-פארן: – – מעונשו של זה, ואני מאוד מקווה – –

טלי פלוסקוב: ההודעה הראשונה הייתה – – –

יעל כהן-פארן: – – שהציבור בישראל מבין שהממשלה הזאת, והקואליציה הזאת, פעלה בכל דרך שהיא יכולה נגדו.

יעל כהן-פארן: וכל הפעמים שעמדנו כאן, ועמדתי כאן והתרעתי על חוקים – –

אמיר אוחנה: למה לא רואים את זה בסקרים?

יעל כהן-פארן: – – שפוגעים בנו, שפוגעים בכל הציבור הישראלי – – –

אמיר אוחנה: למה לא רואים את זה בסקרים?

יעל כהן-פארן: מה שאתם עשיתם בארבע שנים האחרונות לחברה – –

קריאות: – – –

מירב בן ארי: מה את עשית?

מירב בן ארי: מה את עשית, תגידי – – –

יעל כהן-פארן: – – הישראלית זה לא ייסלח – –

מירב בן ארי: איזה חוק – – –

קריאות: – – –

יעל כהן-פארן: – – ולא יישכח.

קריאות: – – –

יעל כהן-פארן: השיסוי החברתי, השיסוי שאתם עובדים עליו במרץ, עובדים עליו בכל הכוח, לפרק את החברה הישראלית – –

קריאות: – – –

יעל כהן-פארן: – – כי זה טוב לפוליטיקה שלכם, לפרק אותה כמה שאתם יכולים – –

מירב בן ארי: מה עשיתם, מה?

יעל כהן-פארן: – – רק בשביל רווח פוליטי.

מאיר כהן: מירב.

מאיר כהן: ארבעה חודשי בחירות לפנינו.

מאיר כהן: תשמרו.

יעל כהן-פארן: אנחנו עוד נמצא את עצמנו – – –

מירב בן ארי: מה עשיתם, מה?

יעל כהן-פארן: את בעיקר – לא את – הקואליציה שלכם – – –

קריאות: – – –

יעל כהן-פארן: מירב, זה לא אישי כלפייך, אבל גם את וגם חברייך לקואליציה דרדרתם את השיח הציבורי כאן, הבאתם את האנשים הכי חלשים במדינת ישראל להתחנן אליכם.

יעל כהן-פארן: הנכים, תראו מה עשיתם בשביל הנכים.

יעל כהן-פארן: עשיתם כאילו אתם עושים בשביל הנכים – –

קריאות: – – –

יעל כהן-פארן: – – אבל בפועל הם עדיין מקבלים עוד 400, 500 שקל מ-2,300 – פחות מ-3,000 שקל בחודש.

מירב בן ארי: – – –

יעל כהן-פארן: עשיתם כאילו שאתם עוזרים לניצולי שואה, עשיתם כאילו שאתם עוזרים לנשים שהאלימות במשפחה פוגעת בהן ומביאה לרציחתן.

קריאות: – – –

יעל כהן-פארן: עשיתם כאילו שאתם עוזרים לילדים.

מאיר כהן: מירב.

מאיר כהן: זהו.

יעל כהן-פארן: תקשיבו.

יעל כהן-פארן: אתם יכולים לנסות לייפות כמה שאתם רוצים את הקדנציה האחרונה שלכם, אבל עם ישראל לא ישכח – –

קריאות: – – –

נורית קורן: מי מדבר?

נורית קורן: מי מדבר?

יעל כהן-פארן: – – את השיסוי שאתם עושים, כאן ובזה אתם מביאים להתפוררות החברתית אולי הכי מסוכנת – –

קריאות: – – –

יעל כהן-פארן: – – שהחברה בישראל עמדה בפניה.

יעל כהן-פארן: עשרות שנים לא היינו במצב הזה, והכול בשביל רווח פוליטי אישי של ראש הממשלה.

מירב בן ארי: – – –

ענת ברקו: – – – מכלי האמוניה – – –

מאיר כהן: מירב, עוד הערה – את לא יוצאת לטיול השנתי, אני אומר לך.

ענת ברקו: מכלי האמוניה – – –

יעל כהן-פארן: הכול בשביל שראש הממשלה יוכל לבוא ולהמשיך לשבת כאן באדנותיות – –

נורית קורן: לצערך, גם בפעם הבאה – – –

יעל כהן-פארן: – – ומלא זחיחות.

יעל כהן-פארן: זחיחות.

מאיר כהן: נורית קורן, גם את?

יעל כהן-פארן: אבל בסופו של דבר, כולכם, כל חברי הקואליציה, עמדתם מאחורי ראש הממשלה הכי מושחת שהיה במדינת ישראל אי פעם – –

קריאות: – – –

יעל כהן-פארן: – – שיש המלצה – לא של המשטרה, של הפרקליטות – –

קריאות: – – –

יעל כהן-פארן: – – להעמיד אותו לדין על שוחד.

יעל כהן-פארן: תתביישו לכם, מכשירי השרץ, תתביישו לכם.

מאיר כהן: תודה רבה, גברתי.

יעל כהן-פארן: והחברה הישראלית והציבור הישראלי יבואו איתכם חשבון בקלפי בבחירות הקרובות שבאות עלינו לטובה.

מאיר כהן: חברת הכנסת פארן, תודה רבה, גברתי.

מאיר כהן: אני מבקש להירגע.

קריאות: – – –

מאיר כהן: חברת הכנסת רויטל סויד, אולי את תרגיעי.

נורית קורן: פריימריז, פריימריז.

טלי פלוסקוב: מה עם הבחירות?

מאיר כהן: טלי, טלי'לה, זהו.

מאיר כהן: בבקשה, גברתי, שלוש דקות לרשותך.

רויטל סויד: אדוני היושב-ראש, השר, חבריי חברי הכנסת, תקשיבו, זה יום מאוד מאוד משמח.

רויטל סויד: זה יום שבו אפשר לנשום לרווחה.

נורית קורן: – – –

רויטל סויד: כל פעם, במליאה הזו – –

אמיר אוחנה: אני לא שומע אנחות רווחה מהספסלים האלה.

רויטל סויד: – – במשך חודשים על גבי חודשים – –

אמיר אוחנה: אני לא שומע את אנחות הרווחה.

רויטל סויד: – – העליתם חוק אחרי חוק, חוקים – –

נורית קורן: למה?

נורית קורן: לאה פדידה מאוד מצטערת – – –

רויטל סויד: – – שנוגעים – –

נורית קורן: שאנחנו לא יכולים – – –

רויטל סויד: – – רק להישרדות של ראש הממשלה.

אוסנת הילה מארק: תגידי – – –

רויטל סויד: חוקים קטנים, מלאי שנאה, חוקים קטנים – – –

אלי אלאלוף: שנאה זה לא אנחנו.

נורית קורן: לא, אתם.

רויטל סויד: תככנות, מטוסים ובריכות בקיסריה וכל מיני מימונים.

נורית קורן: די, די.

רויטל סויד: ואולי גם חוק המלצות, וחוק צרפתי, וכל מיני חוקים שכל המטרה שלהם היא לשמר את הכיסא של המנהיג העליון, שחשוד בשלושה תיקים של עבירות הפרת אמונים ושוחד.

רויטל סויד: והיום – –

אוסנת הילה מארק: טוב, את יודעת מה זה המלצות משטרה – –

רויטל סויד: – – אחרי חודשים ואחרי שנים – –

אוסנת הילה מארק: – – את עורכת דין, את היית פליליסטית.

רויטל סויד: – – פתאום אפשר לנשום לרווחה.

אוסנת הילה מארק: את יודעת מה המשקל של המלצות.

רויטל סויד: וציבור גדול במדינת ישראל קיבל בחזרה את האוויר.

רויטל סויד: כי מה שאתם עשיתם – –

נורית קורן: הציבור הגדול הזה יבחר שוב.

רויטל סויד: – – התיאטרון הזה שלכם נגמר.

רויטל סויד: התיאטרון הזה של השנאה, של הפילוג, התיאטרון הזה של השיסוי, נגמר.

רויטל סויד: המזרח התיכון בוער.

רויטל סויד: הביטחון שלנו, במדינת ישראל, רעוע, יוקר המחיה מאמיר, ציבור שלם לא מסוגל לבחור בין תרופות לבין מזון.

רויטל סויד: שלטון החוק, הדבר שהתהדרנו בו – בית משפט עצמאי, פרקליטות איתנה, משטרה שדואגת לביטחון האזרחים – את כל זה אתם רמסתם, כי היה פה ראש ממשלה שחשב רק על דבר אחד: איך הוא צולח את כתבי האישום שיהיו לו.

רויטל סויד: הוא חשב רק על איך הוא יכהן כראש ממשלה עם כתבי אישום.

רויטל סויד: ואתם, מלחכי הפנכה, שיחקתם לידיו, שירתם אותו, אבל זה נגמר.

רויטל סויד: די לפוליטיקה של שנאה, די לפוליטיקה של פחד, המחנק הזה בגרון שאזרחי מדינת ישראל מסתובבים איתו נגמר היום.

רויטל סויד: אנחנו עומדים בפני מהפך, אנחנו עומדים בפני החזרת האוויר לאזרחי ישראל.

נורית קורן: בטח.

אוסנת הילה מארק: יש לכם מנהיג שיכול לעשות מהפך?

רויטל סויד: אתם פירקתם ואנחנו נבנה.

מאיר כהן: תודה רבה.

רויטל סויד: די – – – בחוץ, ובפנים.

נורית קורן: איזה מילים.

אוסנת הילה מארק: יש לכם – – –

רויטל סויד: די עם הפוליטיקה המאוסה.

מאיר כהן: תודה רבה, גברתי.

רויטל סויד: אנחנו חושבים על המחר.

רויטל סויד: אתם העבר.

אוסנת הילה מארק: אבי גבאי, אבי גבאי יעשה לך מהפך.

נורית קורן: יעשה לה פח.

מאיר כהן: תודה רבה, גברתי.

מאיר כהן: חברת הכנסת ורבין, בבקשה, גברתי, בבקשה, שלוש דקות.

איילת נחמיאס ורבין: תודה רבה לך, אדוני היושב-ראש.

איילת נחמיאס ורבין: חבריי חברי הכנסת, הכי קל היה לעלות ולנאום עכשיו נאום תוכחה.

איילת נחמיאס ורבין: אבל אני רוצה להגיד לכם משהו: ארבע שנים לא היה פה מבוגר אחראי בבית הזה, לא היה פה אף בן אדם שבאמת היה לו אכפת מיום המחר במדינת ישראל.

אמיר אוחנה: זה נאום הלא-תוכחה?

איילת נחמיאס ורבין: שנים, שנים, שנים.

איילת נחמיאס ורבין: אתה יכול להעיד, חבר הכנסת אוחנה – –

אמיר אוחנה: אני שואל.

איילת נחמיאס ורבין: – – שאני פניתי אליך בפומבי – –

אמיר אוחנה: אני רק שואל, זה נאום הלא-תוכחה?

איילת נחמיאס ורבין: – – ואני אמרתי לך – תואיל בטובך להקשיב לי כי אני הולכת לומר דברים שאתה שמעת מפי גם בתקשורת.

איילת נחמיאס ורבין: ביקשתי מכם: לא הכול זה פריימריז.

איילת נחמיאס ורבין: לא הכול זה פריימריז, לא הכול זה הצעת החוק הבאה המיותרת, לא הכול זה הצעת החוק הבאה שתפלג בינינו.

איילת נחמיאס ורבין: ביקשתי מכם את זה, ואמרתי לכם את זה, ואני רוצה להגיד לכם היום: ארבע שנים לא עשיתם את זה, אבל יש עכשיו מערכת בחירות ואני רוצה להגיד לכם: זה תלוי קודם כול בכם.

איילת נחמיאס ורבין: הסיבה שזה תלוי קודם כול בכם זה בגלל שאתם אלה שהשרשתם את התרבות הזאת כאן, בגלל שאתם אלה שהפכתם את הממלכתיות למילה גסה, זה בגלל שאתם החלטתם שאם יש כאן מחנה משמאל שחושב אחרת מכם אז הם מגונים – הם לא פטריוטים, הם לא לאומיים, הם לא ציונים.

איילת נחמיאס ורבין: אני אמרתי פה עשרות פעמים לימין, אני אגיד את זה גם היום – לחבריי, לאחי ואחיותיי מהימין; אני אגיד לכם את זה ככה: אתם לא המצאתם את הציונות, ולא המצאתם את הפטריוטיזם, ולא המצאתם את הלאומיות.

איילת נחמיאס ורבין: אנחנו שותפים, שותפים הכי טובים שיכלו להיות, לממלכתיות הזאת, אבל אתם אלה שביזיתם אותנו בכל הזדמנות.

איילת נחמיאס ורבין: ואני אומרת לכם גם היום: לא הכול זה פריימריז, ואם מה שאתם עשיתם פה בארבע השנים האחרונות ימשך עד 9 באפריל, או עד 2 באפריל, אתם תחסלו את המדינה, ואתם לא תחסלו אותה בצורה איטית אלא אתם תובילו אותה למקום המסוכן הזה.

איילת נחמיאס ורבין: יש יום למוחרת בבחירות, יש יום למוחרת הרכבת ממשלה, יש אחריות כלפי אזרחי מדינת ישראל.

איילת נחמיאס ורבין: חייב להיות כבר מבוגר אחראי שבאמת אכפת לו, שזה חשוב לו, שחשוב לו איך אזרחי ישראל מסתכלים עלינו ומבקשים מאיתנו קצת ממלכתיות, קצת אחדות.

איילת נחמיאס ורבין: זאת אחריות שמוטלת קודם כול, חברים וחברות, קודם כול על הקואליציה; היא לא מוטלת קודם כול על האופוזיציה.

איילת נחמיאס ורבין: אתם החלטתם שבכל מחיר אתם תגמרו את הממלכתיות הזאת.

איילת נחמיאס ורבין: ואני אומרת לכם: בשנת ה-71 למדינת ישראל, שאת יום העצמאות לה נחגוג כבר אחרי הבחירות, אתם צריכים להחליט אם אתם רוצים כאן מדינה שביחד נלחמים ונאבקים על כל מה ששייך לכולנו – או שלא.

איילת נחמיאס ורבין: זאת בחירה מאוד פשוטה, אנחנו נדע להחליף אתכם, אבל גם כשאתם תהיו אופוזיציה, גם כשאתם – – –

נורית קורן: אתם יכולים ללכת לישון.

מאיר כהן: תודה רבה.

איילת נחמיאס ורבין: אני מסיימת.

איילת נחמיאס ורבין: גם כשאתם תהיו אופוזיציה האחריות תהיה המוטלת עלינו להיות ממלכתיים.

נורית קורן: האחריות מוטלת – – –

מאיר כהן: תודה, גברתי.

מאיר כהן: הודעה לסגן מזכירת הכנסת.

נאזם בדר: ברשות יושב-ראש הישיבה, הינני מתכבד להודיעכם, כי הונחו היום על שולחן הכנסת מסקנות ועדת העבודה, הרווחה והבריאות בעקבות דיון מהיר בהצעותיהם של חברי הכנסת סופה לנדבר, לאה פדידה, מסעוד גנאים ועיסאווי פריג' בנושא: בעלי תעודות הסמכה פיקטיביות התקבלו לעבודה כרופאים ורוקחים במערכת הבריאות.

נאזם בדר: תודה.

מאיר כהן: תודה רבה, אדוני.

מאיר כהן: (קריאה ראשונה)

מאיר כהן: אם כן, אני מבקש מכולם לשבת, אנחנו רוצים להצביע.

מאיר כהן: חברת הכנסת סויד, בבקשה.

מאיר כהן: נא לשבת, אנחנו רוצים להצביע.

נורית קורן: אולי היא מבררת – – – תפקיד בליכוד.

נורית קורן: משוריינת.

מאיר כהן: ובכן, אנחנו מצביעים על הצעת חוק שירות המדינה (גמלאות) (תיקון מס' 63), בקריאה ראשונה.

מאיר כהן: בבקשה, מי בעד ומי נגד?

מאיר כהן: הצבעה מס' 12 בעד ההצעה להעביר את הצעת החוק לוועדה – 37 נגד – אין נמנעים – אין ההצעה להעביר את הצעת חוק שירות המדינה (גמלאות) (תיקון מס' 63), התשע"ט–2018, לוועדת העבודה, הרווחה והבריאות נתקבלה.

מאיר כהן: 37 בעד, אפס מתנגדים, אפס נמנעים.

מאיר כהן: אם כן, הצעת החוק עברה בקריאה ראשונה ותעבור לוועדת העבודה, הרווחה והבריאות להכנה לקריאה שנייה ושלישית.

מאיר כהן: תם סדר-היום, הישיבה הבאה תתקיים, אם ירצה השם, מחר, יום שלישי, י"ז בטבת התשע"ט, 25 בדצמבר 2018, בשעה 16:00.

מאיר כהן: ישיבה זו נעולה.

מאיר כהן: תודה רבה.